Mestské zastupiteľstvo v Košiciach

Zápisnica
z XXXIII. rokovania Mestského zastupiteľstva v  Košiciach, 
     zo dňa 27. apríla 2010

Prítomní: podľa prezenčných listín

	Rokovanie mestského zastupiteľstva otvoril a viedol primátor mesta Košice 
Ing.  František Knapík Z 50 poslancov bolo v rokovacej sále prítomných 46 a mestské zastupiteľstvo je uznášania schopné.

K programu rokovania

p. Knapík, primátor mesta Košice – Program XXXIII. rokovania mestského 
zastupiteľstva je v pozvánke. Doplnil ho o body:
0/1  -  Správa mandátovej komisie
0/2  -  Zloženie sľubu poslanca MZ MVDr. Pavla Naďa, PhD.
	10/1 – Návrh na zrušenie uznesenia  MZ č. 779 z 31.3.2009
10/2 – Zmena zastúpenia mesta Košice v dozornej rade spoločnosti 
           Tepelné hospodárstvo Košice.
Požiadal poslancov, aby predniesli svoje návrhy v súvislosti so zmenami, doplnkami a pripomienkami k programu rokovania.

p. Boritáš, poslanec MZ – Navrhol doplniť program o bod 50/1 – Priamy prenájom
pozemku za účelom jeho využívania na agroturistické účely. Materiál je pripravený na magistráte, keď bude tento bod zaradený na rokovanie, bude doručený poslancom.

p. Blaškovičová, poslankyňa MZ – Ako bod 16/a navrhla zaradiť informáciu o vzniku 
a zámeroch občianskej iniciatívy Košické kultúrne fórum. Materiály a prehlásenie bolo poslané všetkým poslancom.

p. Petrvalský, poslanec MZ – Navrhol zaradiť materiál pod číslom 26/a bod Predaj 
verejného osvetlenia do vlastníctva mestskej časti Košice – Poľov a mestskej časti Košice – Džungľa.

p. Kažimír, starosta MČ Košice – Krásna – V programe rokovania tohto mestského 
zastupiteľstva nie je návrh na zmenu a doplnenie Pravidiel prenajímania majetku mesta Košice a určovania minimálnej výšky nájomného. Materiál bol schválený Radou starostov 26.1.2010, začiatkom februára bol predložený do vedenia mesta cez kanceláriu samosprávnych orgánov. Podľa § 7a zákona o meste Košice Rada starostov je aj iniciatívnym orgánom, kde priamo predkladá materiály na rokovanie mestského zastupiteľstva. Nevie, aký bol dôvod, nezaradiť tento materiál na rokovanie dnešného mestského zastupiteľstva aj napriek tomu, že boli splnené všetky legislatívne podmienky. Poprosil o vysvetlenie. Predseda Rady starostov tu nie je, jeho názor je podľa posledných konzultácii  taký istý ako jeho.

p. Melichárek, poslanec MZ – Ako bod 10/3 navrhol zaradiť do programu dnešného 
rokovania informáciu o činnosti komisie mestského zastupiteľstva na ochranu 
verejného záujmu pri výkone funkcií verejných funkcionárov.

p. Mutafov, poslanec MZ – Navrhol zmenu v zaradení bodov programu rokovania. 
Pod bodom 14 a 15 je zaradená 1. a 2. zmena programového rozpočtu. Bodom číslo 8 sa končia ekonomické návrhy a zmeny a potom by mohli ísť návrhy na 1. a 2. zmenu programového rozpočtu, lebo body 9 až  13 sú veci, ktoré priamo s rozpočtom nesúvisia. Preto navrhol, aby za bodom 8 sa prejednali body 14 a 15, 1. a 2. zmena rozpočtu.

p. Gamcová, poslankyňa MZ – Poprosila o zmenu poradia prerokovania petície za 
záchranu lesa z bodu 16, aby sa presunula za bod 3, ako bod 3/1, nakoľko tu prišli aj občania, ktorých to zaujíma a mali by im preto prejaviť trochu úcty, že si vedeli svoj čas zariadiť tak, aby tu mohli byť. 

p. Knapík, primátor mesta Košice – K pripomienke a požiadavke starostu p. Kažimíra
k materiálu, ktorý bol predložený Radou starostov  Zmena podmienok prenajímania majetku mesta požiadal o vysvetlenie p. Dlhého, prípadne vedúcu kancelárie samosprávnych orgánov.

p. Dlhý, zástupca riaditeľa MMK – Čo sa týka Pravidiel prenajímania majetku mesta,
pripravuje sa komplexný návrh, bude predložený na júnové zastupiteľstvo. Zapracujú sa tam aj veci, ktoré súvisia s majetkom ako takým. 

p. Knapík, primátor mesta Košice – Dal hlasovať o jednotlivých návrhoch.

Hlasovanie č. 1 o zaradení bodov 0/1 Správa mandátovej komisie a 0/2 Sľub poslanca mestského zastupiteľstva:
za 44 + p. Rychnavský, proti -, zdržal sa -, nehlasoval 1.

p. Knapík, primátor mesta Košice – Konštatoval, že návrh bol prijatý.

Hlasovanie č. 2 o zaradení bodu 10/1 Návrh na zrušenie uznesenia MZ č. 779/2009:
za 40 + p. Rychnavský, proti 1, zdržali sa 3, nehlasoval 1

p. Knapík, primátor mesta Košice – Konštatoval, že návrh bol prijatý.

Hlasovanie č. 3 o zaradení bodu 10/2 Doplnenie zastúpenia mesta Košice v dozornej rade spoločnosti Tepelné hospodárstvo:
za 44, proti -, zdržal sa 1, nehlasoval 1.

p. Knapík, primátor mesta Košice – Konštatoval, že návrh bol prijatý.

Hlasovanie č. 4 o zaradení bodu 50/1 Priamy prenájom pozemku pre účely agroturistiky:
za 34, proti 1 zdržali sa 10, nehlasoval 1.

p. Knapík, primátor mesta Košice – Konštatoval, že návrh bol prijatý.

Hlasovanie č. 5 o zaradení bodu 16/1 Informácia o vzniku a zámeroch občianskej iniciatívy Košické kultúrne fórum:
za 29, proti -, zdržali sa 15, nehlasovali 2.

p. Knapík, primátor mesta Košice – Konštatoval, že návrh bol prijatý.

Hlasovanie č. 6 o zaradení bodu 26/1 Predaj verejného osvetlenia  do vlastníctva mestských častí Poľov a Džungľa:
za 41, proti 1, zdržali sa 3, nehlasoval 1.

p. Knapík, primátor mesta Košice – Konštatoval, že návrh bol prijatý.

Hlasovanie č. 7 o zaradení bodu 10/3 Informácia o činnosti komisie mestského zastupiteľstva na ochranu verejného záujmu pri výkone funkcií verejných funkcionárov:
za  45, proti -, zdržal sa -, nehlasoval 1.

p. Knapík, primátor mesta Košice – Konštatoval, že návrh bol prijatý.

Hlasovanie č. 8 o zaradení bodov 14 a 15 za bod 8 a ostatné body by sa prerokovali v poradí, ako sú navrhnuté. Jedná sa o 1. a 2. zmenu programového rozpočtu mesta Košice na rok 2010:
za 37, proti – zdržali sa 7, nehlasovali 2.

p. Knapík, primátor mesta Košice – Konštatoval, že návrh bol prijatý.

p. Kažimír, starosta MČ Košice – Krásna – Z jeho strany to bola otázka, prečo nebol 
predmetný bod zaradený. Myslí si, že znovu a opätovne úradníci rozhodli o tom, že Rada starostov je zbytočným orgánom. Podľa jeho názoru zákon o meste Košice bol porušený a Rada starostov, aj napriek tomu, že schválila tento materiál, nedosiahla, aby bol zaradený na toto rokovanie. Nechá, nech rozhodnú príslušné orgány. Požiada ich nech preskúmajú zákonnosť postupu Magistrátu mesta Košice v tejto veci.

p. Knapík, primátor mesta Košice – Na  výhrady z pléna konštatoval, že pán starosta 
požadoval informáciu a vyjadril nespokojnosť s tým, že materiál nebol zaradený a že Rada starostov je zbytočný orgán. Postup magistrátu bol vysvetlený.

Hlasovanie č. 9 o presune bodu 16 Petície za záchranu lesa  v Košiciach pri sídlisku Ťahanovce za bod 3 ako bod 3/1:
za 23, proti -, zdržali sa 17, nehlasovali 6.

p. Knapík, primátor mesta Košice – Konštatoval, že návrh bol prijatý.
	
Hlasovanie č. 10 – záverečné hlasovanie o celkovom programe rokovania vrátane zmien, ktoré už boli schválené:
za 45, proti -, zdržal sa -, nehlasoval 1.

p. Knapík, primátor mesta Košice – Konštatoval, že program rokovania XXXIII. 
	mestského zastupiteľstva bol schválený.

––-     ––-     ––-

Overovatelia zápisnice:
Ing. Peter Cengel
JUDr. Jaroslav Hlinka

––-     ––-     ––-

Voľba mandátovej komisie

p. Knapík, primátor mesta Košice – V zmysle schváleného programu rokovania
pristúpil k schváleniu mandátovej komisie, ktorá by overila platnosť voľby náhradníka MVDr. Pavla Naďa, PhD., kandidáta na funkciu poslanca Mestského zastupiteľstva v Košiciach. Požiadal predsedov poslaneckých klubov, aby navrhli svojich zástupcov do mandátovej komisie.

			SDKÚ, DS,SMK			p. Grega
			SMER				p. Mutafov
			NEKA				p. Čižmáriková
			KDH					p. Berberich

Hlasovanie č. 11: za 44, proti -, zdržal sa 1, nehlasoval 1.

p. Knapík, primátor mesta Košice – Konštatoval, že mandátová komisia bola 
schválená a budú v nej pracovať poslanci pp. Grega, Mutafov, Čižmáriková a 
Berberich

––-     ––-     ––-

Voľba návrhovej komisie:

			SDKÚ, DS, SMK			p. Kijevská
			SMER					-
			NEKA					-			
KDH					p. Figeľ
			INÉ					p. Buraš

p. Knapík, primátor mesta Košice – Dal hlasovať o zložení návrhovej komisie.

Hlasovanie č. 12: za 43, proti 1, zdržal sa 1, nehlasoval 1.

p. Knapík, primátor mesta Košice – Konštatoval, že návrh bol prijatý a na XXXIII. 
rokovaní Mestského zastupiteľstva v Košiciach bude návrhová komisia pracovať v zložení pp. Kijevská, Figeľ, Buraš. Požiadal členov návrhovej komisie, aby zaujali svoje miesta vo vyhradenom 12. rade. 
Ostatným poslancom oznámil, aby návrhy k jednotlivým bodom programu rokovania predkladali písomne návrhovej komisii po ústnej informácii prítomných poslancov.

––-     ––-     ––-
    
0/1 Správa mandátovej komisie

p. Knapík, primátor mesta Košice – Vyzval členov mandátovej komisie, aby sa 
odobrali do určenej miestnosti a overili mandát nastupujúceho poslanca. Z toho dôvodu vyhlásil 5 minútovú prestávku v rokovaní.
Po prestávke na základe prezentácie konštatoval, že v rokovacej miestnosti bolo prítomných 36 poslancov a rokovanie predmetného bodu môže pokračovať.  Vyzval predsedu mandátovej komisie, aby predniesol správu o overení mandátu náhradníka Pavla Naďa na uvoľnený mandát poslanca.

p. Mutafov, poslanec MZ a predseda mandátovej komisie.– Prečítal správu 
mandátovej komisie mestského zastupiteľstva overení nastúpenia náhradníka na uvoľnený mandát poslanca vo volebnom obvode č. 2. 
Mandátová komisia Mestského zastupiteľstva v Košiciach v zložení pp. Mutafov, Berberich, Grega, Čižmáriková konštatuje, že mandát poslanca mestského zastupiteľstva Štefana Derjána vo volebnom obvode č. 2 zanikol podľa § 25 ods. 2 písm. d) zákona 369/1990 Zb. o obecnom zriadení v znení neskorších predpisov. Mandátová komisia mestského zastupiteľstva na základe tejto skutočnosti preskúmala zápisnicu mestskej volebnej komisie o výsledku volieb do Mestského zastupiteľstva v Košiciach konaných dňa 2,12,2006 a overila podľa § 51 ods. 1 zákona 346/1990 Zb. o voľbách do orgánov samosprávy obcí v znení neskorších predpisov nastúpenie náhradníka MVDr. Pavla Naďa, PhD. Na uvoľnený mandát poslanca Mestského zastupiteľstva v Košiciach, pretože vo voľbách do mestského zastupiteľstva získal najväčší počet hlasov, ale nebol zvolený za poslanca mestského zastupiteľstva. 
Na základe zistených skutočností mandátová komisia mestského zastupiteľstva odporúča Mestskému zastupiteľstvu v Košiciach, aby zobralo na vedomie zánik mandátu poslanca Mestského zastupiteľstva v Košiciach Štefana Derjána v zmysle § 25 ods. 2 písm. d) zákona č. 369/1990 Zb. o obecnom zriadení v znení neskorších predpisov. Mandátová komisia berie na vedomie overenie nastúpenie náhradníka MVDr. Pavla Naďa PhD. Na uvoľnený mandát poslanca Mestského zastupiteľstva v Košiciach v zmysle § 51 ods. 1 zákona č. 346/1990 Zb. o voľbách do orgánov samosprávy obcí v znení neskorších predpisov. V Košiciach, 27.4.2010. Podpisy členov mandátovej komisie. Predseda p. Mutafov, členovia pp. Grega, Berberich, Čižmáriková.

p. Knapík, primátor mesta Košice – Odovzdal slovo návrhovej komisii, aby predniesla 
návrh na uznesenie k správe mandátovej komisie.

p. Buraš, poslanec MZ – Prečítal návrh na uznesenie k bodu 0/1
Mestské zastupiteľstvo v Košiciach podľa § 25 ods. 2 písm. d) zákona 369/1990 Zb. o obecnom zriadení v znení neskorších predpisov a § 51 ods. 1 zákona č. 346/1990 Zb. o voľbách do orgánov samosprávy obcí v znení neskorších predpisov a § 6 ods. 1 Štatútu mesta Košice
berie na vedomie správu mandátovej komisie mestského zastupiteľstva
1.	o zániku poslanca mestského zastupiteľstva Štefana Derjána
2.	o overení mandátu náhradníka MVDr. Pavla Naďa, PhD. Na uvoľnený mandát poslanca vo volebnom obvode č. 2 v MČ Ťahanovce, Sídlisko Ťahanovce.

Hlasovanie č. 13: za 43, proti -, zdržal sa -, nehlasovali 3.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

0/2 Sľub poslanca Mestského zastupiteľstva v Košiciach

p. Knapík, primátor mesta Košice – Vyzval prítomného Pavla Naďa, aby zložil 
zákonom predpísaný sľub. Text sľubu prečítal poslanec p. Balún. Vyzval všetkých prítomných v rokovacej sále, aby počas čítania sľubu vstali.

p. Balún, poslanec MZ-  „Sľubujem na svoju česť a svedomie, že budem riadne
plniť svoje povinnosti, ochraňovať záujmy mesta, dodržiavať ústavu Slovenskej republiky, ústavné zákony, zákony a ostatné všeobecne záväzné  právne predpisy a pri výkone svojej funkcie poslanca mestského zastupiteľstva ich budem uplatňovať podľa svojho najlepšieho vedomia a svedomia.“

p. Naď – „To sľubujem.“

p. Knapík, primátor mesta Košice – Aj v mene všetkých poslancov poprial teraz už 
poslancovi p. Naďovi k zloženiu zákonom predpísaného sľubu poslanca mestského zastupiteľstva a zaželal mu veľa úspechov a dobrých nápadov k poslaneckej práci v praxi. 
Dal slovo návrhovej komisii, aby predniesla návrh na uznesenie. 

p. Buraš, poslanec MZ – prečítal návrh na uznesenie k bodu 0/2
Mestské zastupiteľstvo v Košiciach podľa § 51 ods. 1 zákona 346/1990 Zb. o voľbách do orgánov samosprávy obcí v znení neskorších predpisov 
A.	berie na vedomie zloženie zákonom predpísaného sľubu poslanca mestského zastupiteľstva MVDr. Pavla Naďa, PhD.
B.	Vyhlasuje nastúpenie MVDr. Pavla Naďa, PhD. Poslanca Mestského zastupiteľstva v Košiciach na uprázdnený mandát vo volebnom obvode č. 2 MČ Ťahanovce, Sídlisko Ťahanovce po poslancovi Štefanovi Derjánovi.

Hlasovanie č. 14: za 47, proti -, zdržal sa -, nehlasoval -.

p. Knapík, primátor mesta Košice -  Konštatoval, že uznesenie bolo schválené.

––-     ––-     ––-

1. Informácia o plnení úloh, ktoré vyplývajú z uznesení mestského zastupiteľstva 
od XXXI. rokovania MZ a prehľad o odpredaji nehnuteľného a hnuteľného majetku mesta 

p. Knapík, primátor mesta Košice – Materiál je v písomnej podobe, otvoril k nemu 
	rozpravu. Nakoľko sa nikto neprihlásil, dal slovo návrhovej komisii. 

p. Buraš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 59 Rokovacieho poriadku MZ berie na vedomie informáciu o plnení úloh vyplývajúcich z uznesení mestského zastupiteľstva od XXXI. rokovania mestského zastupiteľstva a prehľad o odpredaji nehnuteľného a hnuteľného majetku mesta.

Hlasovanie č. 15: za 43, proti -, zdržal sa 3, nehlasovali 4.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

2. Správa primátora mesta o svojej činnosti 

p. Knapík, primátor mesta Košice – Správa je od ostatného riadneho rokovania 
mestského zastupiteľstva, ktoré sa konalo 23.2.2010. V súlade s už zabehnutou praxou predložil túto informáciu aj písomne, poslanci by ho mali mať na svojich portoch. 
Krátko uviedol dve skutočnosti, ktoré považoval za dosť dôležité a významné a ktoré sa v pravidelnej praxi neopakujú. 
Je to účasť mesta i jeho osobná účasť na veľtrhu nehnuteľností vo francúzskom Cannes pod názvom MIPIM. Je to jeden z najprestížnejších realitných veľtrhov, ktoré sa v Európe uskutočňujú. Mesto malo na tomto jarnom veľtrhu svoju premiéru a myslí si, že urobili kus práce, odprezentovali mesto, investičné príležitosti, nadviazali kontakt so zaujímavými spoločnosťami, ktoré v tejto oblasti na trhu pôsobia. Okrem mesta Košice sa tam zo Slovenska prezentovala aj Bratislava, čiže zúčastnili sa ho dve mestá a samozrejme aj spoločnosti, ktoré spolu vystavovali a prezentovali investičné projekty, ktoré sa pripravujú, alebo sa už realizujú v Košiciach.
Druhá skutočnosť, ktorú dal do pozornosti – Predminulý týždeň mali v Košiciach tú česť privítať zástupcov európskeho parlamentu na svojom pravidelnom rokovaní, ktoré absolvuje frakcia Európskej ľudovej strany pri európskom parlamente. Títo zástupcovia frakcie v počte vyše 40 europoslancov sa stretli práve v Košiciach vedení svojim predsedom Josephom Dollom. Okrem toho, že mali možnosť poznať Košice, časť východného Slovenska, bol priestor aj na stretnutie politickej reprezentácie Slovenska s európskymi politikmi. Myslí si, že aj vďaka tomu to bola pre mesto Košice česť, že takéto zasadnutie europoslancov v takomto zložení bolo po prvý krát v Košiciach.
Ostatné aktivity, ktoré od 23.2.2010 do posledných dní sú rozvedené v materiáli.
Nakoľko sa do rozpravy nikto neprihlásil, uzavrel tento bod a dal slovo návrhovej komisii. 

p. Buraš, poslanec MZ – Prečítal návrh na uznesenie.
Mestské zastupiteľstvo v Košiciach podľa § 6 ods. 2 písm. y) Štatútu mesta Košice berie na vedomie ústnu informáciu primátora mesta o svojej činnosti od XXXI. rokovania  mestského zastupiteľstva. 

Hlasovanie č. 16: za 42, proti 1, zdržal sa -, nehlasovali 4.

––-     ––-     ––-

3. Správa o činnosti Útvaru hlavného kontrolóra 

p. Knapík, primátor mesta Košice – Požiadal hlavnú kontrolórku mesta Košice, aby 
uviedla správu.

p. Jakubíková, hlavná kontrolórka mesta Košice – V bode 3 sú predložené 4 správy. 
V krátkosti ich okomentovala. 
Prvá správa je o činnosti Útvaru hlavného kontrolóra od predchádzajúceho zasadnutia. Sú tam zahrnuté podnety od občanov týkajúce sa Bytového podniku, spoločnosti Rekviem, Správy majetku mesta Košice a Auparku. Dala do pozornosti občiansky podnet ohľadom prístupovej komunikácie na Popradskej ulici. Je doložená aj príslušná dokumentácia. 
Súčasťou sú ďalšie tri správy. Prvé dve správy sa týkajú kontrolného plánu na I. polrok 2010. Ide o Knižnicu mládeže mesta Košice a Základnú školu Jenisejská. 
Mimo plán, na základe požiadavky oddelenia školstva vykonali kontrolu na základe podnetov školskej rady. Podotkla, že kontrolovali tie relevantné podnety, ktoré boli uvedené. 
Informovala prítomných situácii na ZŠ Družicová. Bol vypracovaný súdno-znalecký posudok a čaká sa na vyjadrenie druhej strany. 
Čo sa týka podnetu Európskeho hlavného mesta kultúry, opätovne posielali list na ministerstvo vnútra, ale zatiaľ nedostali žiadnu odpoveď.

V rozprave vystúpili:

p. Kažimír, starosta MČ Košice – Krásna – Je mu trápne opätovne sa pýtať, prečo bod 
č. 3 nie je zverejnený na oficiálnej stránke mesta. Robí to už po niekoľký  krát. Na VÚC tak isto upozorňoval na  nezverejňovanie zápisníc, nakoniec musel podať podnet na obvodný úrad z dôvodu porušovania zákona o slobodnom prístupe k informáciám. Na poslednom mestskom zastupiteľstve aj primátor mesta, aj hlavná kontrolórka sľúbili, že sa na to pozrú a že to bude prístupné pre obyvateľov tohto mesta, aj tých, ktorí tu sedia za ním, ku ktorým sa hlavná kontrolórka teraz prihovorila. Nie je to tam. Nevie, či je to zákonný problém, technický problém, ale je mu to trápne.

p. Halenár, poslanec MZ – Faktická poznámka. Pokiaľ hovoril o tom on, možno 2-3 
roky dozadu, že ten bod tam trvalo chýba a nevedno z akých dôvodov, dalo by sa pochopiť, že to nikto nebral na vedomie, veď z Halenára sa treba len smiať, v podstate je to smiešne čo hovorí. Ale teraz to už druhý krát hovorí starosta jednej z mestských častí a napriek tomu sa nič nedeje. Čo to je vlastne v tomto meste, že jednoduchý technický úkon trvá tak dlho. Môže to pán primátor vysvetliť? Hneď teraz?

p. Knapík, primátor mesta Košice – Požiadal hlavnú kontrolórku, aby podala 
	vysvetlenie.

p. Jakubíková, hlavná kontrolórka mesta Košice – Na webovej stránke uviedli, že 
správy sa budú zverejňovať až po schválení v mestskom zastupiteľstve. Je tam aj odvolávka na zákon.

p. Knapík, primátor mesta Košice – Nakoľko sa do rozpravy  už nikto neprihlásil, 
	dal slovo návrhovej komisii.  

p. Kijevská – Prečítala pôvodný návrh na uznesenie.	
Mestské zastupiteľstvo v Košiciach podľa § 6 ods. 2 písm. aa) Štatútu mesta Košice berie na vedomie
1.	Správu o činnosti hlavného kontrolóra mesta Košice od XXXI. rokovania MZ.
2.	Správu o výsledku kontroly nakladania s majetkom a vybraných položiek príjmov a výdavkov za obdobie roka 2009 na Základnej škole Jenisejská ul. 
č. 22 v Košiciach.
3.	Správu o výsledku kontroly hospodárenia a podnetov vyplývajúcich zo záznamu z rady školy zo dňa 28. 12. 2009 na odvolanie riaditeľky na základnej škole Trebišovská 10, Košice.
4.	Správu o výsledku kontroly hospodárenia, nakladania s majetkom a vybraných položiek nákladov a výnosov v Knižnici pre mládež mesta Košice za obdobie roka 2008 a 2009.

Hlasovanie č. 17: za 43, proti 1, zdržali sa 3, nehlasoval -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

3/1 Petícia za záchranu lesa v Košiciach pri sídlisku Ťahanovce

p. Knapík, primátor mesta Košice -  Ide o bod č. 16, ktorý bol pri schvaľovaní 
programu zaradený za bod č. 3. Ide o les v k. ú. Nové Ťahanovce. Materiál je v písomnej podobe a v krátkej správe dáva informáciu o petičnej aktivite. Petícia bola 18.2.2010 doručená na podateľňu mesta Košice s tým, že tí, ktorí sa podpísali pod petíciu, vyjadrujú svoj nesúhlas so zmenou lesa na stavebný pozemok a žiadajú rozhodovacie orgány mesta, aby rešpektovali súčasný platný územný plán, ktorý takúto zmenu neumožňuje. V dôvodovej správe je uvedené v akom rozsahu petícia spĺňa podmienky, k čomu vyzýva, základný stručný popis toho, ako je s tým možné nakladať a čo bude nasledovať v prípade, že sa tento zámer bude realizovať. V návrhovej časti je predložený návrh na uznesenie, ktoré by zastupiteľstvo mohlo prerokovať a prijať.
Petícia bola prerokovaná aj na mestskej rade s odporučením na vybavenie mestskom zastupiteľstve.

p. Gamcová, poslankyňa MZ – Len dve poznámky k dôvodovej správe. Jednak nie 
je splnená zákonná lehota na vybavenie petície, ale na toto už niekoľkokrát upozorňovala vedenie mesta konkrétne k tejto petícii, ale to, čo je tam napísané, že sú vyradené podpisy z určitého dôvodu, tak s tým sa nemôže stotožniť vzhľadom na to, že zákon neobmedzuje uplatnenie petičného práva na príslušnosť k určitej obci, resp. na jej trvalý pobyt v nej. Vyradenie podpisov z tohto dôvodu je v rozpore so zákonom. Opäť musela konštatovať, že ten, kto pripravoval túto dôvodovú správu, tak toho právne vedomie je dosť nízke. 
Požiadavka uvedená v petícii nesmerovala k vyhláseniu referenda, preto na vyradenie podpisov nebol žiaden dôvod. Obdobne vyradenie podpisov pre nečitateľnosť taktiež nemá oporu v zákone o petičnom práve. Ona tam však nie je preto, aby poučovala právne oddelenie magistrátu mesta, len opäť musela konštatovať, že keď predkladateľom materiálu je primátor mesta, tak ona, ako poslankyňa, by očakávala, že sa naozaj bude opierať o zákonné možnosti a že si ctia tak, ako to počuli pred chvíľou v sľube poslanca..
Predložila pozmeňovací návrh na uznesenie vzhľadom na to, že na rozdiel od mnohých, si ona ctí vôľu občanov a 4000 podpisov je pre ňu naozaj záväzných. Mestské zastupiteľstvo v Košiciach podľa § 6 ods. 2  písm. a) a c) Štatútu mesta Košice a § 5 ods. 6 zákona č. 85/1990 Zb. o petičnom práve
a)	považuje petíciu za záchranu lesa v Košiciach pri sídlisku Ťahanovce za opodstatnenú v požiadavke rešpektovania platného územného plánu,
b)	ruší časť B bod 1 uznesenia č. 779 z XXIII. mimoriadneho rokovania Mestského zastupiteľstva v Košiciach zo dňa 31.3.2009.

p. Halenár, poslanec MZ – Asi by bolo dobre vyzvať niekoho, kto sa tu na magistráte 
rozumie petíciám, aby vyjadril nejaký názor k tomu, čo tu povedala pani poslankyňa, pretože by bolo dobré, aby si aj do budúcna urobili v tomto jasno .

p. Knapík, primátor mesta Košice – Odpovedať bude Mgr. Macko.

p. Kočiš, poslanec MZ – poprosil, aby bolo umožnené zástupcom petičného výboru
vystúpiť, čo ich k tomu viedlo, aby spísali petíciu a s akým výsledkom, nakoľko mu nie je známe, žeby sa niekto s magistrátu rozprával so zástupcami petičného výboru.

p. Halenár, poslanec MZ – Dal do pozornosti všetkým poslancom, ktorí budú hlasovať 
za pozmeňujúci návrh poslankyne p. Gamcovej nasledovné veci, ktoré odzneli na komisii životného prostredia z úst p. Stana, myslí, že z Okresného úradu životného prostredia. Je treba povedať, že zrušenie tohto uznesenia je nielen v záujme občanov tohto mesta, ale aj v záujme logiky a nebojí sa povedať, že aj finančnom. Podľa toho čo povedal p. Stano, z tabuliek a pravidiel, ktoré sú odporúčané Európskou úniou, spočítali hodnotu drevín, ktoré sú na danom území a ich hodnota je od 300 do 420 miliónov korún. To znamená od 10 do 14 miliónov eur. Túto sumu, na spodnej hranici, potvrdili aj ľudia z Magistrátu mesta Košice z referátu životného prostredia. Iba tento jeden argument by mal dať jasný obraz o tom, že hodnotu, ktorú mesto dostáva a to 500 miliónov Sk za predaj, značne znižuje váhu tohto argumentu.
Ďalšia, ešte dôležitejšia vec než táto finančná je, že sa chystá nová verzia Auparku, pretože opäť veľmi rýchlo predali pozemok bez toho, aby vedeli, čo konkrétne, za akých okolností, s akými kladmi a zápormi to tam vyrastie. Ak nestačí jedno poučenie, čo sa deje v strede mesta a koľko rokov a toto bude druhé na kraji mesta, tak nech len kľudne zotrvá pri tom prvom hlasovaní.

p. Hrabovský, poslanec MZ – Faktická poznámka. Pripomenul, že v záujme mesta je
aj jeho rozvoj a pracovné miesta a najväčšou brzdou sú všelijaké petície, ktoré brzdia rozvoj mesta Košice.

p. Knapík, primátor mesta Košice – Nakoľko sa už nikto nehlásil, uzavrel rozpravu.
	Dal slovo p. Mackovi.

p. Macko, oddelenie komunálneho práva MMK -  Podotkol, že do vecnej pôsobnosti 
oddelenia komunálneho práva nespadajú petície, preto sa nevedel vyjadriť k lehotám a k tomu, či petičné hárky ako také spĺňali náležitosti zákona. 
Vyjadril sa k tomu, prečo bola petícia zaradená na rokovanie mestského zastupiteľstva a prečo bolo uznesenie formulované tak, ako je formulované. V zmysle zákona o petičnom práve, ak sa predmet petície týka činnosti orgánov územnej samosprávy, tak petíciu vybavuje príslušný orgán územnej samosprávy. V tomto prípade si myslí, že je nepochybné, že táto petícia sa týka činnosti mestského zastupiteľstva a jeho poslancov, preto bola predložená na rokovanie mestského zastupiteľstva. 
Čo sa týka formulácie uznesenia – tá konštatácia vychádza z toho, že zákon o petičnom práve taktiež stanovuje, akým spôsobom sa má petícia vybaviť, to znamená, že sa musí prešetriť skutočný stav veci, prípadný rozpor, alebo súlad s právnymi predpismi a s verejným záujmom. Myslí si, že je nepochybné, že predmetné uznesenie č. 779 bolo prijaté oprávneným orgánom, mestským zastupiteľstvom, vo veci, v ktorej je vyhradená pôsobnosť mestského zastupiteľstva. Čiže rozhodovalo o predaji majetku, ktorý bol vo vlastníctve mesta. Uznesenie bolo prijaté nadpolovičnou väčšinou hlasov prítomných poslancov, čiže boli splnené všetky zákonné náležitosti. Uznesenie je platné a vykonateľné.
Čo sa týka druhej časti, tá konštatácia, že verejné záujmy a záujmy právnických osôb boli zohľadnené v predmetnom uznesení, je tak isto doložka, že  musí byť v prípadnej kúpnej zmluve zakotvené právo vecného bremena pre Východoslovenskú vodárenskú spoločnosť a taktiež sú tam niektoré právne poistky v prípade, žeby zo strany investora neboli splnené podmienky, napríklad právo spätnej kúpy.
Podotkol, že obsah petície ako taký, vyjadruje vlastne vôľu občanov, že nesúhlasia, resp. žiadajú rozhodovacie orgány mesta, aby rešpektovali platný územný plán mesta. Myslí si, že uznesenie pri predaji majetku ho rešpektovalo, pretože sa predával les, sad, vinica, podľa druhu pozemku vo vlastníctve mesta a platný územný plán je možné zmeniť, ale až potom, keď dôjde k uzavretiu zmluvy a ďalšie náležitosti, ktoré určuje zákon, aby mohlo dôjsť k zmene územného plánu. Podotkol pritom, že zmena územného plánu je tiež vo výlučnej kompetencii mestského zastupiteľstva.

p. Halenár, poslanec MZ – Faktická poznámka. Nevie, či sa mýli, ale nie je to náhodou 
útvar primátora mesta, ktorý posudzuje petície? Nech skúsi niekoho zo svojich ľudí požiadať, aby to objasnil. Jedná sa o množstvo zápisov, ktorými sa buď podporí, alebo zahatí cesta ďalším petíciám. Aby bolo v tom jasno. 
Druhá vec je, čo sa týka  celkového postupu. Bola tá zmluva už uzatvorená? Mali právo meniť aj ten územný plán? Z časového hľadiska, po roku,  tomu dosť dobre nerozumie. 

p. Gamcová, poslankyňa MZ – Nežiadala síce p. Macka o odpoveď, ale toto naozaj 
nepovažuje za právnu odpoveď, čo teraz počuli. 
Povedala len jednu vec, že nie je normálne, aby mestu investor diktoval, aký územný plán má meniť a kde si vyberie akú stavbu a mestské zastupiteľstvo podľa toho zmení plán. Upozornila poslancov, že to má byť naopak. 

p. Knapík, primátor mesta Košice – Krátko vysvetlil. 31. marca 2009 bolo prijaté 
uznesenie, následne odborné orgány mesta vstúpili do rokovania so žiadateľom, so zástupcami spoločnosti Fordin, v prospech ktorej bolo to uznesenie schválené. Od tohto obdobia rokovali niekoľko krát, možno presnejšie informácie by mohol dať riaditeľ Magistrátu mesta, ktorý viedol rokovania so zástupcami spoločnosti na viacerých úrovniach. Nedospeli do takého štádia, aby kúpno-predajná zmluva už bola vyrokovaná a podpísaná.  Dnes bol do programu rokovania ako bod 10/1 navrhnutý materiál, ktorý súvisí so zrušením predmetného uznesenia. 
Po formálnej stránke petície posudzuje a vybavuje kancelária primátora p. Karabinošová, takže ak sú nejaké nezrovnalosti v súvislosti s uznaním, alebo neuznaním podpisov, môže sa k tomu vyjadriť.

p. Karabinošová, zamestnankyňa kancelárie primátora – Táto petícia bola doručená 
mestu Košice 18.2.2010, čo bolo 5 dní pred riadnym rokovaním mestského zastupiteľstva vo februári. Táto petícia nemohla byť spracovaná a predložená na posúdenie mestskému zastupiteľstvu, aby boli dodržané tieto riadne kroky, ktoré majú byť. Bola však predložená na rokovanie mestskej rady. Uznáva, že je sklz 7 dní, no boli medzi tým aj sviatky. Ak však už bola prerokovaná na mestskej rade, bolo to akože prejednané. Mestské zastupiteľstvo má právo na celkové prejednanie, ale bohužiaľ, keby bola petícia doručená skôr, tak by mohla ísť do mestského zastupiteľstva skôr.
K podpisom -  nevie o 4000 podpisoch. Rozprávala aj so starostom mestskej časti,  keď bola na legislatívno-právnej komisii, oni dostali asi 98 podpisov, tu bolo doručených 141  kusov petičných hárkov. Posúdila, že správnych bolo iba 128 a to z toho dôvodu, že na niektorých petičných hárkoch boli iba vytlačené mená, no neboli podpísané. Zákon o petičnom práve hovorí, že každý, kto podporí takú petíciu, musí uviesť meno, priezvisko, trvalé bydlisko, podpis. Na webovej stránke petičného výboru tiež našla tieto mená. 
Všeobecne, keď sa podáva petícia, petičný výbor by mal dbať na podpisy.

p. Knapík, primátor mesta Košice – Stačí, netreba poúčať petičný výbor. Treba 
konštatovať fakty, ktoré dostali do ruky a ktoré je potrebné spracovať. Dal hlasovať o vystúpení p. Labaša k predmetnej petícii. 

Hlasovanie č. 18: za 32, proti 1, zdržali sa 12, nehlasovali 2.

p. Knapík, primátor mesta Košice -  Návrh bol prijatý. Dal slovo zástupcovi petičného
	výboru p. Labašovi. 

p. Labaš, zástupca petičného výboru – Po roku od schválenia predaja mestským 
zastupiteľstvom, dospeli do štádia, že mesto má dostatok informácií z jednej aj z druhej strany. Petičný výbor už dávnejšie oslovil mesto listom, s petíciou a dnes žiadajú a prosia, aby mestské zastupiteľstvo vypočulo hlas občanov a rozhodlo v prospech občanov v prospech zachovania lesa a zrušili uznesenie v bodoch týkajúcich sa zmeny územného plánu. Bez rozhodnutia poslancov nikto ten les nevyrúbe. Požiadal ich, aby nedali súhlas, aby sa nestali spoluvinníkmi. V konečnom dôsledku by mali pamätať na to, koho záujmy zastupujú. V petícii sú podpísaní prevažne ich voliči.

p. Cengel, poslanec MZ – Faktická poznámka. To čo sa tu hovorí, mu pripadá trochu 
ako pokrytectvo, pretože p. Labaš na jednej strane je proti výrubu lesa, na druhej strane s tou istou spoločnosťou jeho brat momentálne vyrúbal veľkú zelenú plochu, niekoľko hektárov Na jazere. Spýtal sa, prečo primerane nereaguje aj na svojho brata. Mesto schválilo to uznesenie, osobne sa neprikláňa ani na jednu, ani na druhú stranu, ale urobilo to v tej dobe, keď chcelo riešiť finančnú situáciu, chcelo si riešiť zamestnanosť a sú občania, ktorí chcú mať zamestnanie. No bol tu aj problém prepojenia sídliska Ťahanovce. Ide tam nová výstavba a túto novú investícii, ktorú bude mestská časť realizovať a bude treba nejakým spôsobom  prepojiť s tou komunikáciou. Investor tvrdil, že to pripojí na diaľničný privádzač. A ďalšia nie nepodstatná vec je, že  v Korzári novinári mestu vyčítajú, že nerieši asanačné pásmo. Nuž treba sa ísť pozrieť do Ťahanoviec. To, čo tam je, tak to vzniká nový Luník IX. Pred rokom tam bola jedna rodina. Dnes je celá oblasť hore nad cestou obývaná a tí ľudia sa už začínajú sťahovať aj pod cestu. Je to otázka roku a bude sa musieť riešiť aj tento priestor, ako to bolo s asanačným pásmom. 
Nejde teraz polemizovať. Problémy sú na jednej aj na druhej strane, aj na strane mesta, aj na strane investora. Na strane mesta je to, že mesto zmätkovalo, schválilo odpredaj, ale na druhej strane zmätkovalo s územným plánom, čo sa týka pripojovacej komunikácie a tak isto zmätkovalo aj s tým, že je tam druhá záujmová oblasť a to Ťahanovce magnezitka, kde sú iné skupiny, ktoré tam nakúpili pozemky, dokonca niektorá poslankyňa je u týchto vlastníkov zamestnaná, chápe, že je to boj dvoch skupín, no mesto by v prvom rade malo hľadieť na svoj záujem.

p. Knapík, primátor mesta Košice – Toto by rád prediskutoval, to zmätkovanie mesta, 
lebo si myslí, že línia bola jasná a záujem a zámer mesta sa snažili naplniť. Nezdá sa mu použitá terminológia ako najvhodnejšia.

p. Petrvalský, poslanec MZ – Stále hovorí p. Labašovi, koľkokrát sa stretnú, že áno, 
má odpisy občanov, ktorí sú proti výstavbe, ale on by chcel vidieť podpisy občanov, ktorí sú za výstavbu. Aj na neho sa obracajú občania s otázkou, čo bude s lesom, ako bude s lesom a hlavne prichádzajú s tým, že nemajú prácu.  A teraz, keď sa nezrealizuje ďalšia výstavba, tak to bude ešte horšie. Nemôžu predsa celú mestskú časť voziť za prácou mestskou hromadnou dopravou. Pokiaľ príde investor a sľúbi 5500 pracovných miest, tak osobne si myslí, že by sa veľmi ublížilo tým občanom, ktorí práve o tieto pracovné miesta majú záujem.  Nehovorí, že táto investícia je ideálna. Všetko má svoje pre a proti, ale treba dobre zvážiť, či pustia, alebo nepustia investora do tohto priestoru, či občanom dajú tú prácu, alebo nedajú. 

p. Knapík, primátor mesta Košice – Poprosil pánov poslancov, aby mali na pamäti, že 
sa ešte bude rokovať o bode 10/1, kde sa bude hovoriť o výhodnosti, či nevýhodnosti. Aby sa držali témy, tento bod rieši petíciu a príslušný návrh uznesenia. 

p. Kočiš, poslanec MZ – Faktická poznámka. Upozornil, že bola ukončená rozprava, 
tak nevie na čo sú tu faktické poznámky. Ale ak to využili druhí, využije to aj on. Len krátko, no zdá sa mu, že sa zabúda na rovnosť. Všetci sú si rovní a nielen pred Bohom, myslí si, že aj tu. Jeden fakt. Les tam je a tá zamestnanosť je len taká imaginárna. Odkiaľ to číslo 5500? Prečo nie 12000, prečo nie 20000? Na základe čoho to niekto tvrdí?: Do lesa ide, otvorí oči, vidí, je to tam. Jediná zamestnanosť, ktorá z toho teraz pozerá, je keď zoberie pílku, bude rúbať a niekto mu za to zaplatí. Nič viac.

p. Knapík, primátor mesta Košice – Takže mal by rešpektovať výzvu p. Kočiša a keď 
sú všetci rovní, aj ostatní by mali mať priestor na svoje faktické poznámky. Takže faktická poznámka na faktickú poznámku.

p. Petrvalský, poslanec MZ – Faktická poznámka. Len chcel povedať p. Kočišovi, že 
toto sú údaje, ktoré získali od investora. Nevymysleli si ich. 

p. Betuš, poslanec MZ – Faktická poznámka.  Spýtal sa, či zaradený bod o zrušení 
uznesenia MZ 779 bude mať potom ešte nejaký význam, keď sa toto uznesenie zruší teraz? Druhá otázka. Dostane slovo aj investor? Všetci sa totiž pýtajú na niečo, na čo nikto nevie odpovedať. Z toho dôvodu bolo prijaté aj stanovisko mestskej časti, miestne zastupiteľstvo mestskej časti sa vyjadrilo tak, že svoje oficiálne stanovisko k tejto investícii príjme až po doručení komplexným zmien územného plánu po vypracovaní urbanistických štúdií, ktorých obsahom bude zadefinovanie využitia územia, všetkých vzťahov, zmien a ich dopadov na okolie. Dostane tu investor slovo?

p. Knapík, primátor mesta Košice – Ak investor príde, tak určite áno, no majú  nejaké 
skúsenosti s rokovaniami, s návrhmi a ten návrh, ktorý je predložený a bude predmetom rokovania, o tom investor vie. Ak chce podať informáciu, tak prítomnosť zástupcu investora spoločnosti Fordin bude len vítaná.

p. Jakubčiak, poslanec MZ -  Faktická poznámka. Prejednáva sa bod 3/1. Má sa 
prejednať petícia, treba sa vyjadriť k pozmeňujúcemu návrhu p. poslankyne, o ktorom by sa potom malo hlasovať. Nebolo by dobré, aby sa tu rozpitvávali veci, o ktorých sa píše aj v novinách. Počul, že sa zvažuje aj možnosť zrušenia tohto uznesenia a následne sa bude hlasovať o zrušení, alebo nezrušení. No teraz sa treba venovať tomuto bodu.
K p. Cengelovi – netreba ísť hneď tým smerom, že na mestskej časti Nad jazerom jeho brat vyrúbal niekoľko hektárov. Bolo to na jeho pozemku možno o veľkosti hektára a toto budú prejednávať tam, kde to patrí, v mestskej časti Nad jazerom.

p. Knapík, primátor mesta Košice – Odovzdal slovo návrhovej komisii. 

p. Kijevská, poslankyňa MZ – Návrhová komisia dostala jeden pozmeňujúci návrh
	od poslankyne p. Gamcovej. 
Mestské zastupiteľstvo v Košiciach podľa § 6 ods. 2  písm. a) a c) Štatútu mesta Košice a § 5 ods. 6 zákona č. 85/1990 Zb. o petičnom práve
a)	považuje petíciu za záchranu lesa v Košiciach pri sídlisku Ťahanovce za opodstatnenú v požiadavke rešpektovania platného územného plánu,
b)	ruší časť B bod 1 uznesenia č. 779 z XXIII. mimoriadneho rokovania Mestského zastupiteľstva v Košiciach zo dňa 31.3.2009.

Hlasovanie č. 19: za 16, proti 3, zdržali sa 26, nehlasovali 2.

p. Knapík, primátor mesta Košice – Konštatoval, že uznesenie nebolo prijaté. 

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. a) a c)  Štatútu mesta Košice a § 5 ods. 6 zákona č. 85/1990 Zb. o petičnom práve
A. berie na vedomie
petíciu za záchranu lesa v Košiciach pri sídlisku Ťahanovce,
B. konštatuje 
- že vykonaným šetrením uznesenia MZ č. 779 zo dňa 31.3.2009 nebol zistený rozpor   s platnými právnymi predpismi,
- verejné záujmy a záujmy iných právnických osôb boli primerane zohľadnené.

Hlasovanie č. 20: za 30, proti 3, zdržali sa 12. nehlasovali 2.

p. Knapík, primátor mesta Košice – Konštatoval, že uznesenie bolo prijaté.
Poďakoval zástupcom petičného výboru, ktorý sa zúčastnili tohto rokovania a svoj zámer aj podporu tomuto zámeru vyjadrili. 

––-     ––-     ––-

4. Správa o odpovediach na interpelácie a dopyty poslancov mestského,     
    zastupiteľstva, ktoré  boli  prednesené  na XXXI. rokovaní  MZ 

p. Knapík, primátor mesta Košice – Požiadal predkladateľa, riaditeľa MMK, aby 	uviedol materiál.

p. Kolárčik, riaditeľ MMK – Materiál je predložený v písomnej podobe na otázky
	a pripomienky poslancov odpovie.

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii. 

p. Kijevská, poslankyňa MZ – Predniesla pôvodný návrh na uznesenie.
Mestské zastupiteľstvo v Košiciach podľa § 67 ods. 3 a § 69 Rokovacieho poriadku mestského zastupiteľstva berie  na  vedomie Správu o odpovediach na interpelácie a dopyty poslancov mestského zastupiteľstva, ktoré boli prednesené na  XXXI. rokovaní MZ v Košiciach dňa 23.02.2010.

Hlasovanie č. 21: za 41, proti -, zdržal sa -, nehlasovali 6.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

5. Informácia o čiastkových dosiahnutých výsledkoch v zabezpečovaných 
    oblastiach za obdobie od 1.augusta 2009 do 31. marca 2010

p. Knapík, primátor mesta Košice – Predkladateľom informácie je p. Filipko, 
	uvoľnený poslanec MZ. Odovzdal mu slovo.

p. Filipko, poslanec MZ – Informáciu predložil v písomnej podobe o 2-3 dni neskôr, 
za čo sa ospravedlnil, nakoľko mal nejaké pracovné povinnosti. K dispozícii poslancom bola nejaký týždeň. Pri prezentácii na toto mestské zastupiteľstvo,  si prítomní mohli zobrať časopis, kde je na strane 30 článok o košickej IDS. Je tam aj obrázok plánovanej trate, čiže informujú o tomto projekte. Na otázky poslancov je pripravený odpovedať.

p. Knapík, primátor mesta Košice – Otvoril rozpravu k tomuto materiálu.

V rozprave vystúpili:

p. Mutafov, poslanec MZ – Spýtal sa p. Filipka, ako je to vlastne s integrovanou 
dopravou v súvislosti so vzťahom mesto – VÚC.

p. Betuš, poslanec MZ -  V akom stave je pripravenosť električkovej trate na sídlisko 
Ťahanovce  a terminálu Sever?

p. Knapík, primátor mesta Košice – Nakoľko sa do rozpravy už nikto neprihlásil, 
uzavrel ju a dal slovo p. Filipkovi.

p. Fiilipko, poslanec MZ – Odpovedal p. Mutafovovi. S KSK má mesto korektné 
vzťahy, komunikujú o príprave  projektu, zúčastňujú sa na rôznych rokovaniach na úrovni ministerstva dopravy, pracovnej skupiny, ktorá je hlavným riešiteľom celého projektu. Myslí si, že nie sú tam žiadne problémy.
K otázke p. Betuša na pripravenosť električkovej trate a terminálu Sever. K terminálu Sever dali jeden projekt na ministerstvo financií, na podporu prípravy technicko-ekonomickej štúdie terminálu Sever a terminálu Východ ako PPP projektu. Majú informáciu, že žiadosť bola úspešná. Začínajú riešiť skladbu a štruktúru týchto terminálov. 
K pripravenosti trate – Spoločnosť Železnice SR v najbližších týždňoch, predpokladá, že do mesiaca, vypíše zadanie na spracovanie dokumentácie pre stavebné povolenie. Začne sa projektovať jedna z týchto stavieb, ktorá bude prednostne projektovaná práve na riešenie trate od námestia Maratónu mieru po terminál Sever a druhý úsek od terminálu Sever na sídlisko Ťahanovce. Prioritne by mali byť realizované tieto stavby. Potvrdil, že minulý týždeň rokovali  s primátorom mesta na úrovni generálneho riaditeľa Železníc SR, ktorý vyjadril tomuto projektu maximálnu podporu a ústretovosť pri tomto projekte a potvrdil, že sú pripravení na začatie stavieb, ktoré sú na území mesta.

p. Knapík, primátor mesta Košice – Dal slovo návrhovej komisii. 

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice berie na vedomie  písomnú informáciu poslanca povereného výkonom osobitných úloh a činností o čiastkových dosiahnutých výsledkoch v zabezpečovaných oblastiach za obdobie od 1. augusta 2009 do 31. marca 2010.

Hlasovanie  č.22: za 37, proti – zdržali sa 5, nehlasovali 5.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

6. Hodnotiaca správa programového rozpočtu a Záverečný účet mesta Košice 
    za rok 2009

p. Knapík, primátor mesta Košice – Materiál je pomerne obsiahly a dáva obraz 
o tom, ako mesto v minulom roku hospodárilo, ako sa jednotlivé programové okruhy rozpočtu napĺňali, ako sa vyrovnali s dopadmi finančnej krízy, ktoré v priebehu roka poznačili hospodárenie samosprávy na úrovni mesta i na úrovni mestských častí. K materiálu sú priložené stanoviská hlavného kontrolóra, auditora, aj prílohy, ktoré jasným spôsobom dokumentujú obraz hospodárenia mesta. Toľko na úvod, otvoril rozpravu. 

p. Cengel, poslanec MZ – Finančná komisia prerokovala materiál s odporučením
	prerokovať ho a schváliť bez pripomienok. 

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii. 

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice
A. berie na  vedomie
1. Hodnotiacu správu programového rozpočtu mesta Košice za rok 2009
2. Hodnotiacu správu rozpočtovej a príspevkových organizácií mesta Košice 
    za rok 2009
B. schvaľuje 
1.	Záverečný účet mesta Košice za rok 2009 bez výhrad.
2.	Usporiadanie finančných vzťahov k štátnemu rozpočtu SR a k štátnym fondom SR, ktoré bolo vykonané podľa „Pokynov na finančné zúčtovanie vzťahov so štátnym rozpočtom SR a finančné zúčtovanie dotácií poskytnutých obciam z kapitoly štátneho 	rozpočtu za rok 2009“ určených Ministerstvom financií SR.
3.	Prídel do Fondu rozvoja bývania mesta Košice vo výške	            188 462,- €
4.	Prídel do Rezervného fondu mesta Košice vo výške	      4 229 477,88 €
5.	Usporiadanie finančných vzťahov k rozpočtovým a príspevkovým organizáciám,   ktorých zriaďovateľom je mesto Košice nasledovne:
5.1. Finančné usporiadanie rozpočtovej organizácie Stredisko sociálnej pomoci
       Košice
       celkové príjmy vo výške		                        	          437 766,-  €
       celkové výdavky vo výške                                                       1 460 050,-  €
       z toho: bežné                                                                            1 448 150,-  €
                   kapitálové                                                     	           11 900,-  €
       - hospodársky výsledok účtovnú stratu vo výške	                    30 051,74 €
         zaúčtovať na ťarchu výsledku hospodárenia organizácie      
5.2. Finančné usporiadanie rozpočtových organizácií  v oblasti školstva 
        celkové príjmy vo výške                                	     	       2 474 391,- €
        celkové výdavky vo výške	                              	                34 540 005,- €
        z toho: bežné                                                     	                34 280 637,- €
                    kapitálové                                                                       259 368,- €
	- príspevkových organizácií 
	5.3. Knižnica pre mládež 
                  -  hospodársky výsledok  zisk vo výške 	          			8 132,22 €  
                      v prospech rezervného fondu organizácie	         
	5.4. Zoologická záhrada
                 - hospodársky výsledok zisk  vo výške   				12 163,21 €
                    v prospech rezervného fondu organizácie	               
	5.5. Psychosociálne centrum
                -  hospodársky výsledok  zisk vo výške                                             149,69 €
                    v prospech rezervného fondu organizácie
	5.6. Správa mestskej zelene
                 - hospodársky výsledok zisk vo výške                                       195 808,34 € 
          	           v prospech rezervného fondu organizácie
6.	Finančné usporiadania  účelových  finančných prostriedkov poskytnutých pre mestské časti:
-	vrátenie nevyčerpaných finančných prostriedkov do Rezervného fondu mesta   Košice  od mestskej časti Košice – Sever vo výške ´   4 505,50 €
7.	Finančné usporiadanie v oblasti podnikateľskej činnosti 
     - hospodársky výsledok zisk vo výške 			          50 381,58 €
     v prospech Rezervného fondu mesta Košice
8.	Stav fondov po finančnom usporiadaní:
rezervný fond	  					               4 731 854,37 €
fond rozvoja bývania			                                     5 551 157,01 €
                 sociálny fond					                                  3 133,66  €	Stav na účte cudzích prostriedkov k 31. 12. 2009                           217 533,40 €

Hlasovanie č. 23: za 40, proti 1, zdržali sa 3, nehlasovali 3.

p. Knapík, primátor mesta Košice – Konštatoval, že uznesenie bolo schválené. 
Poďakoval poslancom za dôveru a podporu, ktorú svojim hlasovaním vyjadrili finančnému obrazu mesta za uplynulý rok. 

––-     ––-     ––-

7. Zabezpečenie úverových prostriedkov určených na financovanie projektov 
    podporovaných z fondov Európskej únie a štátneho rozpočtu SR

p. Knapík, primátor mesta Košice – Materiál je v písomnej podobe. Tak isto prešiel 
legislatívnym procesom, rokovaním mestské rady s odporučením prerokovať ho a schváliť. 

p. Cengel, poslanec MZ – Finančná komisia tento materiál prerokovala, členovia 
komisie nemali pripomienky k obsahu a odporučili mestskému zastupiteľstvu predložený materiál prerokovať ho a schváliť. 

p. Knapík, primátor mesta Košice – Nakoľko sa do rozpravy nikto iný neprihlásil,
	uzavrel ju a dal slovo návrhovej komisii. 

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. c) Štatútu mesta Košice schvaľuje
a/ prijatie termínovaných úverov vo výške 37.085.311,00 € na financovanie schválených investičných projektov mesta Košice do doby refundácie    z finančných prostriedkov EÚ a štátneho rozpočtu. 
b/ prijatie dlhodobých termínovaných úverov vo výške 2.066.355,00 € na 
spolufinancovanie schválených investičných projektov mestom Košice .

Hlasovanie č. 24: za 38, proti -, zdržali sa 6, nehlasovali 3.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

8. Doplnenie uznesenia MZ č. 914 zo dňa  25. augusta  2009 – poskytnutie 
    návratnej finančnej výpomoci pre BPMK, s.r.o.

p. Knapík, primátor mesta Košice – Vyzval predkladateľa, riaditeľa MMK, aby krátko 
uviedol materiál. 

p. Kolárčik, riaditeľ MMK – Materiál je v písomnej podobe, na otázky odpovie.

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii. 

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. b)  a ac)  Štatútu mesta Košice schvaľuje doplnenie uznesenia MZ v Košiciach č. 914 zo dňa 25. augusta 2009 – Poskytnutie  návratnej finančnej výpomoci pre BPMK, s.r.o. nasledovne: za slovným spojením “ bytových domov“ sa vkladajú slová: „a  úhradu záväzkov za služby spojené s bývaním na Luníku IX., Sládkovičovej 3, Popradskej 72 a na Demeteri  1 – 6 za rok 2009 a 2010“. 

Hlasovanie čs. 25: za 31, proti 4, zdržali sa 10, nehlasoval 1.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

8/1 Návrh 1. zmeny programového rozpočtu mesta Košice na rok 2010

p. Knapík, primátor mesta Košice – V rokovaní sa pokračuje tak ako to bolo 
preschválené v úvode rokovania, bodom 14.
Tento materiál bol predmetom rokovania mestského zastupiteľstva a následne Rada starostov prijala uznesenie, ktorým to vetovala. Preto návrh 1. zmeny nebol naplnený a uplatnený. Preto ho opätovne predkladá s tým, aby sa schválil v nezmenenej podobe a tie požiadavky a výhrady, ktoré boli prednesené Radou starostov sú zapracované v nasledujúcom bode, čiže v 2. zmene programového rozpočtu mesta Košice.

 p. Cengel, poslanec MZ – Finančná komisia prerokovala tento materiál a mestskému
	zastupiteľstvu ho odporučila prerokovať a schváliť bez pripomienok. 

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii. 

p. Figeľ, poslanec MZ – Začal čítať pôvodný návrh na uznesenie.

p. Knapík, primátor mesta Košice –  Zastavil čítanie návrhu na uznesenie, nakoľko
bol prihlásený starosta zastupujúci predsedu Rady starostov p. Hlinka. Požiadal ho, aby predniesol návrh uznesenia, ktorým vlastne bolo pozastavené to pôvodné uznesenie. 

p. Hlinka, poslanec MZ – Informoval mestské zastupiteľstvo o prijatom uznesení zo 
46. rokovania Rady starostov v Košiciach, ktoré sa konalo ešte 5.3.2010, v ktorom Rada starostov prijala uznesenie č. 113 k 1. úprave rozpočtu mesta Košice na rok 2010. 
Rada starostov mesta Košice žiada 
A.	primátora mesta Košice a poslancov mestského zastupiteľstva o schválenie úpravy v 1. zmene programového rozpočtu mesta Košice na rok 2010 v predloženom znení takto:
v položke program 7 služby občanom, podprogram 6 účelové transfery  pre mestské časti upraviť vo výdavkovej časti o sumu 1,5 mil. Sk, to znamená 49.790,- € pre malé mestské časti a o 2,5 mil. Sk t.j. 82.984,- € pre veľké mestské časti,
v programe 10 podporná činnosť v podprograme 1 správa obecného úradu znížiť položku 7.589.109,- € vo výdavkovej časti na sume 6.228.177,- €,
B.	mestské zastupiteľstvo podľa § 7a ods. 3 písm. c) zákona č. 401/1990 o meste Košice opätovne prerokovať a schváliť 1. zmenu programového rozpočtu mesta Košice na rok 2010 podľa návrhu Rady starostov,
C.	primátora mesta Košice, aby v termíne najneskôr do 31.3.2010 zvolal mimoriadne zastupiteľstvo za účelom prerokovania a schválenia 1. zmeny programového rozpočtu mesta Košice na rok 2010. 
To je uznesenie, ktoré sa týka tejto problematiky, ktoré bolo prijaté.

p. Cengel, poslanec MZ- Faktická poznámka. Mal by byť vysvetlený spôsob, akým, sa 
bude hlasovať, pretože mu to nie je jasné. Bude sa hlasovať aj o pozmeňujúcom návrhu, ktorý tu bol daný?

p. Knapík, primátor mesta Košice – Toto bolo uznesenie, ktoré prijala Rada starostov
o ktorom treba hlasovať a ak bude prijaté, tak v tejto podobe by sa mal prerokovať prvý návrh úpravy rozpočtu a tá 2. úprava, ktorá je pripravená, by strácala svoj zmysel. Aby bol postup zachovaný, logicky z toho vyplýva, že to treba prerokovať, treba o tom hlasovať. Nechcel naznačovať, že ako by sa malo hlasovať, ale logika veci dáva to, že toto by sa nemalo potvrdiť. Opätovne by sa malo prijať uznesenie, ktorým potvrdia podobu 1. zmeny rozpočtu tak, ako bola prijatá na rokovaní 23.2.2010 a začať rokovať o 2. úprave rozpočtu, v ktorej sú zapracované, možno že nie úplne všetky, ale v rozhodujúcej miere požiadavky starostov, ktoré boli vznesené ako výhrady k 1. zmene. 

p. Kupec, poslanec MZ – Doplnil, že to uznesenie Rady starostov, aj keby bolo prijaté, 
sa nedá splniť, pretože je tam uvedený termín 31.3.2010. Už je neaktuálne.

p. Knapík, primátor mesta Košice –To áno. Ale jeho neviaže povinnosť zvolať 
zastupiteľstvo podľa toho, ako určí Rada starostov. Myslí si, že na rokovaní mestského zastupiteľstva prítomným starostom bolo situácia jasne vysvetlená a požiadavka už bola aj aplikovaná, len sa neopierala o uznesenie a potom následne aktivitou niektorých bolo zvolané mimoriadne rokovanie Rady starostov a to čo on povedal si vyložili po svojom. Ale taký je život.
	Odovzdal slovo návrhovej komisii, aby predniesli návrh Rady starostov.

p. Figeľ, poslanec MZ – Prečítal pozmeňujúci návrh na uznesenie zo 46. rokovania 
Rady starostov v Košiciach zo dňa 5.3.2010, uznesenie č. 113 k 1. úprave rozpočtu:
Rada starostov mesta Košice žiada 
A.	primátora mesta Košice a poslancov mestského zastupiteľstva o schválenie úpravy v 1. zmene programového rozpočtu mesta Košice na rok 2010 v predloženom znení takto:
v položke program 7 služby občanom, podprogram 6 účelové transfery  pre mestské časti upraviť vo výdavkovej časti o sumu 1,5 mil. Sk, to znamená 49.790,- € pre malé mestské časti a o 2,5 mil. Sk t.j. 82.984,- € pre veľké mestské časti,
v programe 10 podporná činnosť v podprograme 1 správa obecného úradu znížiť položku 7.589.109,- € vo výdavkovej časti na sume 6.228.177,- €,
B.	mestské zastupiteľstvo podľa § 7a ods. 3 písm. c) zákona č. 401/1990 o meste Košice opätovne prerokovať a schváliť 1. zmenu programového rozpočtu mesta Košice na rok 2010 podľa návrhu Rady starostov,
C.	primátora mesta Košice, aby v termíne najneskôr do 31.3.2010 zvolal mimoriadne zastupiteľstvo za účelom prerokovania a schválenia 1. zmeny programového rozpočtu mesta Košice na rok 2010. 

Hlasovanie č. 26: za 12, proti 8, zdržali sa 22, nehlasovali 4.

p. Knapík, primátor mesta Košice – Konštatoval, že uznesenie nebolo schválené.

p. Figeľ, poslanec MZ – Prečítal pôvodný návrh na uznesenie v skrátenej forme..
Mestské zastupiteľstvo v Košiciach podľa § 6 ods. 2 písm. a), c) Štatútu mesta Košice
A.	ruší uznesenie č. 1062 z XXXI. rokovania Mestského zastupiteľstva 
v Košiciach zo dňa 23. februára 2010
B.	schvaľuje 1. zmenu programového rozpočtu mesta Košice na rok 2010 podľa predloženého návrhu.

Hlasovanie č. 27: za 33 + p. Balún, proti 2, zdržali sa 8, nehlasovali 3

p. Knapík, primátor mesta Košice – Konštatoval, že uznesenie bolo schválené.

Úplné znenie schváleného rozhodnutia:
Mestské zastupiteľstvo v Košiciach  podľa § 6 ods. 2 písm. a), c) Štatútu mesta Košice
A. ruší
uznesenie č. 1062 z XXXI. rokovania Mestského zastupiteľstva v Košiciach zo dňa 
23. februára 2010
B.  schvaľuje
1. zmenu programového rozpočtu mesta Košice na rok 2010
Príjmová časť
Bežné príjmy								      + 20 463 970 €
Transfery zo ŠR SR – vzdelávanie				  	      + 20 463 970 €
Výdavková časť	
Bežné výdavky							 	      + 19 844 032 €
Program 4:   Školstvo				                                       + 20 463 970 €
Program 9:   Interné služby						            - 619 938 €
Kapitálové výdavky							           + 619 938 €
Program 3:   Zdravé mesto							           + 400 000 €
Program 4:   Školstvo					                                  +  33 000 €
Program 5:   Doprava								+ 127 900 €
Program 9:   Interné služby							+   59 038 €

––-     ––-     ––-

8/2 Návrh 2. zmeny programového rozpočtu mesta Košice na rok 2010

p. Knapík, primátor mesta Košice –  Pôvodne v programe to bol bod 15, ale pri jeho
	schvaľovaní bol predradený. 
Materiál je v písomnej podobe, prešiel rokovaním mestskej rady s odporúčaniami a požiadavkami, ktoré do tejto úpravy rozpočtu boli zapracované. Rovnako boli zapracované aj požiadavky Rady starostov a tento návrh zmeny reaguje aj na aktuálny vývoj finančnej situácie, aj na potreby, ktoré si život a zabezpečenie chodu mesta v tom spektre činností, za ktoré zodpovedá, vyžaduje. Upozornil na to, že ten vývoj v danom období nie je veľmi dobrý a ukazujú sa rizika príjmov oproti predpokladom a nastaveniam, tak ako boli prijaté v decembri 2009 na rok 2010, čiže aj s touto 2. zmenou programového rozpočtu sa ide s istou opatrnosťou tak, aby sa prípadné výpadky príjmov, ktoré môžu nasledovať v budúcich mesiacoch, nemuseli nejakým zložitým manévrom korigovať a aby sa nedostali do situácie, že nebudú vedieť udržať finančnú vyrovnanosť v príjmoch a výdajoch rozpočtu.
Možno sú pripravené pozmeňujúce návrhy, ktoré sa počas prípravy tohto materiálu prerokovali, vzišli z rokovania klubov, alebo odborných komisií. Samozrejme treba o tom hovoriť, ale požiadal, aby každý návrh mal krytie, aby bol zabezpečený tak, aby sa nezvyšovala potreba na finančné zdroje. Otvoril rozpravu.

V rozprave vystúpili:

p. Petrvalský, poslanec MZ – Na rokovaní komisie školstva sa tiež zaoberali návrhom
2. zmeny programového rozpočtu. Komisia tento bod schválila a posunula na rokovanie mestského zastupiteľstva s odporučením prerokovať. No z dôvodu, že sa objavili peniaze v kolónke „mládežnícky šport“ podľa VZN č. 76, komisia sa zaoberala aj tým, ako tieto peniaze prideliť jednotlivým športovým klubom. Ich návrh dostali všetci poslanci prednedávnom do ruky, dostala ho aj návrhová komisia. Prečítal ho v plnom znení a návrhová komisia ho už môže predložiť na schválenie v skrátenej forme. 
Návrh na uznesenie. Mestské zastupiteľstvo v Košiciach podľa § 6 ods. 2 písm. d) Štatútu mesta Košice schvaľuje rozdelenie bežných výdavkov v Programe 3 Zdravé mesto podprogram 7 Podpora športu a mládeže financie na Fond mládežníckeho športu v celkovej výške 299 tis. eur a financie na Fond športových akcií v celkovej sume 138 tis. eur nasledovne:
Individuálne športy
Názov žiadateľa							Suma v €
ŠZ TJ Metropol Košice – karateˇ					    4 530
Karate klub UNION o.z. – karate					    5 070
Karate klub Kretovič – karate					  10 340
BMX Klub Košický šarkaň – cyklistika                                       2 030
TJ Slávia UVL – kanoistika					    2 640
Kraso centrum Košice – krasokorčuľovanie			    3 130
ŠKP Košice – taekwondo 						  12 610
ŠKP Košice – plávanie 						  10 330
Oddiel športovej gymnastiky – Kešel – gymnastika                    1 070
Veterinary Bodybuilding Club Košice – kulturistika                   5 750
Zápasnícky  klub Košice 1904 – zápasenie                                16 570
Guard klub kickbox – kickbox 					    3 720		Stolnotenisový klub Lokomotíva Košice – stolný tenis		    3 180		KAC Jednota Košice - orientačná turistika			    3 040		Vzpieračský klub Viktória – vzpieranie				    2 040		MK vzpierania a silových športov – vzpieranie                           6 630
ŠKP pri SOŠ PZ Košice – kixbox					    2 670
TJ Slávia UPJŠ Košice – šach					       490
AKADEMIK TU – atletika					    1 100
AKADEMIK TU – bedminton					    1 670
AKADEMIK TU - orientačný beh				    8 870
TRIXEN Klub vodného lyžovania				    6 510
Badmintonový klub Lokomotíva Košice				    4 880
ŠK Pegas - triatlon, duatlon, aquatlon			               1 950
AK Olympia ŠG Košice – atletika				    2 400 
TJ Obal Servis – atletika						    2 480
TJ Slávia UVL – voltíž						    1 090
Gymnastik Košice – gymnastika					    5 070
Tanečný klub METEOR Košice – športový tanec		    1 140
	Spolu								           133 000
	Kolektívne športy
	ČH Hornets - vodné pólo						     2 240
	BK SOUŽ Cassovia – basketbal					   13 270
	Prvý mestský hádzanársky klub Košice – hádzaná		   13 630
	ŠKP Košice - vodné pólo – dievčatá				     4 800
	ŠKP Košice - vodné pólo – chlapci				   15 310
	Hokejový Club Košice – hokej					     9 700
	HC Košice s.r.o. – hokej						     8 240
	TC Speedy – športový tanec					     8 930 
	Volejbalový klub Slávia TU Košice – volejbal dievčatá	     2 660
	Dannax sport,s.r.o. – basketbal					   10 330
	ŠŠK Kometa - volejbal dievčatá					     2 930
	KAC Jednota Košice – futbal					     5 900
	KAC Jednota Košice – nohejbal					     6 410
	Basketbalový oddiel AVE VODS – JUNIORBASKET	     8 410
	FC Lokomotíva Košice – futbal					     3 570
	ŠK Gama Košice – florbal						     2 165
	Volejbalový klub Šaca – volejbal					     1 255
	Volejbalový klub Šaca – beachvolejbal				     2 380
	ŠŠK ZŠ Bernolákova 16 Košice – hádzaná			     3 360
	ŠK Seniors Košice – basketbal					     3 840
	1.Baseballový klub Slávia UPJŠ Košice – basebal                       7 710
	ŠŠS Abovia 96 Košice – basketbal				     5 210
	ŠŠK Tydam Košice – basketbal					     3 440
	AKADEMIK TU – florbal						     4 920
	AKADEMIK TU - vodné pólo					     1 240
	Futbalová Akadémia Benecol Košice				     5 130
	Nohejbalový klub DPMK						     7 530
	Donator, n.f. – futsal						     1 490
	Spolu									 166 000
Športové aktivity
	ŠK Šport pre všetkých – Školské športové ligy			    20 000
	Maratónsky klub – Medzinárodný maratón mieru		    55 000
	TenisSta –spol.s.r.o. – Tenis Košice open 2010 (Challanger)	    33 000
	KPC Slovan Safety Košice – Košice-Tatry-Košice (cyklistika)  20 000
	Cykloklub Peklisko – I. Košický bikemaratón VII. Ročník	    10 000
	Spolu									  138 000

p. Mutafov, poslanec MZ – V prvej časti svojho vystúpenia poprosil primátora mesta
ako predkladateľa rozpočtu mesta Košice a bol by veľmi rád, keby z pozície osoby a vážnosti primátora konkrétne v 2. úprave rozpočtu mesta v kapitole školstvo, časť kapitálové výdavky na str. 6  Stredisko služieb škole, aby sa táto časť, ktorá je zahrnutá v rozpočte, pozastavila, aby sa pozastavilo jej riešenie do doby, kým sa nevyrieši otázka náhradných priestorov pre kluby dôchodcov v súvislosti s projektom Laborecká 2, na ktorý išla žiadosť o poskytnutie príspevku z fondov. V prípade, že mesto Košice bude úspešné, v žiadosti o príspevok s fondov na Laboreckú, kde je zariadenie opatrovateľskej služby a pristúpi sa k realizácii, nebudú mať kde presťahovať kluby dôchodcov. Ide  približne o 500 ľudí. Je tam aj materské centrum. Znamená to, že od roku 2008 je Muškátová rezervou práve pre tieto účely. 
Môže dať návrh na uznesenie, má ho aj pripravené, ale bol by rád, keby primátor mesta z pozície sily toto vyškrtol z dnešného návrhu úpravy rozpočtu, pozastavil ho do potrebnej doby a možno by sa k tomu mohli vrátiť v júni, keď sa už bude vedieť, akým spôsobom sa to bude riešiť. Ale schváliť Muškátovú ako Stredisko služieb škole, ktorá do dnešného dňa bola rezerva v prípade presťahovania klubov dôchodcov kvôli projektu Laborecká, nepovažuje za správne, nemajú už totiž iné náhradné priestory. Toto sa musí vyriešiť veľmi kľudne, preto poprosil primátora mesta, aby v prípade uznesenia nechal stiahnuť tento materiál, alebo predloží vlastné uznesenie, ktoré bude hovoriť o tom, že sa vypúšťa táto akcia z 2. úpravy rozpočtu. 
Dovolil si vo svojom uznesení pripomenúť, že aj na finančnej komisii, aj na niektorých zasadnutiach mestskej rady pripomenul, že mestská časť Košice – Západ podala niekoľko projektov o spolufinancovanie, či už financovanie chodníkov, ale predovšetkým investičných akcií ako je Považská ulica a parkovanie pred školou. Je spracovaný projekt a je aj vydané stavebné povolenie. Apeloval na zaradenie tohto projektu v budúcnosti preto, lebo na Považskú ulicu sa presťahovala hokejová trieda, resp. hokejové triedy zo ZŠ Škultétyho, je tam každodenný dopravný chaos, prichádzajú autobusy, prichádzajú rodičia, bohužiaľ aj nedisciplinovaní občania, ktorí nechcú platiť za parkovanie pred nemocnicou a úprava parkovania, príjazdov a odchodov áut prinesie kultúru v dopravnej situácii. Podali projekt a v rámci riešenia dopravnej situácie na Rožňavskej, Trebišovskej a niektorých ďalších, na ktorú sú vydané stavebné povolenia, no na celkové financovanie kasa mestskej časti nestačí.  Pripomenul, že mestská časť Košice – Západ hospodári maximálne striedmo a bez toho, aby robili nejaké excesy vo výdavkoch, no peniaze aj tak nestačia na pokrytie všetkých investičných zámerov. Poprosil preto, aby niekedy v júni sa už objavili aj investície pre mestskú časť Košice – Západ, ktorá ani v minulom roku nedostala žiadne financie na spolufinancovanie svojich projektov. 
Záverom svojho vystúpenia požiadal o jednu drobnosť. V minulosti bolo povedané a aj sa tak stalo, že pre malé mestské časti išlo  43 tis. eur, čo je 1,5 mil. Sk a pre veľké mestské časti išlo 88 tis. eur, čo je 2,5 mil. Sk. V súčasnosti, aj to je chvála, že sú tam 2 mil. pre mestské časti, ale je to nepomer medzi skoro 50 tisícovou mestskou časťou, ak sa zoberú aj internáty a menšími časťami, ktoré dostanú 1.5 mil. a veľká dostane 2 milióny. Myslí si že ten nepomer nie je dobrý. V danej chvíli je to tak napísané, ale myslí si, že to nie je celkom primeraný pomer. 
Spýtal sa primátora mesta, či akceptuje jeho požiadavku, aby v tejto úprave rozpočtu pozastavili položku pre Stredisko služieb škole v kapitálových výdavkoch oddelenia školstva do doby, kým sa nevyrieši otázka náhradných priestorov v mestskej časti Košice – Západ pre kluby dôchodcov a materské centrum.  Situácia je totiž príliš vážna a úradníci nemôžu rozhodovať o tom, o čom sa už tri roky rozpráva. Podotkol, že keď odovzdávali správu Laboreckej mestu Košice, jednoznačne tam bolo deklarované, že Muškátová je náhradný priestor pre Laboreckú. Úradníci môžu sídliť aj na Opátskom, kde kedysi Stredisko služieb a rôzne náhradné služby, boli.  Mestská časť nemá kde dať kluby dôchodcov a materské centrum. Pôvodne tam bola Nešporova, potom bola oddeleniu školstva ponúknutá Muškátová. V žiadnom prípade nemôžu neriešiť tento bod.  Čo povedia ľuďom?

p. Knapík, primátor mesta Košice – Bude na to reagovať po rozprave.

p. Blaškovičová, poslankyňa MZ  - Poznamenala, že je mimoriadne potešujúce, že 
v čase finančnej krízy sa nájdu peniaze na kultúru. Myslela konkrétne na podporné aktivity, teda na navýšenie financií pre Deň rodiny a podujatia zamerané na duchovný rozvoj, kde je navýšenie o značnú čiastku 32 tis. eur. V súvislosti s tým, že tento návrh neprešiel na komisii kultúry, aby mohla s čistým svedomím hlasovať za túto úpravu rozpočtu, tak sa spýtala na aktivity - je to str. 4 podprogram 4 Rok kresťanskej kultúry 2010, v tejto aktivite sa navrhuje vydanie zbierky básní Mons. Tótha pri príležitosti životného jubilea, Scénické oratórium Košickí mučeníci a vydanie monografie zborníka 20 rokov arcidiecézy v Košiciach v tej súvislosti, že táto finančná čiastka sa členom komisie zdala byť dosť značná. Odpoveďou bolo, že toto oratórium si objednáva mesto Košice, že budú dve predstavenia v chráme. 
Jej otázka, ako človeka aktívneho v kultúre, je: Keďže táto čiastka je za dve predstavenia a je to na objednávku mesta Košice, či sa mesto stane majiteľom libreta a majiteľom hudby. V tom prípade nemá námietky, pretože mestu ostane kultúrne dedičstvo. Ale ak je to naozaj len suma za dve predstavenia uvedené nejakou agentúrou v Košickom chráme, tak je to obrovská suma, neadekvátna tomu, čo oratórium Košičanom ponúkne.
Poprosila, aby jej niekto na to odpovedal. Existuje autorský zákon a ona osobne si nevie predstaviť, ako mesto Košice bude podpisovať zmluvu s autorom hudby a autorom libreta, ale možno je takýto zámer a v tom prípade bude so spokojným svedomím hlasovať za tento rozpočet. 

p. Knapík, primátor mesta Košice – Dal slovo p. Balúnovi, predsedovi komisie 
kultúry.

p. Balún, poslanec MZ – Faktická poznámka. Toto scénické oratórium bolo zaradené 
ako jeden z nosných projektov projektu Európske hlavné mesto kultúry. Myslí, že to hovorí za všetko a to, že je to pre Košice, o tom svedčí fakt, že tu bude svetová premiéra a ostáva to majetkom mesta, ak dokáže zaplatiť všetky autorské honoráre za hudbu a za libreto. Samozrejme, že toto je predmetom ďalších jednaní. Pokiaľ ide o predstavenia, kým nie je schválený rozpočet, ťažko rozprávať o realizácii. Vzhľadom na situáciu a projekty Európskeho hlavného mesta kultúry dve predstavenia sú plánované v Košiciach, jedno predstavenie je plánované v Prešove a jedno predstavenie v Bardejove. To má súvis s libretom, ktoré je spracované hudobne.
Pokiaľ ide o publikáciu zbierky básni Mons. Tótha, je to človek, ktorý sa dožil 85 rokov a je jedným z najvýznamnejších básnikov katolíckej moderny no bohužiaľ málo poznaný. 
Pokiaľ ide o zborník Košickej arcidiecézy, je 20, výročie Košickej arcidiecézy a nevidí dôvod, aby mesto neprispelo na to, keď môže prispievať na iné veci, ktoré tu má pred sebou a dokáže prispievať a súkromné aktivity jednotlivcov. 
Takže toto je v záujme mesta, na odporu mesta a jeho propagácie.

p. Weiszer, poslanec MZ – Predložil pozmeňujúci návrh k navrhovanej zmene 
programového rozpočtu. Návrh spočíva v zmene účelu použitia finančných prostriedkov a to vo výške 375 tis. eur pôvodne určených na výstavbu nízko štandardných bytov na Hrebendovej ulici na Luníku IX. Túto sumu navrhuje použiť na operatívne riešenie havarijných stavov požiarnych, elektrických, plynových a vodovodných rozvodov bytových domov na sídlisku Luník IX v správe Bytového podniku mesta Košice, ktorý k tejto potrebe dospel na základe vykonaných kontrol, ktoré konštatovali, že technický stav uvedených rozvodov je v dezolátnom stave a nie je schopný bezpečnej prevádzky. Toto konštatovali aj prevádzkovatelia jednotlivých médií, a ak sa neurobia patričné opatrenia, tak pristúpia k odstávke médií. Uvedený pozmeňujúci návrh bol odobrený aj oddelením služieb obyvateľstvu Magistrátu mesta Košice.

p. Gamcová, poslankyňa MZ -  Mala niekoľko otázok. Týkali sa výdavkov v oblasti 
školstva. 
V bežných výdavkoch si môžu prečítať, že je tu zvýšený rozpočet na právne služby v súdnom spore proti ZŠ Postupimská a v ďalšom texte sa hovorí o súdnom spore proti navrhovateľovi Gira. Toto jej nie je celkom jasné a nevie, či niekto tomu rozumie. Chce vedieť voči komu sa vedie tento súdny spor a kto mesto zastupuje, meno právneho zástupcu. Prečo je táto položka v bežných výdavkoch v školstve, keď program 9 Interné služby sa navyšuje o pomerne vysokú čiastku na 995 tis. eur, čo ju naozaj veľmi prekvapuje, pretože v texte dôvodovej správy sa píše, že sa jedná o vysporiadanie súdneho sporu, ktorý bol zrejme ukončený v decembri 2009, z ktorého plynie záväzok mesta vo výške 49 mil. Sk, čo naozaj nezodpovedá zvýšeniu. Načo budú použité ďalšie prostriedky, z programu 9? Nech jej niekto vysvetlí, načo bola použitá tá vysoká čiastka a opäť ju zaujíma meno právneho zástupcu v tomto spore o vydanie zmenky.
Ďalšia vec, ktorá ju zaujíma, je kultúra i spomínané oratórium. Dosť ju prekvapilo, čo povedal p. Balún, že je to projekt EHMK, tak sa pýtala prečo to nie je financované  rozpočtu EHMK, keď je to ich projekt.
Už len poznámka, dúfa, že sa to nebude volať, tak ako je to napísané  v dôvodovej správe a požiadala, aby bola opravená aj tá hrubá chyba, ktorá sa tam nachádza. 

p. Halenár, poslanec MZ – Na strane 11 je obšírne popísaná genéza vzniku výdavku,
ktorý musí mesto uhradiť vzhľadom na minulosť. Dal k tomu návrh na uznesenie ako doplnok. V úplne poslednej časti je poverenie primátora mesta a je tam dve, či jedna veta. Navrhol túto časť označiť ako a) celú tú prvú vetu, ktorá tam je a pod písmenom b) aby sa doplnilo toto:
Poveruje primátora mesta, aby sa formou platenej inzercie obrátil na občanov mesta Košíc: 
-	s ospravedlnením, že chybou úradníkov Magistrátu mesta Košice došlo ku škode vo výške 1,6 mil. eur, ktorú musí mesto uhradiť
-	povedal, kto podpísal obe zmenky a stručne vysvetlil vznik problému
-	uviedol opatrenia, ktoré do budúcna zabránia podobným škodám. 
Prečo takýto návrh na uznesenie? Z toho, čo číta práve v tom návrhu na 2. zmenu programového rozpočtu, je úplne jasné, že mesto musí uhradiť túto sumu, lebo tak sa to vyvinulo rokmi a časom. Bez toho však, aby sa ospravedlnili občanom tohto mesta, že práve v tejto dobe, keď tak zúfalo všade chýbajú peniaze, ide sa platiť 49 miliónov korún, alebo 1,6 mil. eur za chybu, ktorá sa tu stala a nechať to bez toho, nepovažuje za čestné voči občanom tohto mesta. A tiež si myslí, že by sa mali zbaviť tej falošnej skromnosti v dôvodových materiáloch, že sa neuvádzajú konkrétne mená ľudí, ktorí sú zodpovední za vznik problému. V správe je len uvedené, že tie zmenky boli podpísané za vtedajšieho primátora. Myslí si, že aj v tomto, aj v každom ďalšom materiáli má odznieť meno primátora, ktorý tie zmenky podpísal. 
Toto predložil na zváženie a doplnenie 2. zmeny rozpočtu. 

p. Balún, poslanec MZ – Faktická poznámka. Reagoval na vystúpenie kolegyne 
p. Gamcovej. Mesto bolo ústrednými orgánmi obvinené, že doposiaľ ničím neprispelo na programové projekty Európskeho hlavného mesta kultúry. Toto je dôkazom, že to nie je pravda a že mesto na schválené projekty prispieva. Tiež je možné položiť otázku, že prečo mesto prispieva niektorým štátnym inštitúciám a iným subjektom. Toto je v záujme mesta a toto je projekt, ktorý bol schválený a mesto ho podporuje.

p. Jenčová, poslankyňa MZ – Spýtala sa, na akom základe boli prerozdelené účelové 
transfery pre mestské časti. Hovorí o tých, čo boli dané navyše, lebo z uvedeného jej vyplýva, že mesto Košice má len 13 mestských častí, pretože pre 13 sa ušlo. Rovný, či rovnejší, nevie, ako to nazvať – dostala informáciu, že je to výsledok z rokovania porady primátora. Je to kolektívny orgán a ťažko vidieť za tým niekoho konkrétneho. Mrzí ju, že zodpovedný za rozpočet je Ing. Dlhý, ktorý je z Jazera a očakávala by od neho viac lokal patriotizmu. V minulom roku v lete bolo mestskej časti Nad jazerom zobratých 500 tis. na prepojenie ulíc Polárna – Poludníková, pretože je vraj kríza. Chápali to, nezačali stavať. Teraz boli účelové transfery rozdelené z hľadiska pripravenosti predložených akcií, vzhľadom na dôležitosť a potreby obyvateľov mesta.. Nuž ich investičná akcia je v príprave od minulého roka a od februára majú na ňu aj stavebné povolenie. Prečo sa to tam teda nedostalo, keď v minulom roku boli v podstate postihnutí tým, že 500 tis. na to prepojenie, bolo úpravou rozpočtu zrušených. Až do tejto chvíle očakávala, že poslanci najsilnejšieho klubu za Jazero sa ozvú, že mestská časť nie je v úprave rozpočtu zahrnutá. No keďže sa neozvali, tak verí, že o to aktívnejšie presvedčia svoje poslanecké kluby, aby podporili jej návrh na uznesenie.
V predloženom návrhu na uznesenie vo výdavkovej časti Bežné výdavky – Program 8 plánovanie manažment a kontrola upraviť sumu navýšenia z 1.398.685.- € na sumu 1.383.685,- € a ostávajúcich 15.000,- € použiť ako účelový kapitálový transfer pre mestskú časť Košice – Nad jazerom na výstavbu prepojenia ulíc Polárna – Poludníková. Inými slovami povedané, vo výdavkovej časti sa navyšujú financie na uvedené prepojenie .

p. Mutafov, poslanec MZ – Faktická poznámka. Len pripomenul, že čaká na 
vyjadrenie primátora mesta, či má prečítať svoj pozmeňujúci návrh na uznesenie. 

p. Knapík, primátor mesta Košice -  Oznámil, že  rozpravu zatiaľ neuzavrie, aby bolo 
možné po vysvetlení predniesť návrh na uznesenie.

p. Cengel, poslanec MZ – Materiál bol prerokovaný vo finančnej komisii. V diskusii
boli k nemu prednesené rôzne pripomienky a návrhy, no nakoľko nebol prednesený žiaden pozmeňujúci návrh zo strany žiadneho člena finančnej komisie, finančná komisia odporučila tento materiál prerokovať a schváliť bez pripomienok.

p. Jakubčiak, poslanec MZ – Odpovedal svojej starostke z mestskej časti Nad jazerom, 
že aj on čakal, kedy vystúpi ona a nehlásil sa do diskusie. Hlási sa za najslabší poslanecký klub na Jazere a to ako nezávislý poslanec. 
Asi takto. Vždy boli informovaní, že mesto nedalo prostriedky do rozpočtu na prepojenie ulíc Polárna – Poludníková. Keď bol starostom on, ešte pred 10 rokmi, najväčším problémom Jazera a možno aj mesta bola Slanecká cesta. História ide ďalej, oživuje sa priemyselná časť Jazera, kde sa stavajú nové závody, kde sa oživuje výroba, tým pádom pribúda áut, ktoré sa z tejto priemyselnej časti napájajú na cestu. Pozval všetkých nech sa tam prídu pozrieť niekedy ráno napr. v čase 6.30 až 8.30 a poobede od 14.00 do 17.00. Na Jazero sa dostanú s 20 minútovým čakaním. 
Reagoval na vystúpenie p. Cengela v minulom bode, že v priemyselnej časti Jazera bol výrub stromov. Áno stalo sa tak a dokonca ako poslanec Jazera počul, že je záujem postaviť tam Mac Donald. Pokiaľ bude poslancom mestskej časti, tak s tým nebude súhlasiť, lebo túto aktivitu tam nepotrebujú aj vzhľadom na to, aká je situácia na Slaneckej ceste. Toto nie je riešenie navádzať tam ďalšie autá. 
Nech sa nehnevá starosta MČ Košice – Juh, ale v návrhu vidí 35.000,- € na výstavbu parkoviska na Palárikovej a rozšírenie parkovacích miest na Krakovskej. Nepozná tú situáciu, no pokiaľ ide o parkoviská, ktoré majú náväznosť na zimný štadión, tak by to bral. Budú majstrovstva sveta, treba riešiť parkovacie miesta. No ak to nie je na ten účel, tak určite je dôležitejšie pre toto mesto dať prostriedky na prepojenie Poludníkovej a Polárnej, ako na výstavbu týchto parkovísk. Pokiaľ sú to parkovacie miesta súvisiace so zimným štadiónom, tak to berie.
Pre poslancov, ktorý nepoznajú situáciu ulíc Polárna – Poludníková, súvisí to s tým, že je to určité prepojenie mestskej časti mimo Slaneckú cestu, aby sa obyvatelia z Jazera nemuseli dostávať na Slaneckú cestu a potom naspäť do mestskej časti, takže je to prepojenie samotnej mestskej časti smerom k miestnemu úradu mestskej časti.
Tak isto ho zaráža jedná vec, že k Slaneckej ceste sa prijímali riešenia na úrovni ministerstva a zistilo sa, že hlavným problémom sú financie na odkúpenie pozemkov. Nerozumie, že keď sú určité rezervy a štát dal nejaké koruny, tak prečo sa tieto prostriedky nedajú na tento účel. Je potrebné vykúpiť pozemky, aby sa mohla Slanecká cesta rozšíriť na 4-prúdovú komunikáciu. Treba uvažovať aj do budúcna a dať prostriedky na to, aby sa tá Slanecká pohla. Nie je problém vybaviť projekt, ale odkúpiť pozemky je potrebné, takže z hľadiska mesta a mestská časť je súčasťou mesta, mesto by sa malo k tomu aj takto stavať. Tak ako má problém mestská časť Sídlisko – Ťahanovce so vstupom a výstupom, kde je to tiež kritický bod, tak isto a ďaleko kritickejším bodom je dnes vstup a výstup z mestskej časti Jazero.

p. Jeník, poslanec MZ – Chcel k prednesenému návrhu p. starostky Jenčovej potvrdiť, 
že prepojenie Poludníková – Polárna je pre mestskú časť z hľadiska súčasného stavu Slaneckej dosť existenčné aj z hľadiska prechodu ľudí z obvodu IV a III do iných obvodov, aj z hľadiska bezpečnosti, požiarnej ochrany a podobne. Z toho dôvodu podporuje tento návrh, je veľmi aktuálny a v minulom rozpočte im práve tieto finančné prostriedky boli zobrané a neboli vrátené. Projekt je pripravený a tak ako povedala pani starostka, bolo by treba zohľadniť tento návrh.

p. Berberich, poslanec MZ – Faktická poznámka. Tiež chcel povedať pár slov, keďže 
je poslancom mestskej časti Jazero. Čo sa týka Ing. Dlhého, ktorý bol spomenutý, myslí si, že on je dostatočne jazerský patriot na to, aby sa mu niečo vytýkalo. On zo svojej pozície samozrejme, v prvom rade, musí hľadieť na potreby mesta. Má informáciu, že na Rade starostov pripomienky neprešli na návrh bol prijatý tak ako je.
Ešte k tomu prepojeniu. Áno, projekt je pripravený, je tam aj stavebné povolenie, no na miestnom zastupiteľstve navrhovali odkonzultovať tento zámer aj s obyvateľmi, lebo keď sa tá cesta otvorí, zhoršia sa aj parkovacie možnosti, to je jedna vec a druhá vec, čo sa týka toho dopravného zaťaženia, tak to sa jednoznačne zvýši. Takže nie je to také celkom jednoznačné.

p. Jeník, poslanec MZ – Faktická poznámka. Jedná sa o 38 metrov. Vôbec nič sa 	nezhorší, práve naopak, získajú sa ešte ďalšie možnosti. 

p. Hlinka, poslanec MZ – Stručne informoval prítomných o priebehu rokovania Rady 
starostov zo dňa 15. apríla. Prejednali aj tento materiál, návrh na 2. úpravu programového rozpočtu. Boli tam návrhy pokiaľ ide o zvýšenie prostriedkov na bežné výdavky pre malé a veľké časti. Bola tam zhoda, to znamená, že tých 43.152,- € pre každú malú mestskú časť, ako aj finančné prostriedky 66.388,- € pre veľkú mestskú časť. Toto nijako zvlášť nebolo napadnuté. V rozprave síce odzneli podobné názory ako tu, že či je to dostatočné proporcionálne rozdelené, ale nebolo to akceptované v zmysle nejakého konkrétneho uznesenia z rokovania Rady starostov.
Čo sa týka rozdelenia finančných prostriedkov, ktoré sú tu vo forme kapitálového transferu, to je sume 614.830,- €. Potvrdil len pre informáciu poslancov, že k tomu bola rôzna rozprava a boli iné názory, ako je to zakomponované v návrhu rozpočtu, o ktorom sa má dnes hlasovať, ale pri hlasovaní ani jeden pozmeňujúci návrh na iný spôsob rozdeľovania kapitálového transferu nedostal potrebnú nadpolovičnú väčšinu. Znamená, že neostávalo nič iné, iba tento materiál, ktorý je dnes pripravený a ktorý v Rade starostov prerokovávali, aby ostal v nezmenenej podobe. Čiže nejaký pozmeňujúci návrh na uznesenie z Rady starostov k tomu, čo je tu dnes dané, nie je.
Čo sa týka otázky predrečníka p. Jakubčiaka, to sú záchytné parkoviská, ktoré majú čiastočne riešiť nedostatok parkovacích miest jednak na Námestí osloboditeľov vzhľadom na úbytok parkovacích plôch, ktorý tam nastal v dôsledku výstavby Auparku, ako aj vzhľadom k budúcoročnému pripravovanému šampionátu v hokeji, keďže je to centrálna časť mesta v širšom ponímaní. Čiže ide o takú investíciu. 

p. Knapík, primátor mesta Košice – Myslí, že ten základný okruh pripomienok
prešiel. Požiadal o odpovede k otázkam, pripomienkam, alebo pochybnostiam, zástupcu riaditeľa MMK, potom k problematike Muškátovej vedúcu oddelenia školstva a ak bude potrebné, vyjadrí sa aj on. 

p. Dlhý, zástupca riaditeľa MMK – Odpovedal na odznelé pripomienky poslancov.
K pripomienke poslanca p. Mutafova – na finančnej komisii povedal, že k problému statickej dopravy v okolí ulíc Považská, Poštová bola na magistráte daná úloha, aby sa hľadalo riešenie a pevne verí, že sa k niečomu zmysluplnému v krátkej dobe dospeje. Opravil, že tých 43 tis. eur nie je 1,5 mil. korún, je to 1,3 mil. korún a vo vzťahu k mestským častiam tento návrh plne rešpektuje uznesenie mestského zastupiteľstva z decembra 2009, kde žiada primátora, aby po poskytnutí dotácií zo štátneho rozpočtu vyčlenil pre účelové dotácie na mestské časti sumu totožnú so sumou v roku 2009. Podotkol, že tak ako rozpočet mesta a adekvátne k tomu aj rozpočty mestských častí sú vo významnej miere ovplyvňované dopadmi hospodárskej krízy. Rok 2010 z hľadiska poklesu príjmov rozpočtu je na tom ešte horšie, ako v roku 2009.Vypovedá o tom už schválený rozpočet v roku 2009 a aj ten vývoj za posledné mesiace nasvedčuje, že nie je stopercentne isté, že tak ako príjmy rozpočtovali v kapitole príjmy z dane z príjmov fyzických osôb, že aj budú naplnené. Preto naozaj musia byť veľmi opatrní a musia sledovať túto položku. Vo vzťahu k mestským častiam už aj na Rade starostov vysvetľoval dôvody a myslí si, že o tom bolo dostatočne komunikované.
Čo sa týka kultúry, tak na to odpovedal p. Balún.
Na otázku poslankyni p. Gamcovej ohľadom súdneho sporu ZŠ Postupimská odpovie a vysvetlí kolegyňa p. Jeníková.
Čo sa týka výdavkov na právne služby vo veci zaplatenia zmenky, tá suma je nižšia, ako suma záväzku v zmysle rozhodnutia súdu, pretože podľa rokovaní so správkyňou konkurznej podstaty a právnou zástupkyňou, je možné túto sumu rozdeliť na dve splátky. Prvá sa zaplatí v tomto roku a druhá v budúcom roku. Čiže do rozpočtu v 2. úprave ide len suma tej prvej splátky. 
Za gramatiku sa ospravedlnil. 
Názor k návrhu poslanca p. Halenára, či je to chybou úradníkov, k tomu by sa nevyjadroval, ale len k tomu, že aké opatrenia na zabránenie takýchto škôd sa prijali, tak v podstate na takéto konania reagovala novela zákona o rozpočtových pravidlách a dosť výrazne obmedzila možnosti a spôsoby financovania, alebo tie praktiky aké boli bežné v obciach a mestách pred tou novelou, ktorá bola v roku 2004.
Poslankyňa p. Jenčová sa pýtala, na akom základe boli rozdelené účelové transfery pre mestské časti. Rozdelené boli na základe uznesenia a zaužívanej praxe, aká bola, ako sa tie transfery rozvrhovali na jednotlivé mestské časti. Táto prax je zachovaná tým, že sa rozdeľujú vo výške 43 a 66 tis. eur a tie naviac finančné prostriedky, tie sú pridelené podľa stavu pripravenosti, predpokladá, že podľa toho, ako boli odkomunikované a rozobraté jednotlivými starostami na úrovni primátora mesta.
Ešte k poznámke, že prišla štátna dotácia - tak tá štátna dotácia prišla najmä preto, aby kryla výpadky na strane príjmov. To nie sú nejaké extra naviac peniaze, ktoré by bolo možné použiť na čokoľvek. Kryjú výpadok mesta a preto si to mestá a obce vyrokovali, lebo ten výpadok je spôsobený aj legislatívnymi opatreniami vlády vo vzťahu k zákonu o daní z príjmov a tým pádom aj výšky dane, ktorá sa v konečnom dôsledku odvádza do štátneho rozpočtu. Nie je to len hospodárka kríza, ale aj niektoré legislatívne opatrenia vlády prispeli k tomu, že majú výpadok tejto dane.

p. Jeníková, vedúca oddelenia školstva MMK  - Začala kratšou odpoveďou poslankyni
p. Gamcovej. V tom právnom spore, ktorým žaluje firmu Gira nie Mesto Košice, ale Základná škola Postupimská, ktorá je právnym subjektom. Základná škola Postupimská je účastníkom tohto súdneho sporu. Keďže Základná škola Postupimská žije v úvodzovkách z prenesených kompetencii, ktoré sú jej normatívne napočítavané z úrovne ministerstva školstva, tieto finančné prostriedky nepokryjú náklady, ktoré má v súvislosti so svojim zastupovaním. Preto je tam navýšenie rozpočtu pre túto organizáciu.
Odpoveď pre poslanca p. Mutafova. Stredisko služieb škole za tie tri roky, o ktorých pán poslanec hovoril, tak za tie tri roky v oblasti školstva došlo k veľmi vážnym zmenám, ktoré priniesli dva veľmi dôležité zákony, ktoré ich v úvodzovkách postihli veľkým prenesením kompetencií smerom na mesto a to je školský zákon a zákon o pedagogických zamestnancoch a s ním súvisiace predpisy. Najmä zákon o pedagogických zamestnancoch ukladá nielen im ako mestu, ale aj samotným školám a školským zariadeniam, najmä tým, ktoré majú právnu subjektivitu, celoživotné kontinuálne vzdelávanie a týka sa to asi 3 tisíc pedagogických zamestnancov v Košiciach. 
Stredisko služieb škole má podľa svojej zriaďovacej listiny tri úseky a to je technický úsek, ktorý sídli na Nižnej úvrati Vyšné Opátske. Tento technický úsek zabezpečuje 42 materských škôl a 41 školských jedální, ktoré nemajú právnu subjektivitu, po všetkých technických stránkach. Ďalej je to metodický úsek, ktorý ako už naznačila, hlavne garantuje poskytovanie možnosti celoživotného vzdelávania sa pre pedagogických zamestnancov, od čoho závisí kreditový systém, kde učitelia a môžu mať na to rôzne názory, ale učitelia, všetky pedagogickí zamestnanci, či na materských školách, či na základných, musia zbierať kredity a tie kredity im potom umožnia dostať sa do nejakých vyšších platových stupňov, alebo dostať sa do vyššieho kariérneho stupňa. V podstate, ak toto potrebujú pedagogickí zamestnanci, tak im to zabezpečujú. Metodický úsek zabezpečuje dva projekty z Operačného programu Vzdelávanie v hodnote 10 mil. korún. 
A potom je to ekonomický servis podľa zriaďovacej listiny, ten zabezpečuje personalistiku, mzdy a účtovníctvo pre väčšinu zo 64 rozpočtových organizácií. Prečo to hovorí. Technický úsek sídli na Vyšnom Opátskom  na Nižnej úvrati, ale ekonomický servis a metodický úsek sú v prenajatých priestoroch, aj keď majú svoje vlastné priestory, ktoré sú na Muškátovej. Chcú ich dať do poriadku a presídliť obidva úseky tak, aby boli vo vlastných priestoroch, aby to bolo pre nich ekonomicky efektívnejšie a menej náročné. Okrem toho ekonomický servis sídli na ZŠ Drábová, o ktoré priestory ma záujem a je to aj záujem mesta, medzinárodná škola, ktorá v súčasnosti sídli na ZŠ Novomestského v nevyhovujúcich priestoroch. Je to aj záujem U.S.Steelu, aj investorov, ktorí prichádzajú do Košíc a takúto školu pre svoje deti potrebujú. Chcela povedať, že školský majetok aj podľa toho, ako je definovaný v zákone o obecnom majetku, má slúžiť v prvom rade na účely výchovy a vzdelávania a na všetky služby spojené so zabezpečením výchovy a vzdelávania v danej obci. Podotkla, že v predchádzajúcich dvoch rokoch zo školského majetku ubudli dve budovy a to je Drocarov park na mestskú časť KVP a bývalá materská škola Repná na mestskú časť Ťahanovce. Skutočne, aby vedeli zabezpečiť všetky tieto požiadavky, či už samotného školstva, alebo čo sa týka Medzinárodnej európskej školy na Drábovej, tak tieto priestory potrebujú pre svoje vlastné účely.

p. Knapík, primátor mesta Košice – Pán Mutafov sa hlási s faktickou poznámkou, no
najprv si zobral slovo on. Hlási sa k tomuto problému, niekoľkokrát spolu na túto tému hovorili. Je pravdou, že ak projekt Laboreckej prejde, tak táto požiadavka bude vysoko aktuálna a bude treba to riešenie nájsť. Prisľúbil, že riešenie nájdu, aj keď na tom začiatku, keď sa o tom rozhodovalo, diskutovali jednoznačne o Muškátovej ulici a aj to vysvetlenie, ktoré tu dnes odznelo, hovorí aj o istej naliehavosti v oblastiach, ktoré súvisia priamo so školstvom. MŠ Muškátová je  v portfóliu a mesto ju získalo ako delimitovaný majetok zo štátu, ktorý slúžil prioritne predškolskému vzdelávaniu. V podstate stredisko služieb škole je ako keby vysunutá divízia, ktorá tie úlohy pre školákov, pre školy a pre školské zariadenia má zabezpečovať, takže chápe ten súvis. Ale je tu aj veľká kategória seniorov, ak sa bude na Laboreckej realizovať iný projekt, tak tie priestory nebudú. Sú isté možnosti, ktoré teraz ešte nie sú v takej podobe, by mohol povedať, že je to pripravené, ale za slovom si bude stáť a určite to riešenie pre umiestnenie seniorských klubov spoločne nájdu.
Čo sa týka požiadaviek, ktoré tu zazneli zo strany starostov, myslí si, že 2. úpravou rozpočtu sa ešte nepovedalo konečné slovo a tam kde budú a sú aktuálne požiadavky, bude treba účelový transfer pripraviť a preschváliť. Určite budú v júni prehodnocovať aj vývoj v rozpočte, aj disponibilné zdroje budú k dispozícii a tam kde to bude potrebné sa prispeje. Nebráni sa ani požiadavke Jazera. Myslí si, že tam je taký malý ping-pong, či je to potrebné, či to nie je potrebné. Možno by bolo dobré urobiť si v tejto veci jasno, aby sa realizáciou prepojenia nevyrobil nejaký iný problém. Verí, že domáci poznajú situáciu a vnímajú to pozitívne a znamenalo by to odľahčenie, možno nevýrazné. Slaneckej cesty.
A pokiaľ poslanec p. Mutafov uzná za vhodné, tak návrh na uznesenie môže odznieť.

p. Mutafov, poslanec MZ – Očakával, že primátor mesta z titulu svojej autority by to
riešil tak, ako mu navrhoval, ale ten návrh prečíta. Vypočul si slová p. Jeníkovej a len pripomenul, že oddelenie školstva v roku 2007 oslovilo mestskú časť Západ a ponúkolo jej voľnú škôlku na Nešporovej ulici. Vo februári 2008 pod vplyvom jedného lobingového procesu sa Nešporova nevylúčila zo siete materských škôl a v roku 2008 im bola ponúknutá Muškátová. Od samého začiatku hovorili, že táto škola je rezerva pre potreby umiestnenia klubu dôchodcov v prípade, že celý ten projekt na Laboreckej pôjde. Na Laboreckej pracovali 4 roky, následne celý tento projekt aj budovu na Laboreckej odovzdali do správy mesta Košice naspäť, lebo mesto Košice bude podávateľom projektu. Vždy sa hovorilo, že Muškátová – budova, je rezerva pre potreby mestskej časti a materského centra. Pripomenul, že z budovy Magistrátu, z bývalého traktu domu politickej výchovy odišiel Ergomed. Kolegovia učitelia sa môžu kľudne vzdelávať v kinosále, ktorá je tam prázdna. To nie sú argumenty, on chápe kolegov úradníkov, že chcú hrať svoje, ale na druhej strane oni nie sú takí, žeby všetko zjedli.
Čo sa týka Muškátovej a umiestnenia archívu a podobne a podobne – nedávno povedali, že materská  škola Petzwalova  je voľná, preto ju môžu dať pre potreby školy filmového umenia. Tak mali povedať, že ju nedajú, že to bude rezerva pre potreby ich cieľov. Čo sa týka potreby školy pre U.S.Steel, áno, majú určite isté zámery. Pokiaľ sa poslanci pamätajú, bolo to na Laca Novomeského, ale znovu pripomenul, že v čase, keď sa základná škola Petzwalova dala pre univerzitu, už vtedy bola požiadavka od U.S.Steelu. Podotkol, že stále je voľná Popradská ulica, kompletný areál gymnázia je voľný, môžu ho kúpiť, je ich. Prečo potrebujú majetok mesta Košice? Chcel povedať, že tak, ako oddelenie školstva potrebuje isté veci, čo chápe, tak v mestskej časti majú 500 dôchodcov a majú materské centrum, ktoré sa veľmi dobre rozvíja.. Nemajú v mestskej časti iné priestory na umiestnenie. On to nevraví preto, že má potrebu sa vyrozprávať, ale pozná problematiku a po 20-tich rokoch musí poznať genézu všetkých vecí, rozprávali o nich a preto navrhol takéto uznesenie.
Mestské zastupiteľstvo v Košiciach v zmysle platných noriem, resp. § 6 ods. 2 písm. c) Štatútu mesta Košice schvaľuje vypustenie investičnej akcie z 2. úpravy rozpočtu 2010 a to rekonštrukcia materskej škôlky Muškátova pre potreby Strediska služieb škole vo výške 66 tis. eur do doby, pokiaľ sa nevyrieši otázka náhradných priestorov pre kluby dôchodcov a materské centrum  mestskej časti Košice – Západ. 
Nie je to absolútne, ale len do doby, kým sa to nevyrieši. To je celé.

p. Knapík, primátor mesta Košice – Boli tam nepresnosti, ale už to nerozoberal, budú 
si môcť k tomu sadnúť. 

p. Gamcová, poslankyňa MZ – Nedozvedela sa odpovede na otázky, pokiaľ to nie je 
tajné, chcela vedieť mená právnych zástupcov v tých dvoch súdnych sporoch, ktoré sa tu vyskytli v dôvodovej správe. 
Druhá vec – je tam rozdiel medzi navýšením finančných prostriedkov na právne služby vyše 400 tis. eur. Tiež nevie, na čo to je. Chcela poznať dôvody navýšenia tejto položky.

p. Jeník, poslanec MZ – Faktická poznámka. Poznamenal, že výstavba multifunkčného
objektu Poludníková, to bol ich nosný bod volebného programu pre obec. Je to súčasť hospodárskeho a sociálneho rozvoja mestskej časti a myslí si nič nebráni tomu, aby bol v plnej miere dokončený. Je to v súlade s uznesením 112 z 21.4.,2004, kde celý program rozvinuli a išli do volieb s týmto cieľom. Je to ich volebný program a preto sa k nemu hlási. 

p. Knapík, primátor mesta Košice – Nenamieta a myslí, že to pochopil a aj to takto 
vníma a vyjadril svoju podporu, takže aj z úrovne mesta sa pomohlo.

p. Jeníková, vedúca oddelenia školstva MMK – Súdny spor firmy Gira je vedený proti 
Základnej škole Postupimská. Základná škola je právny subjekt. Ona to meno vie, nie je právnička a nevie či môže tu to zverejniť. Ide o právny subjekt, preto odporučila obrátiť sa priamo na školu, ktorá iste to meno zverejní

p. Knapík, primátor mesta Košice – Odporučil komunikovať so štatutárom školy, ktorý 
je oprávnený tieto informácie podávať.
Nakoľko neboli ďalšie pripomienky a otázky, uzavrel diskusiu a dal slovo návrhovej komisii. 

p. Figeľ, poslanec MZ – Prvý návrh dostala návrhová komisia od poslanca 
p. Petrvalského v skrátenej forme:
Návrh na uznesenie. Mestské zastupiteľstvo v Košiciach podľa § 6 ods. 2 písm. d) Štatútu mesta Košice schvaľuje rozdelenie bežných výdavkov v Programe 3 Zdravé mesto podprogram 7 Podpora športu a mládeže financie na Fond mládežníckeho športu v celkovej výške 299 tis. eur a financie na Fond športových akcií v celkovej sume 138 tis. eur podľa predloženého návrhu.

Hlasovanie č. 28: za 39, proti 2, zdržali sa 4, nehlasoval -.

p- Knapík, primátor mesta Košice – Konštatoval, že uznesenie bolo schválené.

Úplné znenie pozmeňujúceho návrhu poslanca p. Petrvalského.
Návrh na uznesenie. Mestské zastupiteľstvo v Košiciach podľa § 6 ods. 2 písm. d) Štatútu mesta Košice schvaľuje rozdelenie bežných výdavkov v Programe 3 Zdravé mesto podprogram 7 Podpora športu a mládeže financie na Fond mládežníckeho športu v celkovej výške 299 tis. eur a financie na Fond športových akcií v celkovej sume 138 tis. eur nasledovne:
Individuálne športy
Názov žiadateľa							Suma v €
ŠZ TJ Metropol Košice – karateˇ					    4 530
Karate klub UNION o.z. – karate					    5 070
Karate klub Kretovič – karate					  10 340
BMX Klub Košický šarkaň – cyklistika                                       2 030
TJ Slávia UVL – kanoistika					    2 640
Kraso centrum Košice – krasokorčuľovanie			    3 130
ŠKP Košice – taekwondo 						  12 610
ŠKP Košice – plávanie 						  10 330
Oddiel športovej gymnastiky – Kešel – gymnastika                    1 070
Veterinary Bodybuilding Club Košice – kulturistika                   5 750
Zápasnícky  klub Košice 1904 – zápasenie                                16 570
Guard klub kickbox – kickbox 					    3 720
Stolnotenisový klub Lokomotíva Košice – stolný tenis		    3 180		
KAC Jednota Košice - orientačná turistika			    3 040
Vzpieračský klub Viktória – vzpieranie				    2 040		
MK vzpierania a silových športov – vzpieranie                           6 630
ŠKP pri SOŠ PZ Košice – kixbox					    2 670
TJ Slávia UPJŠ Košice – šach					       490
AKADEMIK TU – atletika					    1 100
AKADEMIK TU – bedminton					    1 670
AKADEMIK TU - orientačný beh				    8 870
TRIXEN Klub vodného lyžovania				    6 510
Badmintonový klub Lokomotíva Košice				    4 880
ŠK Pegas - triatlon, duatlon, aquatlon			               1 950
AK Olympia ŠG Košice – atletika				    2 400 
TJ Obal Servis – atletika						    2 480
TJ Slávia UVL – voltíž						    1 090
Gymnastik Košice – gymnastika					    5 070
Tanečný klub METEOR Košice – športový tanec		    1 140
Spolu								           133 000
Kolektívne športy
ČH Hornets - vodné pólo						     2 240
BK SOUŽ Cassovia – basketbal					   13 270
Prvý mestský hádzanársky klub Košice – hádzaná		   13 630
ŠKP Košice - vodné pólo – dievčatá				     4 800
ŠKP Košice - vodné pólo – chlapci				   15 310
Hokejový Club Košice – hokej					     9 700
HC Košice s.r.o. – hokej						     8 240
TC Speedy – športový tanec					     8 930 
Volejbalový klub Slávia TU Košice – volejbal dievčatá	     2 660
Dannax sport,s.r.o. – basketbal					   10 330
ŠŠK Kometa - volejbal dievčatá					     2 930
KAC Jednota Košice – futbal					     5 900
KAC Jednota Košice – nohejbal					     6 410
Basketbalový oddiel AVE VODS – JUNIORBASKET	     8 410
FC Lokomotíva Košice – futbal					     3 570
ŠK Gama Košice – florbal						     2 165
Volejbalový klub Šaca – volejbal					     1 255
Volejbalový klub Šaca – beachvolejbal				     2 380
ŠŠK ZŠ Bernolákova 16 Košice – hádzaná			     3 360
ŠK Seniors Košice – basketbal					     3 840
1.Baseballový klub Slávia UPJŠ Košice – basebal                       7 710
ŠŠS Abovia 96 Košice – basketbal				     5 210
ŠŠK Tydam Košice – basketbal					     3 440
AKADEMIK TU – florbal						     4 920
AKADEMIK TU - vodné pólo					     1 240
Futbalová Akadémia Benecol Košice				     5 130
Nohejbalový klub DPMK						     7 530
Donator, n.f. – futsal						     1 490
Spolu									 166 000
Športové aktivity
ŠK Šport pre všetkých – Školské športové ligy			    20 000
Maratónsky klub – Medzinárodný maratón mieru		    55 000
TenisSta –spol.s.r.o. – Tenis Košice open 2010 (Challanger)	    33 000
KPC Slovan Safety Košice – Košice-Tatry-Košice (cyklistika)  20 000
Cykloklub Peklisko – I. Košický bikemaratón VII. Ročník	    10 000
Spolu									  138 000

p. Figeľ, poslanec MZ – Druhý pozmeňujúci návrh predniesol poslanec p. Mutafov.
Mestské zastupiteľstvo v Košiciach v zmysle platných noriem, resp. § 6 ods. 2 písm. c) Štatútu mesta Košice schvaľuje vypustenie investičnej akcie rekonštrukcia materskej škôlky Muškátová z 2. úpravy rozpočtu 2010 pre potreby Strediska služieb škole vo výške 66 tis. eur do doby, pokiaľ sa nevyrieši otázka náhradných priestorov pre kluby dôchodcov a materské centrum v mestskej časti Košice – Západ. 

p. Knapík, primátor mesta Košice – Zrejme je nespokojnosť s prácou návrhovej
	komisie čo sa týka poradia predkladaných návrhov.

p. Weiszer, poslanec MZ – Dovolil si polemizovať s návrhovou komisiou, ale druhý
	pozmeňujúci návrh predlžil on. 

p. Figeľ, poslanec MZ – Pán poslanec Mutafov vystúpil v poradí ako druhý a povedal,
že predloží pozmeňujúci návrh podľa toho, ako sa vyjadrí primátor mesta, resp. aké budú vyjadrenia oddelenia školstva..

p. Knapík, primátor mesta Košice – Pokiaľ návrhová komisia rozhodla a nie je tu
búrka protestov budú ju rešpektovať. Návrh poslanca p. Mutafova odznel, netreba ho opakovať, preto dal o ňom hlasovať.

Hlasovanie č. 29: za 19, proti 1, zdržalo sa 24. nehlasoval 1.

p. Knapík, primátor mesta Košice – Konštatoval, že návrh neprešiel. Vyrieši sa to, 
treba vydržať. Sú možnosti, aj to, čo bolo naznačené v rámci magistrátu, aj úrad má nejaké priestory. Popreskupuje sa to.

p. Figeľ, poslanec MZ – Tretí pozmeňujúci návrh dal poslanec p. Weiszer.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje v kapitálových výdavkoch programu č. 1: Mesto rodiny, podprogram č. 5: Rekonštrukcia bytov a revitalizácia sídlisk zmenu účelu použitia finančných prostriedkov vo výške 375 000 € z výstavby nízko štandardných bytov na Hrebendovej ulici na Luníku IX použiť na operatívne riešenie havarijných stavov požiarnych, elektrických, plynových a vodovodných rozvodov bytových domov na sídlisku Luník IX v správe Bytového podniku mesta Košice.

Hlasovanie č. 30: za 38, proti -, zdržali sa 7, nehlasoval -.

p. Knapík, primátor mesta Košice – Konštatoval, že návrh bol schválený.

p. Figeľ, poslanec MZ – Prečítal návrh poslanca p. Halenára.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice poveruje primátora mesta Košice kde pôvodný návrh text označil písm. a) a doplnil písm. b) v znení:
Aby sa formou platenej inzercie obrátil na občanov mesta Košíc: 
-	s ospravedlnením, že chybou úradníkov Magistrátu mesta Košice došlo ku škode vo výške 1,6 mil. eur, ktorú musí mesto uhradiť
-	povedal, kto podpísal obe zmenky a stručne vysvetlil vznik problému
-	uviedol opatrenia, ktoré do budúcna zabránia podobným škodám. 

p. Knapík, primátor mesta Košice – Nie je to celkom v súlade s kompetenciami, ktoré
	by mestské zastupiteľstvo malo, ale dal o návrhu hlasovať.

Hlasovanie č. 31: za 2, proti 12, zdržali sa 30, nehlasoval 1.

p. Halenár, poslanec MZ – Protestoval, no nehovoril na mikrofón. 

p. Knapík, primátor mesta Košice – Konštatoval, že uznesenie nebolo prijaté. 
Vyzerá to tak, že hlasovanie výrazne ovplyvnil, za čo sa ospravedlnil, ale poverovať primátora tiež nie je kompetencia zastupiteľstva, tak ako on nemôže poverovať zastupiteľstvo, aby v niečom konalo a na niečom sa uznieslo. Môže to akurát navrhnúť.

p. Bereš, poslanec MZ – Faktická poznámka. Spýtal sa, že kde je v rokovacom 
poriadku uvedené, že poslanec môže počas rokovania mestského zastupiteľstva vykrikovať. 

p. Knapík, primátor mesta Košice – Pokúsi sa to zodpovedať cez obedňajšiu prestávku. 

p. Figeľ, poslanec MZ – Prečítal pozmeňujúci návrh  poslankyne p. Jenčovej.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje v návrhu uznesenia vo výdavkovej časti Bežné výdavky – Program 8 plánovanie manažment a kontrola upraviť sumu navýšenia 
z  + 1.398.685.- €.

p. Knapík, primátor mesta Košice – Poprosil poslanca p. Halenára, aby nerušil 
prítomných pri čítaní uznesenia, lebo potom budú zmätky a poslanci nebudú vedieť o čom hlasujú. Poprosil ho, aby rešpektoval, že nie je sám v rokovacej sále a že tu beží rokovanie mestského zastupiteľstva. Požiadal návrhovú komisiu, aby zopakovala čítaný návrh na uznesenie.

p. Figeľ, poslanec MZ – Opätovne prečítal pozmeňujúci návrh na uznesenie, ktorý 
predložila  poslankyňa p. Jenčová.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje v návrhu uznesenia vo výdavkovej časti Bežné výdavky – Program 8 plánovanie manažment a kontrola upraviť sumu navýšenia z                         + 1.398.685.- € na sumu 1.383.685,- € a ostávajúcich 15.000,- € použiť ako účelový kapitálový transfer pre mestskú časť Košice – Nad jazerom na výstavbu prepojenia ulíc Polárna – Poludníková.

Hlasovanie č. 32: za 22 proti 1, zdržali sa 22, nehlasoval -.

p. Knapík, primátor mesta Košice – Konštatoval, že uznesenie nebolo prijaté. Ak má
p. Jenčová výhrady voči hlasovaniu, kancelária samosprávnych orgánov to bude musieť preveriť. 

p. Kijevská, poslankyňa MZ – Prečítala pôvodný návrh v skrátenej forme.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice 
schvaľuje
A/ 2. zmenu programového rozpočtu mesta Košice na rok 2010 podľa predloženého návrhu
B/ prerozdelenie štátnej decentralizačnej dotácie na rok 2010 pre Zariadenia opatrovateľskej služby v jednotlivých mestských častiach podľa predloženého návrhu
C/ rozdelenie účelových finančných prostriedkov pre mestské časti podľa predloženého návrhu
D/ použitie finančných prostriedkov vyplývajúcich z regulatívov v rozpočtoch mestských častí s účelovým určením na verejnoprospešné práce (zeleň, komunikácie, verejné osvetlenie, zimná údržba) na území príslušnej mestskej časti alebo na  údržbu majetku zvereného mestom do správy MČ. 
E/ poskytnutie  bežného transferu vo výške 639 230 € pre DPMK, a.s. s účelovým určením na čiastočné krytie úhrady straty z minulých rokov 
Poveruje primátora mesta Košice podľa ustanovení § 11 ods. 4 písm. b) zákona č. 369/1990 Zb. a § 14 ods. 1 zákona č. 583/2004 Z. z. v znení ďalších zmien a doplnkov aktualizovať rozpočet o návratné zdroje financovania a ich splácanie, súvisiace s predfinancovaním investičných projektov podporených zo zdrojov EÚ a zo štátneho rozpočtu.

Hlasovanie č. 33: za 35, proti 2, zdržali sa 5, nehlasovali 3.

p. Knapík, primátor mesta Košice – Konštatoval, že uznesenie bolo schválené. 
Verí, že to, čo bolo pripravené a čo bolo pomerne zložito dané do tejto podoby, že sa aj naplní. V júni sa zrejme ešte budú k rozpočtu vracať a veci, ktoré potrebujú čas, ktoré potrebujú vyzrieť, s tým, že  sa monitoruje aj vývoj rozpočtu v oblastiach, ktoré sú už schválené a neboli predmetom zmeny, zrejme sa to bude vyhodnocovať a v tej ďalšej úprave sa to potom zohľadní. 

Úplne znenie pôvodného uznesenia:
Mestské zastupiteľstvo v Košiciach podľa § 6 ods. 2 písm. c) Štatútu mesta Košice 
schvaľuje
A/ 2. zmenu programového rozpočtu mesta Košice na rok 2010
Príjmová časť
Bežné príjmy							                  + 3 358 996 €
Iné nedaňové príjmy – Ostatné príjmy – iné                                                    + 20 006 €
Transfery zo ŠR SR – zariadenia sociálnych služieb                  	        + 1 244 877 €		z toho: zariadenia opatrovateľských služieb mestských častí   - 328 821 €
Transfery zo ŠR SR – sociálne služby                                    		           + 387 800 € Dotácia z MF SR z titulu výpadku dane z príjmov FO (2009)           	        + 2 035 134 €
Výdavková časť
Bežné výdavky								        + 6 945 776 €
Program 1:   Mesto rodiny							        + 1 324 856 €
Program 2:   Mesto kultúry							             + 39 000 €
Program 3:   Zdravé mesto							           + 425 580 €
Program 4:   Školstvo					                                 + 609 575 €
Program 5:   Doprava							        + 1 017 030 €
Program 7:   Služby občanom						        + 1 135 232 €
Program 8:   Plánovanie, manažment a kontrola				        + 1 398 685 €
Program 9:   Interné služby						           + 995 818 €
Kapitálové výdavky							        + 1 566 358 €
Program 3:   Zdravé mesto							            - 179 994 €
Program 4:   Školstvo					                                 + 763 282 €
Program 5:   Doprava								  + 35 690 €
Program 6:   Bezpečnosť							             + 11 000 €
Program 7:   Služby občanom						           + 614 830 €
Program 8:   Plánovanie, manažment a kontrola				           + 321 550 €
Finančné operácie
Príjmy									      +  4 818 138 €
Prevod z Fondu rozvoja bývania						      +  3 123 080 €
Prevod z Rezervného fondu         						        + 1 140 000 €
Dočerpanie úveru z roku 2009 na zníženie energetic.náročnosti ZŠ               + 92 368 €
Novoprijatý úver 2010 – dlhodobý na financovanie investičných akcií      + 462 690 €
Výdavky								  	            - 335 000 €
Transakcie verejného dlhu – splátky istiny – DEXIA                                    - 335 000 €
B/ prerozdelenie štátnej decentralizačnej dotácie na rok 2010 pre Zariadenia opatrovateľskej služby v jednotlivých mestských častiach nasledovne:
ZOS MČ Dargovských hrdinov	                   			    48 973 €
ZOS MČ Sever				    		               97 947 €
ZOS MČ Juh							             111 939 €
ZOS MČ Západ							    69 962 € 
C/ rozdelenie účelových finančných prostriedkov pre mestské časti nasledovne:
1. účelové prostriedky vo výške                                                                     1 135 232 €  
Finančné prostriedky pre jednotlivé mestské časti budú prerozdelené takto:    
43 152 € pre  MČ – Barca, Džungľa, Kavečany, Lorinčík, Vyšné Opátske, Košická Nová Ves, Krásna, Myslava, Pereš, Poľov, Šebastovce, Šaca, Ťahanovce – obec, Luník IX a 
66 388 € pre  MČ – Dargovských hrdinov, Juh, Nad Jazerom, Staré mesto, Západ, Sídlisko Ťahanovce, Sever, Sídlisko KVP. 
Uvedené finančné prostriedky budú mestským častiam poukazované priebežne na základe predložených faktúr v súlade s účelom použitia schváleným v miestnych zastupiteľstvách Mestských častí.
2. účelové prostriedky na kapitálové  výdavky vo výške                                  614 830 €  
pre:
Mestská časť Lorinčík                                                                                         15 000 €
 -    rozšírenie a rekonštrukcia miestneho rozhlasu
Mestská časť Džungľa                                                                                         15 000 €
 -    odkúpenie nehnuteľnosti sídla Miestneho úradu
Mestská časť Šebastovce                                                                                     15 000 €
-	dobudovanie miestnych komunikácií Prasličková a Levanduľová
-	riešenie havarijného stavu chodníka na Repíkovej ulici
Mestská časť Kavečany                                                                                       56 430 €
-     rekonštrukcia komunikácie v dolnej časti ulice K Ihrisku
Mestská časť Vyšné Opátske                                                                               56 500 €
-	dokončenie rozostavaného „Spoločenského domu“
Mestská časť Myslava                                                                                         15 000 €
-     výstavba chodníka pri Myslavskej ulici
-     výstavba chodníka medzi ulicami Povrazová a Za priekopou
-     rekonštrukcia cesty ulica Na kope
Mestská časť Ťahanovce – obec  						 	     99 600 €
-     výstavba chodníkov pri časti ulíc Želiarska a Ťahanovská
Mestská časť Košická Nová Ves                                                                         63 000€
-     výstavba chodníka pri štátnej ceste I/50 na ul. Herlianska 
Mestská časť Barca                                                                                              89 700 €
-	   výstavba komunikácií a infraštruktúry pre IBV medzi cintorínom a hospodárskym dvorom, t.j. ulice Janitorova a Zichyho 
-	   technické zhodnotenie areálu nového miestneho úradu  
Mestská časť Staré mesto                                                                                    30 000 €
-      Mestská krytá plaváreň - doplnenie skriniek do šatní a zriadenie bezbariérového vstupu 
Mestská časť Sídlisko Ťahanovce                                                                       25 000 €
-	výstavba parku mestskej časti
-	výstavba školského areálu 8 triednej reprofilovanej základnej školy na Bruselskej ulici
Mestská časť Juh                                                                                                 35 000 €
-	výstavba parkoviska na Palárikovej ulici
-	rozšírenie parkovacích plôch na Krakovskej ulici
Mestská časť Sídlisko KVP                                                                                 99 600 €
-    rekonštrukcia objektu „Senior dom“
Uvedené finančné prostriedky budú mestským častiam poukazované priebežne na základe predložených faktúr.
Všetky schválené účelové finančné prostriedky podliehajú finančnému zúčtovaniu v rozpočtovom roku.
D/ použitie finančných prostriedkov vyplývajúcich z regulatívov v rozpočtoch mestských častí s účelovým určením na verejnoprospešné práce (zeleň, komunikácie, verejné osvetlenie, zimná údržba) na území príslušnej mestskej časti alebo na  údržbu majetku zvereného mestom do správy MČ. 
E/ poskytnutie  bežného transferu vo výške 639 230 € pre DPMK, a.s. s účelovým určením na čiastočné krytie úhrady straty z minulých rokov 
B. poveruje
primátora mesta Košice podľa ustanovení § 11 ods. 4 písm. b) zákona č. 369/1990 Zb. a § 14 ods. 1 zákona č. 583/2004 Z. z. v znení ďalších zmien a doplnkov aktualizovať rozpočet o návratné zdroje financovania a ich splácanie, súvisiace s predfinancovaním investičných projektov podporených zo zdrojov EÚ a zo štátneho rozpočtu.

––-     ––-     ––-

9. Založenie a členstvo mesta Košice v organizácií Košice -  Turizmus

p. Knapík, primátor mesta Košice – V názve nebola pomlčka, no už zachytil, že aj 
toto treba zobrať do úvahy. O čo v tomto návrhu ide. Už niekoľkokrát na rokovaní mestského zastupiteľstva hovorili o tom, že ak chcú zlepšiť podmienky, kapacity a potenciál, ktorý v meste a rôznych firmách priamo, alebo nepriamo s cestovným ruchom súvisí, ak chcú ten potenciál zvýšiť a reálne dosiahnuť zlepšenie parametrov aktívneho cestovného ruchu, tak je nevyhnuté, aby sa z úrovne mesta začala spolupráca a vytvorili sa podmienky pre spoluprácu všetkých zúčastnených partnerov v tomto segmente. Jednou z možnosti, ako sa na to naozaj pripraviť, ako to naplniť, je aj takáto forma vytvorenia organizácie, spoločného združenia právnických osôb, vrátane mesta, ktoré bude aktívne pôsobiť. Znamená, že združí všetkých aktívnych činiteľov v tejto oblasti a bude hľadať formy, ako sa aktívne prezentovať, ako organizovať spoločné podujatia, ako organizovať a prezentovať to, čo s cestovným ruchom súvisí v tom celom širokom spektre aktivít, počnúc od spolupráce s vonkajším sektorom, cestovnými kanceláriami, využívanie prezentácie a ponúk na veľtrhoch cestovného ruchu, až po internú spoluprácu na domácej pôde. A toto je jedna z možností, ktorá je vlastne už v niektorých regiónoch odskúšaná vytvoriť takýto klaster a aj nový zákon, ktorý bol prijatý a začína pôsobiť v slovenskej legislatíve predpokladá takúto formu spolupráce samospráv a subjektov, ktoré v oblasti cestovného ruchu pôsobia s tým, že potom v tom nasledujúcom období by aj finančne prispieval na podporu činnosti a aktívnej prezentácie cestovného ruchu v danom meste, alebo danom regióne. 
Materiál je pripravený bol prerokovaný na mestskej rade s odporúčaním prerokovať to na mestskom zastupiteľstve a schváliť. Je v písomnej podobe s vymenovaním aspektov, ktoré sa snažil v úvode naznačiť, vrátane stanov združenia a pozície jednotlivých partnerov, ktorí vstúpia do tejto organizácie. Toľko na úvod, otvoril rozpravu.

V rozprave vystúpili:

p. Boritáš, poslanec MZ – Na základe upozornenia osoby s právnym vzdelaním 
predložil pozmeňujúci návrh na uznesenie v znení:
Mestské zastupiteľstvo v Košiciach v súlade s platnými zákonmi a všeobecne záväznými právnymi predpismi schvaľuje doplnenie stanov organizácie v čl. I  bod 1 o pomlčku medzi slovami Košice Turizmus. Nový text úvodu bodu č. 1 bude Košice – Turizmus. Takto je to legislatívne správne. Poprosil o podporu tejto malej úpravy.

p. Blaškovičová, poslankyňa MZ-  V súvislosti s týmto bodom mala niekoľko otázok. 
Verí, že kompetentní jej budú vedieť na ne odpovedať.
V roku 1996 bolo založené združenie Cassovia Info za účelom pôsobenia v oblasti informatiky a v cestovnom ruchu. Toto združenie vzniklo zdola na základe konkrétnych zámerov zakladajúcich členov a nie impulzom zhora. Ako sa vodí tomuto združenie do dnešného dňa? Aká je jeho činnosť a práca? Nemohlo byť toto združenie, už existujúce, základom pre takýto klaster? To je jedna skupina otázok. 
Druhá – do konca roka 2008 mali na základe uznesenia mestského zastupiteľstva predložiť koncepciu rozvoja cestovného ruchu v meste Košice. Dodnes mesto takúto koncepciu nemá a nemá vytýčené priority Myslí si, že toto by malo byť tiež základom na zakladanie akejkoľvek organizácie cestovného ruchu.  
Ďalšia otázka. Cestovným ruchom sa v tomto meste zaoberá viacero organizácií, medzi inými je aj na magistráte referát marketingu a cestovného ruchu. Aká bude úloha tohto referátu po založení takejto organizácie? Referát splynie, alebo vplynie do takejto organizácie, keďže v novej organizácii majú byť dvaja zamestnanci, či dvaja brigádnici, okrem toho má byť riaditeľ, manažér, prípadne piar, koordinátor? Počíta sa, že zamestnanci tohto referátu budú plniť tieto pozície?
Ďalšia otázka. V stanovách, ani v dôvodovej správe  sa nedočítala a nebolo jej jasné, že podľa čoho bola stanovená výška členského. Bolo tam taxatívne vymenované, že ktorá organizácia akou čiastkou vstupuje do tejto organizácie, ale podľa čoho to bolo vypočítané a v prípade nových záujemcov a nových členov, aká bude ich výška členského? To sa tam nikde nespomína a myslí si, žeby to malo byť súčasťou tohto materiálu.

p. Buraš, poslanec MZ – Možno si kolegovia spomínajú na uznesenie z roku 2008.
Je to uznesenie č. 398, ktoré súvisí s návrhom problematiky riešenia v oblasti cestovného ruchu v náväznosti na rokovanie XIII. mestského zastupiteľstva. V tomto uznesení, vtedy ešte ako predseda komisie rozvoja a cestovného ruchu, predkladal materiál, ktorý súvisí s informáciami a návrhmi, akým spôsobom  by bolo potrebné riešiť destinačný manažment v meste Košice. Vychádzali z toho, že existuje tzv. svot analýza problémov, ktorá je zo 4.2.2008, ktorá rieši otázky subštruktúry cestovného ruchu rozvoja tvorby nových produktov, propagácie mesta a produktov cestovného ruchu, zabezpečenia kvalitných ľudských zdrojov v oblasti cestovného ruchu a následne tieto veci na poradách, na ktoré boli prizývaní a zástupcovia vedenia Magistrátu mesta Košice, prezentovali tento zámer pred podnikateľskými subjektmi, ktoré pôsobia v oblasti cestovného ruchu. To posledné sa konalo v priestoroch Správy majetku mesta Košice, kde riešili otázky nielen letných záhrad pre podnikateľské subjekty, ale aj otázky ďalšieho postupu mesta v oblasti aktívneho cestovného ruchu. 
V predloženom materiáli, ktorý majú pred sebou, mu práve chýba to, o čom už rozprávali a o čom rokovali na tomto zastupiteľstve, či už je to tá svot analýza, alebo odporúčania komisie, ktoré bolo schválené a prijaté týmto zastupiteľstvom a žiaľbohu, ani náznakom sa v tomto materiáli neobjavuje. Nehovorí, že všetko je  dobré čo tam bolo, ale boli tam pred dvomi rokmi návrhy, akým spôsobom oživiť fungovanie cestovného ruchu v meste Košice. Ak majú dnes pred sebou materiál, ktorý hovorí o využívaní klastra, vrátil sa s jednou spomienkou, že práve vtedy Ing. Torma z katedry geoturizmu fakulty Technickej univerzity pracoval na materiáli pre mesto Košice v súčinnosti s oddelením kultúry a cestovného ruchu vtedy, ako by mesto malo, alebo mohlo postupovať v tejto náležitosti. Žiaľbohu pán Ing. Torma medzitým zomrel, ale materiál ostal. 
Toto, čo je predložené samozrejme vychádza z klastra Liptov. Myslí si, že práve tam vznikla iniciatíva založenia prvého klastra cestovného ruchu na Slovensku, ako iniciatíva cestovného ruchu so silnými zástupcami samosprávy. Je tam Liptovský Mikuláš, Ružomberok, Liptovský Hrádok, ale čo je dôležitejšie, najsilnejší hráči v oblasti cestovného ruchu, ktorí pôsobia v regióne Nízkych Tatier. Ak by sa mali o to oprieť, alebo istým spôsobom to brať ako svoj vzor, zaiste by uvítal silných partnerov, ktorí v oblasti  cestovného ruchu práve v tomto regióne, či už popri meste Košice, alebo v Košickom samosprávnom kraji pôsobia. Chýba mu to v tomto materiáli. Nehovorí, že sa to nedá doplniť, to netvrdí, ale je to dosť možné, žeby sa mohli na najbližšom zastupiteľstve k tomuto materiálu opätovne vrátiť po doplnení týchto údajov.
Myslí si, že spracovateľ oddelenie strategického rozvoja opomenulo niektoré výsledky, ktoré boli mestským zastupiteľstvom schválené a mohli byť zapracované do predloženej koncepcie.

p. Jakubíková, hlavná kontrolórka mesta Košice – Navrhla doplnenie uznesenia
o bod v tomto znení: Doplniť stanovy čl. 9 o bod 11 znení: Mesto Košice je oprávnené kontrolovať nakladanie s finančnými prostriedkami a hospodárenia združenia v celom rozsahu z dôvodu, že sa jedná o verejné prostriedky poskytnuté z rozpočtu mesta a podliehajú rozpočtovým pravidlám a finančnej kontrole. 
Týmto sa chcela vyhnúť obštrukciám pri výkone kontrolnej činnosti Útvaru hlavného kontrolóra, ktoré poznajú z praxe.

p. Knapík, primátor mesta Košice – Pokiaľ zo strany hlavnej kontrolórky odznel 
návrh, poprosil poslancov, aby ho zvážili, prípadne ak sa s ním stotožňujú, tak by si ho mal niekto osvojiť, aby mohol byť doplnený vo forme schváleného doplnku. Primátor to nie je, lebo materiál je predložený a on do toho už veľmi vstupovať nemôže. Má právo ho stiahnuť, ale ambíciou je prerokovať ho. Za týmto materiálom je množstvo práce, vždy sa dá k nemu vrátiť a vylepšiť ho. A v záujme toho, aby sa to rozbehlo, aj v súvislosti partnermi, ktorí k tomu nie celkom ľahko pristupujú, tak by mali vyslať signál, že mestu na tom záleží a chce ten projekt podporiť.

p. Boritáš, poslanec MZ – Faktická poznámka. Osvojil si návrh hlavnej kontrolórky, 
pretože kontrola nemôže byť nikdy na škodu. Takže poprosil, aby bol tento písomný návrh v jeho mene predložený návrhovej komisii. 
Bol ešte požiadaný doplniť uznesenie o zastúpenie jednotlivých zástupcov mesta v orgánoch. 
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice schvaľuje zloženie a členstvo mesta Košice v organizácii Košice – Turizmus a navrhuje 
a)	do funkcie člena dozornej rady organizácie Košice – Turizmus  za mesto Košice Bc. Mikuláša Čečka, poslanca mestského zastupiteľstva a Ing. Ivetu Kijevskú, poslankyňu mestského zastupiteľstva 
b)	do funkcie člena správnej rady organizácie Košice –Turizmus za mesto Košice Rastislava Puchalu, pracovníka Magistrátu mesta Košice. 

p. Knapík, primátor mesta Košice – Požiadal spracovateľov materiálu, aby zareagovali 
na jednotlivé pripomienky. 

 p. Puchala, referát marketingu a cestovného ruchu MMK – Čo sa týka stratégie 
rozvoja cestovného ruchu, vznik tohto klastra už možno nájsť v Programe hospodárskeho a sociálneho rozvoja mesta Košice. Pokračovali vlastne v intenciách, ktoré boli vytýčené dopredu a s týmto vznikom sa rátalo. Návrh tohto klastra je aj odpoveďou na ucelené stratégie v oblasti cestovného ruchu. To je konkrétna odpoveď, prečo tento klaster vzniká.
Odznela otázka, že aké úlohy bude plniť referát marketingu a cestovného ruchu. Agenda cestovného ruchu prišla na oddelenie marketingu pôvodne z oddelenia kultúry. Momentálne to spracúva ich referát. Tým, že vznikne spomínaný klaster, tak celá problematika cestovného ruchu bude vyčlenená pre prácu tohto klastra a referát si ponechá iba agendu samotného marketingu mesta. Cestovný ruch sa bude riešiť na pôde orgánov klastra Košice – Turizmus. 
Čo sa týka sumy a ako sa tvorila suma za jednotlivé členské poplatky firiem, ktoré vstupovali do klastra – je tam 9 profesných komôr, jedna je mesto, druhá projektový tím EHMK a ku každej ďalšej komore bolo treba zaujať profesný prístup, ako sa vytvorí členská suma, lebo iné príjmy má hotel Hilton a iné príjmy má individuálny poskytovateľ služieb, povedzme sprievodcovských. Pri každej z týchto profesných komôr zvolili iný model, ale snažili sa nastaviť vždy taký model, aby bol spravodlivý pre všetkých členov danej profesnej komory. Ako príklad uviedol profesnú komoru „hotely“, kde vychádzali z vybratej dane za ubytovanie a prenocovanie a pomocou koeficientu 0,25 krát počet prenocovaní bola vypočítaná suma, ktorou bude hotel prispievať na fungovanie klastra. V prípade reštaurácii to bol počet stoličiek, v prípade dopravcov to bola vopred dohodnutá spoločná suma. Približne takýmto modelom dospeli k tvorbe členského poplatku do klastra turistického ruchu.
Rozdiel medzi projektom klastra Liptov a klastra Košice – Turizmus. V prípade Košíc ide o klaster mestského typu a ak bude táto organizácia na tomto zastupiteľstve schválená tak ide o  prvý takýto projekt  na Slovensku. Je tu úplne iná úroveň riadenia turistického ruchu a tohto priemyslu, než ako bol robený doteraz. Klaster Liptov sa nie celkom dobre dá porovnávať s parametrami, ktoré má mesto Košice jednak preto, že Košice sú priemyselným mestom, veľkú časť príjmov do turistického ruchu bude tvoriť  biznis klientela, kongresový a konferenčný turizmus. V prípade klastra Liptov ide o klasických turistov, ktorí idú na hory , pričom využívajú služby hotelového a reštauračného charakteru. V tomto prípade ide o oveľa sofistikovanejší spôsob riadenia turizmu a o iný typ klienta.

p. Niňajová, odborná konzultantka – Doplnila ešte jednu informáciu. Toto nie je 
proces, ktorý len tak vznikol v Košiciach, ale tento proces budú musieť naštartovať všetky mestá a všetky regióny na území Slovenska. V národnej rade bol prijatý zákon o podpore cestovného ruchu a ten predpisuje, že subjekty, ktoré chcú poberať štátny príspevok na cestovný ruch a propagáciu nejakého územia, musia mať založený takýto subjekt. Tento zákon bude v účinnosti od 1.1.2011 s tým, že Košice oproti príspevku mesta, ktorý bude v roku 2011, budú môcť poberať štátny príspevok na základe projektu, ktorý podajú vláde.
Možno o aktivitách destinačného manažmentu poslanci počuli málo, ale verí, že je veľa regiónov a miest na Slovensku, ktorý takýto proces naštartujú. Poďakovala za podporu. 

p. Knapík, primátor mesta Košice – Požiadal riaditeľa MMK, aby doplnil informáciu, 
resp. úvahu, ktorá smerovala k tomu, či nebolo možné združenie Cassovia Info preklopiť do takejto formy.

p. Kolárčik, riaditeľ MMK – Združenie Cassovia Info nebolo možné preklopiť, resp. 
sa tým nezaoberali. Najlepšie bolo zorganizovať autentický proces s týmito partnermi, kde vybudovali autentické partnerstvo, kde sú partneri motivovaní, chcú byť členmi, chcú sa podieľať na rozhodovaní, chcú budovať nové produkty cestovného ruchu. Toto partnerstvo bolo vybudované účelovo a bolo to najlepšie možné riešenie.

p. Knapík, primátor mesta Košice – Tak ako sa budovalo združenie Cassovia Info, tak 
podobný proces bol aj v tomto prípade, že od začiatku sa komunikovalo so všetkými partnermi. Najprv  bol workshop, predstavili sa skúsenosti z lokalít nielen na území Slovenska, lebo ten model Liptova je trochu iný. Boli prizvaní aj zahraniční experti, ktorí sa vyjadrovali k takémuto modelu. Tí, ktorí prijali pozvanie a zdá sa im, že by to mohlo mať zmysel, tak sú súčasťou celého tohto procesu a verí, že aj keď sa to schváli, že sa to rozbehne a budú pribúdať aj tí, ktorí dnes ešte váhajú a myslia si, že to možno celkom dobre fungovať nebude. 

p. Melichárek, poslanec MZ – Faktická poznámka. Upozornil, že nakoľko už boli 
predložené pozmeňujúce návrhy stanov, treba urobiť aj formálnu úpravu, nakoľko je tam zle číslovanie článkov. Po článku 13 nasleduje článok 9. Poprosil, aby sa číslovanie článkov v stanovách upravilo tak, ako má nasledovať. 

p. Buraš, poslanec MZ – Faktická poznámka. Poznámku mal k predchádzajúcemu 
bodu, ktorý sa už schválil – k úprave rozpočtu a v jednotlivých položkách je vyčlenená čiastka 259.630,- €. Táto čiastka súvisí s položkami v oblasti marketingu pre mestá, v oblasti medzinárodných vzťahov a v oblasti cestovného ruchu. Budú tieto čiastky následne presunuté na toto nové združenie, alebo sa budú vyčleňovať nové finančné zdroje a tieto budú v pôvodnom rozpočte zúčtované? Zopakoval, že sa jedná o čiastku 259.630,- €.

p. Knapík, primátor mesta Košice – Poprosil, aby si na to odpoveď pripravil finančník, 
Ing. Dlhý. 

p. Naď, poslanec MZ – V časti 1 – proces zakladania organizácie Košice – Turizmus
je konštatované, že do organizačnej štruktúry by sa malo začleniť aj Informačné centrum  mesta Košice. Spýtal sa, či týmto začlenením sa stratí, alebo vymizne značka ako taká. 
Upozornenie – v náplni činnosti práce odporučil  bod 13 upraviť nakoľko majstrovstva sveta v ľadovom hokeji nie sú v roku 2010, ale v roku 2011.

p. Dlhý, zástupca riaditeľa MMK – Čo sa týka finančných prostriedkov, podiel mesta 
pre tento rok bude v rámci už schválených výdavkov mestským zastupiteľstvom pre túto oblasť aktivít. Keď subjekt vznikne a bude fungovať,  tak následne sa aj formálne upravia tieto aktivity. Momentálne, kým nevznikne, to nie je možné. V tomto roku to nebude mať vplyv na zvyšovanie výdavkov, pretože to bude financované už v rámci schválených prostriedkov pre oblasť cestovného ruchu v rozpočte mesta. 

p. Niňajová, odborná konzultantka – K značke Informačné centrum mesta Košice. 
Podstatná pri tejto organizácii  nie je značka Informačného centra, ale značka Košice. Znamená to, že táto organizácia bude navonok voči návštevníkom vždy komunikovať ako Košice, atraktívna destinácia, kde je potrebné prísť a zažiť tu niečo. Znamená to, že Informačné centrum je len nástroj, resp. miesto prvého kontaktu s návštevníkom, aby sa ten návštevník mal kde dozvedieť, čo v meste môže zažiť.  Značka Informačného centra nevymizne, bude využívaná ako nástroj pre podporu tejto organizácie, pre podporu propagácie mesta Košice.

p. Knapík, primátor mesta Košice – Ak boli otázky zodpovedané, uzavrel rozpravu 
a dal slovo návrhovej komisii.

p. Figeľ, poslanec MZ – Prvý pozmeňujúci návrh komisia dostala od poslanca 
p. Boritáša.
Mestské zastupiteľstvo v Košiciach v súlade s platnými zákonmi a všeobecne záväznými právnymi predpismi schvaľuje doplnenie stanov organizácie v čl. I  bod 1 o pomlčku medzi slovami Košice Turizmus. Nový text úvodu bodu č. 1 bude Košice – Turizmus.

Hlasovanie č. 34: za 37, proti -, zdržali sa 4, nehlasovali 3.

p. Knapík, primátor mesta Košice – Konštatoval, že návrh bol prijatý.

p. Figeľ, poslanec MZ – V druhom pozmeňujúcom návrhu si poslanec p. Boritáš 
osvojil návrh hlavnej kontrolórky mesta a navrhol doplnenie členov dozornej rady a člena správnej rady. 
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice schvaľuje založenie a členstvo mesta Košice v organizácií Košice  - Turizmus a navrhuje 
a) do funkcie člena dozornej rady organizácie Košice – Turizmus za mesto  
    Košice
    - Bc. Mikuláša Čečka, poslanca MZ
    - Ing. Ivetu Kijevskú, poslankyňu MZ 
b) do funkcie člena správnej rady organizácie Košice – Turizmus za mesto      
     Košice  PhDr. Rastislava Puchalu, zamestnanca mesta Košice.
c) doplniť stanovy 
článok 9 o bod 11 v znení: Mesto Košice je oprávnené kontrolovať    nakladanie    s finančnými prostriedkami; a hospodárenie združenia v celom rozsahu.

Hlasovanie č. 35: za 32, proti 2, zdržali sa 8, nehlasovali 2.

p. Knapík, primátor mesta Košice – Konštatoval, že návrh je prijatý. 

p. Figeľ, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice schvaľuje založenie a členstvo mesta Košice v organizácií Košice  - Turizmus so schválenými doplnkami.

Hlasovanie č. 36: za 35, proti 1, zdržali sa 6, nehlasovali 2. 

p. Knapík, primátor mesta Košice – Konštatoval, že uznesenie bolo schválené. 
Poďakoval všetkým, ktorí boli pri tomto procese a poprial im, aby udržali pohyb dopredu, aj keď to chvíľu trvalo, Časový harmonogram a líniu sa snažia dodržať, takže aby aj tí, ktorí sú súčasťou a ktorí prichádzajú ako partneri, aby vnímali, že mesto je tým partnerom ktorý vytvára podmienky pre to, aby sa turizmus rozvíjal, rozbehol a aby očakávané možnosti v najbližšom období aj napĺňal .

––-     ––-     ––-

10. Príprava projektu: ROMA - NET

p. Knapík, primátor mesta Košice – Materiál je v písomnej podobe s krátkou 
dôvodovou správou. Nakoľko sa do rozpravy nikto neprihlásil, dal slovo návrhovej komisii. 

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice  schvaľuje
a)  predloženie žiadosti a účasť v projekte ROMA-NET ako cezhraničný partner
v spolupráci s vedúcim partnerom: Mesto Budapešť. Názov projektu: ROMA-NET, Integrácia rómskeho obyvateľstva,
b) zabezpečenie realizácie projektu po schválení projektového návrhu, 
c) spolufinancovanie projektu z rozpočtu mesta Košice vo výške: 12 848, 223 €. 

Hlasovanie č 37: za 36, proti 1, zdržali sa 4, nehlasovali 4.

p. Knapík, primátor mesta Košice – Konštatoval že uznesenie bolo schválené.

––-     ––-     ––-

10/1 Zrušenie uznesenia MZ v Košiciach č. 779/2009

p. Knapík, primátor mesta Košice – Je to materiál, ktorý bol zaradený pri schvaľovaní 
programu mestského zastupiteľstva a súvisí vlastne s prediskutovanou témou uznesenia 779 z 31.3.2009, keď prijali uznesenie, ktorým sa schválil odpredaj 50 hektárov lesnej pôdy vrátane porastov v katastrálnom území Nové Ťahanovce pre spoločnosť Fordin. Od tejto doby uplynul značný čas a jeden z motívov, ktorý bol na začiatku veľmi silný a o ktorý sa opierali bolo, že zámer investora prichádzal pomerne rýchlo, bol jasne formulovaný, že projektom chce vyriešiť otázku tohto územia, vyriešiť aj infraštruktúru, ktorá súvisí so sídliskom Ťahanovce, chce priniesť mestu zdroje, ktoré v korunách predstavovali 500 mil. a boli vtedy a aj dnes sú pomerne slušné a to v situácii, keď pred mestom stála hrozba výpadkov príjmov. Projekt mal pritiahnuť investorov, vytvárať pracovné miesta a meniť územie.
Uznesenie, ktoré bolo prijaté má isté podmieňujúce časti, ktoré si vyhradilo mestské zastupiteľstvo ako podmienky, ktoré by mali byť zapracované v kúpnej zmluve okrem tej podstatnej náležitosti, ktorá súvisela s cenou, kde sú ďalšie 4 podmienky. 
Je pravdou, že za tých niekoľko mesiacov bolo niekoľko rokovaní, niekoľko stretnutí, ale úroveň rokovaní sa neposunula do takej podoby, aby sa priblížili k podpisu kúpno-predajnej zmluvy. Stále zostávali na bode, že mesto malo k dispozícii nejakých 5 % výhod a investor, ktorý prichádzal a ktorý chcel zámer realizovať, sa snažil držať pozíciu možno 95 %. Ak to má byť rokovanie rovnocenných partnerov, tak si myslí, že ten vzťah a zmluvné podmienky musia byť vyvážené. 
V materiáli, ktorý predložil, je reakcia na to, že sa obojstranne nevedeli posunúť ďalej a je tam zhruba 6 možno 7 dôvodov, ktoré hovoria, prečo je tento materiál predložený. Nakoniec treba povedať, že aj občania reagovali. Všetci sa mohli  o tom presvedčiť v bode, keď sa prejednávala petícia a mohli si vypočuť názor verejnosti hlavne zo sídliska Ťahanovce, ktorí túto investíciu cítia ako isté ohrozenie a zmenu podmienok, na čo bude mať vplyv táto zástavba.
Pri zohľadnení všetkého toho, čo sa udialo za tých 14 mesiacov je tu záver, ktorý s plnou váhou predložil na toto rokovanie mestského zastupiteľstva, aby si jasne povedali, či si za tým stoja za týchto podmienok, či to má zmysel, alebo sa s tým vysporiadajú a chlapsky povedia, že nevedia tieto podmienky naplniť a uznesenie sa zruší.
Toľko na úvod. Môže to vyvolať vážnejšiu rozpravu. Otázky sú pripravení zodpovedať aj tí, ktorých sa to dotýka, je tu aj zástupca spoločnosti Fordin, takže možno, tak ako bolo v úvode povedané, bolo by dobré, keby si svoj zámer a to s čím prišli pred 14 mesiacmi, aj tak trochu obhájili, lebo vtedy mu osobne bolo vytýkané, že je to neznáma firma, neprezentuje sa, nevie sa, čo vlastne chce, skade prichádza a aké záruky dáva, že to aj bude vedieť zrealizovať.
Otvoril rozpravu. 

V rozprave vystúpili:

p. Halenár, poslanec MZ – Požiadal primátora mesta, aby povedal aj nejaké detaily, 
prečo sa to neposunulo. To nie sú hodní toho?  Veď sa mimoriadne zišli, že to treba rýchlo predať a po 14 mesiacoch len konštatuje, že chceli 95 % a mestu dávali len 5 %? Čoho? Nezaslúžia si poslanci poznať aj nejaké detaily?

p. Knapík, primátor mesta Košice – Myslí si, že je to zhrnuté v tých šiestich bodoch, 
ktoré tam sú. Môže povedať, aký bol posledný vývoj, aby sa to skonkretizovalo, môže to zdokumentovať riaditeľ MMK, lebo ten bol hlavným zástupcom vyjednávacieho tímu, ktorý zastupoval mesto a záujmy mesta. Môže to spresniť.
Prihlásil sa do rozpravy aj zástupca investora, dal preto hlasovať, aby mohol vystúpiť.

Hlasovanie č. 38: za 37, proti -, zdržal sa 4, nehlasovali 5.

p. Knapík, primátor mesta Košice – Konštatoval, že je súhlas s vystúpením zástupcu 
investora JUDr. Šalapu. Kým sa pripravovala  prezentácia projektu, vyzval riaditeľa MMK, aby skonkretizoval to, čo sa vníma ako nevýhoda pre mesto.

p. Kolárčik, riaditeľ MMK – Stručne zdokumentované jednotlivé momenty viac ako 
ročného rokovania s investorom sú zaznamenané v materiáli, ale napriek tomu podčiarkol niektoré veci.  
31.3.2009 bolo schválené uznesenie. V apríli prebehli úvodné rokovania. 7.5.2009 išiel zo strany mesta prvý návrh zmluvy adresovaný investorovi a 15.5.2009 zo strany Útvaru hlavného architekta išiel prvý list a prvá špecifikácia požiadaviek na upresnenie územného plánu. V nasledujúcich mesiacoch sa potom hľadalo riešenie ohľadom optimalizovania umiestnenia mimoúrovňovej križovatky, ktoré bolo schválené v apríli zmenou územného plánu, ale vtedy to ešte nebolo optimalizované pre spoločnosť Fordin, vtedy sa brali do úvahy dva projekty – Magnezitárska a rozšírenie obytných funkcií na sídlisku Ťahanovce IV a V. Prvý návrh zmluvných podmienok zo strany investora mesto dostalo až 8.12.2009, no absentovali v ňom pripomienky, ktoré  mesto zasielalo.
Aby prešiel od tohto harmonogramu k podstate veci. Najväčšie výhrady k návrhu zmluvy malo mesto k odkladacím podmienkam V návrhoch zmlúv, ktoré prichádzali zo strany investora, bolo viazanie plnenia zo stany investora až na vydanie stavebných povolení, na konkrétne jednotlivé objekty, neskôr to bolo na územné rozhodnutia a toto mesto považovalo za neprípustné. Ďalej to bolo stanovisku vo vzťahu ku spätnej kúpe, ktoré je zadefinované v uznesení, avšak zo strany investora prichádzali návrhy, kde mesto malo akceptovať náhradu škody generálne. Vyjednávací tím bol za to, že investor, ako developer, má niesť riziko svojho podnikania a ak tento projekt z rôznych príčin nevyjde, tak by mal niesť riziko on. Maximálne, ak by došlo k odstúpeniu od  zmluvy, mesto bolo ochotné pristúpiť na to, žeby bola náhrada škody iba v prípade, žeby bola za už vybudovanú dopravnú infraštruktúru, ale neboli ochotní akceptovať rôzne iné náklady spojené s podnikateľským rizikom. 
Ďalej tam boli výhrady zo strany mesta ohľadom vyňatia z lesného pôdneho fondu. Dosť dlhú dobu boli prenášané na stranu mesta tieto riziká a tie neboli ochotní akceptovať.
To sú také hlavné výhrady. Tie rokovania v priebehu 10-11 mesiacov veľmi nepokročili. Začiatkom tohto roka bol vymenený právny zástupca investora a došlo k akémusi naštartovaniu, ako keby druhému dychu, v rokovaniach, avšak zmluva, ktorá bola predložená zo strany investora 8.4.2010, nespĺňala požiadavky mesta v týchto náležitostiach, o ktorých hovoril a rovnako požiadavky neboli plne akceptované ani na stretnutí, ktoré zorganizovali na úrovni primátora mesta a na úrovni predsedov všetkých poslaneckých klubov,  Bola tam prezentácia zámeru zo strany investora. V tom čase nemali k dispozícii návrh zmluvy, ktorý by akceptoval tieto požiadavky zo strany mesta. 
Môže povedať, že v posledný deň, resp. včera, bol deklarovaný návrh zo strany investora, kde všetky tieto pripomienky mesta odstránil, avšak vo vzťahu k odkladacím podmienkam, vo vzťahu k právu spätnej kúpy, vo vzťahu k vyňatiu z lesného pôdneho fondu, nebol dostatočne akceptovaný pokrok pri plnení zo strany investora pri podpise zmluvy. Návrh bol len veľmi malý pri podpise zmluvy, bolo to 2,5 % z celkovej sumy. Od vtedy bola deklarovaná istá ústretovosť zo strany investora ísť v ďalšom navrhovaní podmienok, ktoré sú priaznivé, týmto smerom.
Ťažko sa komentujú takéto rokovania, ale snažil sa povedať najdôležitejšie veci. 

p. Šalapa, zástupca investora spoločnosti Fordin – Vzhľadom na to, že sa rokuje 
o veľmi závažnej otázke, akou je návrh na zrušenie uznesenia, rád by vo svojom vystúpení predstavil 4 body. 
1.	je to samotné predstavenie projektu,
2.	predstavenie spoločnosti Fordin,
3.	vyjadrenie, v akom stave sa nachádza projekt a rokovanie, 
4.	krátky sumár výhod projektu pre zúčastnené strany.
Predstavenie projektu – Na ploche 50 hektárov vznikne biznis a Retail Park pod pracovným názvom Abovia. Tento projekt bude rozdelený do viacerých etáp. I. etapa o rozlohe 30 hektárov bude tzv. Retail Park, kde budú zastúpení jednak jednotliví potravinári, v tejto fáze z rôznych dôvodov nekonkretizoval ich mená, budú zastúpení predajcovia elektroniky, nábytku, oblečenia, šatstva, reštaurácie, kaviarne. V prednej časti vznikne fast food-ova časť, občerstvenie, benzínové stanice, show roomy a ďalšie. V časti naľavo vznikne samotný Retail Park, ktorý v Košiciach chýba. 
Boli spomínané aj iné projekty, ako Aupark s luxusným shopingom v centre mesta, Optima a ďalšie, ale samotné Košice nemajú Retail Park, kde by vznikali na veľkej ploche klasické jednoduché sendvičové búdy, kde by sa predávali jednotlivé tovary a nájomné by bolo niekoľkokrát nižšie, ako v prípade ostatných reťazcov. Pravá časť bude polyfunkčná, kde vznikne IT park, kancelárie, rezidencia a hotelová časť. Toľko v krátkosti k predstaveniu projektu. 
Spoločnosť Fordin, ako projektová spoločnosť pre tento projekt, má za sebou konzorcium investorov, za ktorými sa nachádzajú traja hráči. Prvý je spoločnosť Radio Inter press, druhá spoločnosť je Slovenská demokratická spoločnosť HRIVIS group a tretia spoločnosť je česko-americká spoločnosť Acred. Toto konzorcium investorov má skúsenosti s takýmito projektmi, disponuje potrebným now-how, potrebným kapitálom pre realizáciu takýchto projektov.
K samotným výhodám projektu – zvýši sa zamestnanosť o viac ako 5500 pracovných miest, daná investícia je na úrovni 10 mld. korún, čiže je to jedna z najvýznamnejších investícií v regióne Východoslovenského kraja, ale bude mať samozrejme aj cezhraničné efekty vzhľadom na to, že len samotný biznis park, ktorého doménou bude IT park, vygeneruje ďalšie pracovné príležitosti s vysokou pridanou hodnotou. Zároveň sa investor zaviazal, že okrem zaplatenia kúpnej ceny za pozemky, vyrieši infraštruktúru. Hovorí o mimoúrovňovej križovatke. Investícia na infraštruktúru samotné napojenie dopravy na sídlisko Ťahanovce bude cca v rovnakej výške, ako kúpna cena pozemku a to vykoná investor na vlastné náklady. Tak isto investor znáša všetky poplatky ako vyňatie z lesného pôdneho fondu, vyrovnávacie práce a ďalšie. Tak isto treba pripomenúť, že projekt bude šetrný k samotnému životnému prostrediu. Kolegovia ho informovali, že tu padli názory, aká veľká časť lesa sa vlastne vyrúbe. Z ich pohľadu sú tieto informácie trochu skreslené. Tak isto vraj padla informácia, že len za vyťaženie tohto lesa sa nejakých 300 alebo 400 mil. korún získa z vyťažených kubíkov drevnej hmoty. Je to samozrejme obyčajný nezmysel, ale v prípade, ak je niekto ochotný vyťažiť z toho 300 až 400 mil. korún, ako zástupca investora deklaruje, že ponúkajú, aby si mesto Košice výťažok z tohto výrubu ponechalo.
Čo sa týka stavu rokovania, reagoval na Ing. Kolárčika. Jedná sa o to, že samotný projekt investične po technickej stránke je veľmi náročný. Táto doba, ktorá je aj vlastne poznačená krízou, potrebovala určitý časový priestor. Je pravdou, že spočiatku sa predkladali návrhy zmlúv, kde zo strany mesta prišiel prvý návrh, zo strany investora prišiel prvý návrh. Všetko to boli krajné riešenia. Postupom času dochádzalo vlastne k zbližovaniu. Čo sa týka technickej stránky, alfou a omegou tohto projektu bola tá mimoúrovňová križovatka, kde jej samotné riešenie trvalo 6-7 mesiacov, nakoniec iba na samotnej mimoúrovňovej križovatke pracovalo viac ako 20 expertov, dopraváci, projektanti, technici a ďalší. Nakoniec sa našlo riešenie, ktoré je prijateľné či už pre mesto Košice, či už pre investora a aj pre ďalšie zúčastnené subjekty. Už sa našli riešenia a zhoda v ostatných bodoch, ako je vyňatie z lesného fondu, ako je právo spätnej kúpy a ďalšie body. Z ich pohľadu rokovania postupne napredovali, v spolupráci s mestom jednotlivé body odstraňovali a hľadali riešenia. Samozrejme, že je to proces. Z ich pohľadu sú veľmi blízko k nájdeniu konečnej dohody. Z ich strany sú pripravení realizovať tento projekt. Padlo tu 2,5 % - tak oni hovoria, že v tejto dobe by bolo nešťastné zrušiť samotné uznesenie, keď tie rokovania finalizujú, keď sú blízko k nájdeniu zhody a možno už stačí krátky čas na to, aby tá dohoda bola prijatá.
Toľko v krátkosti za ich stranu. 

p. Pajtáš, poslanec MZ – Vzhľadom na prezentáciu firmy Fordin, poprosil, aby 
poslanci zvážili poskytnutie nejakého časového priestoru na uzrejmenie si vecí a dokončenie rozhovorov, aby si v budúcnosti mohli povedať, že urobili všetko pre to a zistili si všetky podmienky tohto projektu, aby raz neľutovali, že predčasne ukončili tento projekt bez toho, aby mu dali do poslednej chvíle nejakú šancu. 
Z toho dôvodu predložil procedurálny návrh na prerušenie rokovania v tomto bode na 30 dní, prípadne do ďalšieho zastupiteľstva a pokračovať po 30 dňoch, alebo na ďalšom zastupiteľstve.

p. Knapík, primátor mesta Košice – Požiadal o upresnenie toho termínu, lebo odznelo 
	30 dní, či do ďalšieho zastupiteľstva, aby to bolo jednoznačné. 

p. Pajtáš, poslanec MZ – Tak tu upresnil – na 30 dní. 

p. Forgáč, poslanec MZ – Mal otázku na predstaviteľa firmy Fordin. 

p. Knapík, primátor mesta Košice – Odznel procedurálny návrh, s tým sa treba najprv 
vysporiadať a potom bude priestor na ďalšie otázky a využije sa možnosť, že je tu p. Šalapa , aby na ne odpovedal. 
Dal hlasovať o návrhu poslanca p. Pajtáša. Odznel teda procedurálny návrh neukončiť rokovanie v bode 10/1 na tomto rokovaní, nechať to otvorené a vrátiť sa k tomu do 30 dní a nechať priestor na to, ak to dobre parafrázuje, aby sa posunuli ďalej. Ak do 30 dní, tak to bude zrejme mimoriadne rokovanie mestského zastupiteľstva.
	
Hlasovanie č. 39: za 30, proti 5, zdržali sa 8, nehlasovali 3.

p. Knapík, primátor mesta Košice – Konštatoval, že procedurálny návrh bol prijatý.
V čase pred schvaľovaním, boli do rozpravy prihlásení dvaja poslanci a to 
p. Forgáč,  p. Halenár a p. Jakubčiak s faktickou poznámkou.

p. Forgáč, poslanec MZ – Mal otázku na predstaviteľa firmy Fordin. Je to 
developerská spoločnosť, predpokladá, že spoločnosť s ručením obmedzeným. Akú záruku vedia dať mestu Košice, že skutočne zrealizujú pripojenie na diaľničný privádzač s križovatkou? Pokiaľ by súhlasili s tým, bolo by dobré, aby v zmluve bola uvedená podmienka, že pri predaji pozemkov bude na nich vecné bremeno, že pokiaľ sa nezrealizuje pripojenie s križovatkou do určitého termínu, tak pozemky prechádzajú späť do majetku mesta Košice. Myslí si, že je to pomerne závažná vec vzhľadom na to, že Fordin, ako spoločnosť s ručením obmedzeným nebude mať možnosť zrealizovať nejakú pokutu, pokiaľ by mesto chcelo k tomu pristúpiť.

p. Jakubčiak, poslanec MZ – Faktická poznámka. Chcel vystúpiť pred hlasovaním
a požiadať, aby sa schválilo prerušenie na dobu do ďalšieho zastupiteľstva, aby sa kvôli tomu nemuseli zase schádzať na mimoriadnom rokovaní. 

p. Halenár, poslanec MZ – Mal otázku na tých 5500 pracovných miest, či je možné 
dozvedieť sa nejaké detaily, niečo na podporu tohto vyhlásenia. Tiež na to, či tá časová prolongácia vzhľadom na to, že mimoriadne zasadali, čím bola spôsobená, okrem tých rokovaní, lebo zaslúžili by si aj trochu viac pravdy, než tu je. Tiež by ho zaujímalo, kto bol zo zástupcov investora v kontakte s poslancami, resp. predstaviteľmi mesta  pred tým, než bol tento projekt predložený poslancom Pajtášom a ďalšími desiatimi, že s kým konkrétne bol investor v kontakte,  to znamená, že komu ten svoj zámer predložil.

p. Knapík, primátor mesta Košice – Poslankyňa p. Gamcová sa prihlásila už po 
hlasovaní a rokovanie o tomto bode bolo po procedurálnom návrhu prerušené. Odzneli príspevky tých poslancov, ktorí sa prihlásili pred hlasovaním, takže  diskusia bude pokračovať, až keď sa nanovo otvorí rokovanie. Dal ešte slovo zástupcovi investora, aby reagoval

p. Šalapa – zástupca investora spoločnosti Fordin – K mimoúrovňovej križovatke 
a spôsobe jej riešenia. Súčasný zmluvný stav hovorí o tom, že samotný návrh zmluvy hovorí o situácii, kde mesto Košice poskytne tieto pozemky za účelom vybudovania mimoúrovňovej križovatky s napojením na diaľničný privádzač. Investor na vlastné náklady vybuduje tento privádzač a darovacou zmluvou odovzdá takéto dielo do 30 dní od kolaudácie mestu Košice. Investor má zmluvnú pokutu až vo výške 5 mil. eur za to, aby sa tak stalo. Podľa neho v tejto otázke mesto Košice na nich príliš tvrdo tlačilo, aby garancie boli dané, čiže aj tento bod bol jedným z kľúčových a povedal na rovinu, že  aj investor sa niekedy nechá do niečoho dotlačiť a v tomto bode nakoniec ustúpili a poskytli potrebné záruky na to, aby tá mimoúrovňová križovatka bola vybudovaná, odovzdaná a je tam príslušná zmluvná pokuta.
Otázka pracovných miest. Samotných 5500 pracovných miest je minimálna hranica. Osobne si myslí, že vždy treba do toho prirátať aj otázky primárneho, sekundárneho a terciárneho sektora, priamych pracovných miest, ale zároveň aj ďalších dodávateľských vzťahov a ďalších vecí, čiže priamo i nepriamo sa domnievajú, že bude dokonca vytvorených viac ako 5500 pracovných miest. Na akom základe došli k takému počtu – projektanti to vedia veľmi pekne vyčísliť. Každý objekt, ktorý je projektovaný si zadáva presnú špecifikáciu, koľko tam bude zamestnancov, aké sú nároky na sociálne služby, toalety a z toho sa dá veľmi krásne vyčísliť predpokladaný počet pracovných miest. Zdôraznil, že tých 5500 pracovných miest sa dá overiť tým, že akúkoľvek agentúru, akéhokoľvek developera, alebo akúkoľvek medzinárodnú spoločnosť požiadajú, tak títo to tak isto vyčíslia s tým, že tých 5500 pracovných miest je spodná hranica.
S kým rokovali – rokovaním bol poverený Ing. Kolárčik a celý tím ľudí, ktorí boli mestom poverení. Má ich zoznam.

p. Knapík, primátor mesta Košice – Základné otázky boli zodpovedané, investor dal 
odpovede. K materiálu sa ešte vrátia, priestor na rokovanie bude. Ak sa tých 30 dní intenzívne využije, tak môžu dospieť k takému riešeniu, ktoré by mohlo byť obojstranne akceptovateľné. 

––-     ––-     ––-

10/2 Zastúpenie mesta Košice v dozornej rade Tepelné hospodárstvo, s.r.o. Košice

p. Knapík, primátor mesta Košice – Materiál je v písomnej podobe, je k nemu 	doložená dôvodová správa. Otvoril k nemu rozpravu.

V rozprave vystúpili:

p. Matoušek, poslanec MZ -  Doplnil predložený materiál, ktorý predkladá primátor
mesta. V uznesení časť berie na vedomie ostáva v plnom zmení, v časti menuje dopĺňa poslanca MZ Ing. Adriana Weiszera.

p. Knapík, primátor mesta Košice – Nakoľko sa do diskusie nikto ďalší neprihlásil, dal 
slovo návrhovej komisii. 

p. Buraš, poslanec MZ – Návrhová komisia obdržala návrh poslanca p. Matoušeika
	v znení:
Mestské zastupiteľstvo v Košiciach podľa § 25 ods.2 písm. a)  bodu 3 Štatútu mesta Košice berie na vedomie vzdanie sa funkcie člena dozornej rady v obchodnej spoločnosti Tepelné hospodárstvo, s.r.o. Košice  Štefana Derjána z vážnych osobných dôvodov.
Menuje do funkcie člena dozornej rady za mesto Košice v obchodnej spoločnosti  Tepelné hospodárstvo, s.r.o. Košice Ing. Adriána Weiszera.

Hlasovanie č. 40: za 32, proti 1, zdržali sa 5.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

10/3 Informácia o činnosti komisie MZ na ochranu verejného záujmu pri výkone 
        funkcií verejných funkcionárov

p. Knapík, primátor mesta Košice – Predkladateľom je  poslanec p. Melichárek, 
predseda komisie MZ, ktorá má za povinnosť chrániť verejný záujem pri výkone funkcií verejných funkcionárov.

p. Melichárek, poslanec MZ – Materiál bol predložený v písomnej podobe 
s dôvodovou správou, Komisia môže konštatovať, že všetci poslanci mestského zastupiteľstva si splnili svoju povinnosť danú ústavným zákonom. 

p. Knapík, primátor mesta Košice – Nakoľko sa do rozpravy nikto neprihlásil, dal 
	slovo návrhovej komisii. 

p. Buraš, poslanec MZ – Prečítal návrh na uznesenie.
Mestské zastupiteľstvo v Košiciach berie na vedomie informáciu o činnosti komisie mestského zastupiteľstva na ochranu verejného záujmu pri výkone funkcií verejných funkcionárov.

Hlasovanie č. 41: za 38, proti -, zdržal sa -, nehlasovali 7.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

11. Stratégia  rozvoja, budovania a využívania siete partnerských miest mesta 
      Košice

p. Knapík, primátor mesta Košice – Materiál je v písomnej podobe aj s dôvodovou 
správou, s popisom situácie. Predkladateľom je riaditeľ MMK. Otvoril k nemu rozpravu. 

V rozprave vystúpili:

p. Berberich, poslanec MZ – Po oboznámení sa s materiálom na komisii cirkvi bolo
navrhnuté isté doplnenie o oblasť spolupráce v rámci týchto partnerských miest. Ide o ekumenickú oblasť a navrhujú doplniť ekumenickú spoluprácu a rozvoj duchovného života práve z toho dôvodu, že košická ekumena je známa nielen v meste, resp. v blízkom okolí, ale viac menej už aj v rámci Európy. Je to prospešná spolupráca, preto navrhujú doplniť túto oblasť a ako predseda pripravil návrh na uznesenie, ktorý túto oblasť dopĺňa.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje doplnenie materiálu Stratégia rozvoja budovania a využívania siete partnerských miest mesta Košice v bode 5 rekapitulácia návrhu najbližších opatrení o oblasť ekumenickej spolupráce a duchovného života v partnerských mestách, ktoré o to prejavia záujem. 
Tento návrh bol odkonzultovaný so spracovateľmi i predkladateľom. Vopred poďakoval za podporu.

p. Blaškovičová, poslankyňa MZ – Prečítala si tu správu, lebo v posledných rokoch
naozaj veľa spolupracovala s kultúrnymi organizáciami aj partnerských miest mesta Košice.  Mala niekoľko  návrhov na doplnenie tohto materiálu. Nepredložila to formou uznesenia, predpokladala, že tí, čo ju počúvajú, pracovníci magistrátu, že to tam môžu doplniť. 
Na str. 8, kde sa píše o spolupráci s Užhorodom, dala na vedomie, že Rotary klub Košice už mnoho rokov spolupracuje s Rotary klubom v Užhorode a už niekoľko krát tam odviezli celú zásielku kníh práve do slovenskej školy. Partnerská spolupráca medzi tými organizáciami funguje.
Na str. 14 sa píše o spolupráci s partnerským mestom Ostrava. V roku 2005 boli na návšteve v tomto meste, vymenili sa divadelné predstavenia v rámci festivalov nezávislých a štátnych divadiel. Bola to dobrá spolupráca ešte roky rokúce pred nežnou revolúciou. Bol to jediný festival, ktorý fungoval pravidelne jeden rok v Košiciach a druhý v Ostrave.
Na str. 24 , kde sa hovorí o konkrétnych možnostiach spolupráce organizácií spolupracujúcich s Ukrajinou, keďže mala možnosť posudzovať projekty nórskeho finančného mechanizmu. Vie, že množstvo organizácií z východného Slovenska na základe vypísaného programu Cezhraničná spolupráca s Ukrajinou rozvíja práve projekty spolupráce s Ukrajinou, takže stačí sa pozrieť na stránku www.npoa.sk a budú tam konkrétne projekty, v ktorých je rozpracovaná spolupráca s Ukrajinou. Určite by sa dalo z toho ťažiť a pokračovať v tom. 

p. Knapík, primátor mesta Košice – Poďakoval za cenné pripomienky.

p. Buraš, poslanec MZ – Chvála bohu, že je tento materiál predložený, lebo trvalo 
dlhú dobu, kým noví ľudia ktorí boli prijatí na toto oddelenie začali pracovať a teraz majú poslanci niečo pred sebou. K tomu sa nechcel bližšie vyjadrovať, len pripomenul, že v roku 2007, mal to pred sebou, na komisii regionálneho rozvoja a cestovného ruchu vo februári 2007 pani Martina Hanesová a Ing. Dominik Mojžiš ako zamestnanci referátu protokolu pre styk zo zahraničím predložili informácie o partnerských mestách o činnosti a aktivitách, ako sa rozvíjajú a pokračujú ďalej. 
Dnes predložený materiál je trochu ucelenejší, ale má tie isté nedostatky, ako v roku 2007. Spomenul iba mesto Cottbus, pretože v materiáli z roku 2007 sa hovorí, že dátum podpísania zmluvy je 6.7.1992, pričom na webovej stránke  mesta Cottbus sa hovorí, že je to zmluva z roku 1978. Nevie teraz, ktorý dátum je správny, no myslí si, že by bolo potrebné dať do súladu všetky tieto náležitosti, ktoré hovoria o tom, akým spôsobom sa riešia partnerské vzťahy. 
Uviedol ďalšiu informáciu, ktorá je dôležitá a nie je v tomto materiáli a nevie prečo sa tam nedostala, veď riaditeľ MMK vie, že sa tu konali Dni Ukrajiny, že je tu spevácky zbor Karpaty, ktorý úzko spolupracuje s Užhorodom, pravidelne organizuje podujatia súvisiace s prezentáciou Zakarpatskej Ukrajiny a mesta Užhorod v Košiciach, že je tu združenie Plast – mladých skautov, ktoré pravidelne organizuje celoročné aktivity v Košiciach aj za účasti inštitúcií. A v materiáli je veta, citoval: “Nie je záznam o inštitúcii, ktorá by mala aktívnu pretrvávajúcu spoluprácu s mestom Užhorod.“ 
Ak má hovoriť konkrétne o sebe, tak majú podpísané zmluvy so spolkami vinohradov, vinohradníkov o aktivitách súvisiacich s mestom Užhorod.
Následne ho veľmi zaujala informácia o tom, že tento materiál hneď aj konštatuje, že niektoré zmluvy treba zrušiť a treba sa venovať niečomu inému, trebárs v rámci východného partnerstva, v rámci projektu, ktorý bol schválený európskou komisiou a prijatý v Prahe v máji 2009. Tu ho zarazilo, že sa chce spolupracovať s mestom Tbilisi, ktoré má 1.480 tisíc obyvateľov, ako keby toto mesto Košiciam vyhovovalo a hovorí sa o spolupráci niektorých partnerských miest ako second city, to znamená partnerské mestá, ktoré majú druhé zastúpenie v jednotlivých krajinách a v materiáli je predložené, že Tbilisi by malo záujem o spoluprácu, čo považuje istým spôsobom za nereálne, ak na jednej strane sa konštatuje, že s niektorými mestami Košice chcú ukončiť spoluprácu partnerských miest a na druhej strane sa vyberajú mestá, kde to zo svojho pohľadu nevidí ako reálne, žeby spolupráca s veľkomestami mohla pokračovať. 
Aj na základe predložených informácií pripravil návrh na uznesenie, ktorý dopĺňa to uznesenie, ktoré je v bode A). Dopĺňa ho o ukladaciu časť v bodoch B) a C).
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice
A.	berie na vedomie stratégiu rozvoja budovania a využívania siete partnerských miest mesta Košice
B.	ukladá riaditeľovi Magistrátu mesta Košice doplniť predložený materiál o chýbajúce údaje a údaje o uzavretých partnerských zmluvách a opätovne ho predložiť na najbližšie rokovanie mestského zastupiteľstva v termíne jún 2010,
C.	informácie o aktivitách, plánoch a ponukách na spoluprácu pre mesto Košice a poslancov mestského zastupiteľstva v rámci siete partnerských miest pre rok 2010 predložiť na najbližšie rokovanie mestského zastupiteľstva.  
Termín: najbližšie rokovanie mestského zastupiteľstva, zodpovedný: riaditeľ MMK. 
Je to aj z toho dôvodu, že vo viacerých aspektoch spolupráce partnerských miest sa objavuje, že mesto síce dostalo ponuku, ale sa nezúčastnilo, alebo nebol záujem, alebo to nebolo predložené poslancom. Z toho dôvodu si dovolil predniesť toto uznesenie a myslí si, že na júnovom zastupiteľstve sa vedia k tomu vrátiť. Požiadal kolegov poslancov o podporu.

p. Knapík, primátor mesta Košice – Nakoľko sa nikto nehlásil, uzavrel rozpravu 
a požiadal vedúceho referátu, aby reagoval na tieto pripomienky, resp. nepresnosti, ktoré odzneli. Je pravdou, že nie je možné mať informácie o každom pohybe, ak sa to deje na báze spolupráce, ktorá jednoducho nejde cez mesto. Keď sa k tejto informácii nedostanú, tak s ňou pracujú tak, ako keby neexistovala. Toto je tiež jedná vec, ktorú z pohľadu sústreďovania informácií je vhodné dať aspoň na vedomie, že sa čosi také organizuje.

p. Puchala, vedúci referátu marketingu a cestovného ruchu – Primátor mesta povedal 
myšlienku, ktoré chcel vysloviť aj on. Tento materiál nemá ambíciu vymenovať každý projekt, ktorý vzniká v meste Košice,  nie je z popudu mesta Košice, alebo mestského zastupiteľstva a má nejaký presah smerom do zahraničia, ale je skôr zameraný na projekty, ktoré nejakým spôsobom sa dotýkali Magistrátu mesta, resp. aktivít poslancov mestského zastupiteľstva.  Preto tu neboli zahrnuté aktivity klubu Rotary v Užhorode. Keby o tom vedeli, možno by to tam zahrnuli, resp. projekty p. Buraša smerom na Ukrajinu. Myslí si, že nie je problém tieto veci do predloženého dokumentu doplniť, ak o nich bude vedieť. 
Čo sa týka Cottbusu, informácie čerpal z jemu dostupných zdrojov, preverí rok uzavretia zmluvy a opraví sa to. Nepovažuje to za tak zásadnú vec, aby kvôli tomu bolo potrebné materiál odkladať a spochybňovať jeho hodnotu.
Čo sa týka Tbilisi, to mesto sa tam nedostalo náhodou.  Jednak ide o destináciu v rámci východných partnerstiev zaujímavú aj pre mesto Košice a jednak bol avízovaný záujem mesta Tbilisi priamo od jeho primátora na primátora Košíc. Projekt a rámec východného partnerstva sa im javil ako vhodný v tomto prípade na použitie. Je iba na dobro veci, že ide o hlavné mesto krajiny, ktorá bude potenciálne veľmi zaujímavým regiónom a možno, že aj v oblasti ekonomickej, kultúrnej, sociálnej a geopolitickej, takže za týmto návrhom stojí, že Tbilisi je región – mesto, kde by tú spoluprácu vedeli posilniť a mali by ju posilniť.
Čo sa týka ekumenickej spolupráce na podporu duchovného života, túto pripomienku v plnom rozsahu akceptovali. Myslí si, že je to veľmi dobrá pripomienka.
Padol tu návrh na posilňovanie väzieb s krajanmi ohľadom učebníc pre slovenské školy v Užhorode. Je to spomenuté v bode 4 alebo 5 tohto dokumentu. Ide o tzv. sieť kooperujúcich miest, kde sa výslovne spomína, že by chceli spolupracovať aj s tými mestami, ktoré nie sú partnerskými mestami Košíc, lebo nedosahujú tú veľkosť a význam, aby mohli byť partnerskými mestami, ale sú v goecivilizačnom okruhu okolo Košíc a Košice by mohli zohrávať aj úlohu metropoly, povedzme v prihraničnom okruhu 150 km a tam by chceli zasiahnuť aj spoluprácu s krajanskými komunitami.

p. Jeník, poslanec MZ – Faktická poznámka. Poprosil kolegu Buraša, aby 
preformuloval svoj návrh, On by to navrhované doplnenie aj podporil, no bol by rád, keby bol dnes tento bod prijatý formou uznesenia. 

p. Buraš, poslanec MZ – Veľmi krátko na doplnenie. Opäť sa vrátil ku Cottbusu. 
Zaiste si mnohí spomínajú, že v Cottbuse žijú lužický Srbi, jedna menšina z dvoch, ktoré nemajú vlasť. Lužosrbčina je reč blízka slovenčine, patria do slovanskej oblasti. Ak sa Košice hrdia  tým, že tu žije najviac menšín na Slovensku, okrem jednej, ktorá žije v Bratislave a to sú burgelandskí chorváti, tak mesto Košice z hľadiska aspektu spolupráce s menšinami má ideálny priestor na to, aby podporilo, alebo spolupracovalo v oblasti menším práve aj s lužickými srbmi, ktorí žijú v oblasti Baucen, Budišin, Cottbus, alebo Chočebus. Je to len jeden s aspektov. 
Nehovorí, že tento materiál je zlý, len hovorí, že ho treba doplniť o informácie, ktoré tu odzneli. To je všetko. 

p. Knapík, primátor mesta Košice – Odovzdal slovo návrhovej komisii. 

p. Kijevská, poslankyňa MZ – Návrhová komisia obdržala dva návrhy. Prečítala 
	prvý od poslanca p. Berbericha. 
Mestské zastupiteľstvo v Košiciach podľa § 6 ods.2 písm. ac) Štatútu mesta Košice schvaľuje doplnenie materiálu Stratégiu  rozvoja, budovania a využívania siete partnerských miest mesta Košice v bode 5 rekapitulácia návrhu najbližších opatrení o oblasť ekumenickej spolupráce duchovného života v partnerských mestách, ktoré o to prejavia záujem

Hlasovanie č. 42: za 35, proti -, zdržali sa 8, nehlasovali 2.	

p. Knapík, primátor mesta Košice – Konštatoval, že uznesenie bolo prijaté. 

p. Kijevská, poslankyňa MZ -  Prečítala návrh poslanca p. Buraša.
Mestské zastupiteľstvo v Košiciach podľa § 6 ods.2 písm. ac) Štatútu mesta Košice
A. berie na vedomie Stratégiu  rozvoja, budovania a využívania siete partnerských miest mesta Košice
B. ukladá riaditeľovi Magistrátu mesta Košice
	          a) doplniť predložený materiál o chýbajúce údaje a údaje o uzavretých  partnerských  zmluvách a opätovne ho predložiť na najbližšie rokovanie mestského zastupiteľstva.	
	          b) informácie o aktivitách, plánoch a ponukách na spoluprácu pre mesto Košice a poslancov mestského zastupiteľstva v rámci siete partnerských miest pre rok 2010 predložiť na najbližšie rokovanie mestského zastupiteľstva.
	Zodpovedný: riaditeľ MMK, termín:: v texte.

Hlasovanie č. 43: za 31, proti -, zdržali sa 11, nehlasovali 3.

p. Knapík, primátor mesta Košice – Konštatoval, že uznesenie bolo prijaté.

p. Kijevská, poslankyňa MZ – O pôvodnom návrhu sa nemusí samostatne hlasovať, 
lebo ten je zahrnutý v už schválenom návrhu poslanca p. Buraša, len bol doplnený o ďalšie body. 

––-     ––-     ––-

12. Zmeny v Rade školy a školského zariadenia, ktorého zriaďovateľom 
      je Mesto Košice

p. Vargovčák, námestník primátora mesta Košice – Ako predkladateľ materiálu 
uviedol, že je v písomnej podobe a všetky dôvody tejto zmeny sú v ňom uvedené. 

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii. 

p. Figeľ, poslanec MZ – Prečítal pôvodný návrh na uznesenie. 
Mestské zastupiteľstvo v Košiciach  podľa § 6 ods. 2 písm. ac) Štatútu mesta Košice a § 25 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v platnom znení deleguje
1. Františka Krištofa do Rady školy pri Materskej škole Repíkova 58, Košice,
2. Danu Šoffovú do Rady školy pri Materskej škole Repíkova 58, Košice,
3. Dušana Bosáka do Rady školy pri Materskej škole Jenisejská 24, Košice.

Hlasovanie č. 44: za 41, proti – zdržal sa 1, nehlasovali 3.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

13. Zmeny štatútu Fondu zdravia mesta Košice, n. f.

p. Knapík, primátor mesta Košice – Predkladateľom materiálu je Dr. Lukan, predseda 
správnej rady Fondu zdravia mesta Košice , ktorý však nie je prítomný na rokovaní MZ. Dôvodová správa je dostačujúca a je predložený aj návrh na uznesenie, ktorú upravuje podmienky tak, aby boli zosúladené so samosprávnou legislatívou.

p. Muller – poslanec MZ - Poslanec p. Lukan ho požiadal, aby tlmočil niekoľko viet.
Pôvodný fond bol zriadený v roku 1998 na XXV. rokovaní MZ. Po niekoľkých rokoch nastal útlm práce, následne revitalizácia v roku 2008 a obnovenie činnosti fondu. Je potrebné zmeniť Štatút, vyplýva to zo zmeny legislatívy a prechodu meny zo slovenskej koruny na eura. V Štatúte je návrh zosúladiť funkčné obdobie s volebným obdobím samosprávy. V komisii životného prostredia prešiel návrh bez pripomienok

p. Knapík, primátor mesta Košice – Do rozpravy sa nikto neprihlásil, dal preto slovo 
návrhovej komisii. 

p. Kijevská, poslankyňa MZ – Prečítala návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2  písm. ac) Štatútu mesta Košice  schvaľuje nasledovné  zmeny v štatúte Fondu zdravia mesta Košice, n. f.
podľa predloženého návrhu.

Hlasovanie č. 45: za 41, proti -, zdržali sa  2, nehlasoval 1.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2  písm. ac) Štatútu mesta Košice 
schvaľuje 
nasledovné  zmeny v štatúte Fondu zdravia mesta Košice, n. f.
V článku III. Ciele podpory fondy
-	v bode a) sa dopĺňa „zdravého životného štýlu“,
-	v písm. c) sa vypúšťa „najmä pohybové aktivity, výživu a stravovanie, bezbariérovosť pohybu“ a dopĺňa „ochrany a podpory  telesného a  duševného zdravia“,
-	vypúšťa písmená f), g) a h)
V článku IV. Orgány fondu a ich právomoci
-	mení bod C) „dozorná rada“ a nahrádza ju „revízor“
A)	SPRÁVNA RADA
Bod 7) vypúšťa neplatnou funkciou a nahradiť slovom neplatenou funkciou 
Bod 11) vypúšťa trojročné a nahrádza slovom  štvorročné
B) SPRÁVCA
Bod 1) vypúšťa „tri roky“ a nahrádza „štyri roky“ 
C)  REVÍZOR
Bod 1) vypúšťa „členov revízorov“ a nahrádza „revízora“ 
             vypúšťa „členstvo revízorov“ a nahrádza „členstvo revízora“  

V Článku V. Hospodárenie fondu
Bod A. Majetok fondu v tom
Bod 2) vypúšťa „alebo štátneho fondu“
Bod B. Príjmy fondu
Bod 1) vypúšťa sa v písm. e) „alebo zo štátneho fondu“ a dopĺňa písm. f) „suma 
             do výšky 2% zaplatenej dane z príjmov fyzických osôb“
Bod C. Výdavky fondu
Bod 2) vypúšťa „50 000,- Sk“ a nahrádza „1660 €“ 
Bod 4) písm. d) vypúšťa „Plánu zdravia mesta Košice“ a nahrádza „Programu – 
             Zdravé mesto Košice“
Bod 5) vypúšťa „všetky schválené granty sú udelené verejne“ a nahrádza „všetky 
             schválené granty budú zverejnené na webovej stránke mesta Košice.“
Bod F. Účtovníctvo
v bode 5) vypúšťa „Krajskému úradu“ nahrádza „Obvodnému úradu v Košiciach“.

––-     ––-     ––-

Poznámka:
Bod 14  - Návrh na 1. zmenu programového rozpočtu mesta Košice na rok 2010 bol prerokovaný ako bod 8/1
Bod 15 -  Návrh na 2. zmenu programového rozpočtu mesta Košice na rok 2010 bol prerokovaný ako bod 8/2 
Bod 16 – Petícia za záchranu lesa v Košiciach pri sídlisku Ťahanovce bola prerokovaná ako bod 3/1

––-     ––-     ––-

16/1 Informácia o vzniku a zámeroch  občianskej iniciatívy Košické kultúrne 
         fórum 

p. Knapík, primátor mesta Košice – Predkladateľkou e poslankyňa p. Blaškovičová, 
požiadal ju preto, aby uviedla materiál.

p. Blaškovičová, poslankyňa MZ – Poslanci tento materiál majú na webovej stránke,
	preto to prehlásenie už nečítala. 
Doplnila niekoľko informácií. Dňa 7.4.2010 vzniklo Košické kultúrne fórum. Myšlienka oslovenia košickej kultúrnej verejnosti vznikla na základe rozporuplných reakcií verejnosti na články publikované v ostatnom čase v médiách v súvislosti s problematickým uvoľňovaním financií zo strany Slovenskej vlády na investičné projekty plánované ako súčasť EHMK. Viaceré z tých článkov vyvolali búrlivú a väčšinou negatívnu odozvu smerom k projektu Košice EHMK ako takému. Občania v diskusiách k uvedeným článkom kládli rovnaké otázky, ako sa pred pár mesiacmi objavovali v košickom denníku. Boli to zmienky o netransparentnom  nakladaní s financiami o spolitizovaní celého projektu, o vykrádaní námetov a pomýlenej a úzkej cieľovej skupine. Služobná cesta v Bruseli mnohých z poslancov utvrdila o zmysluplnosti projektu a veľkej šanci zviditeľniť Košice a kultúru, ako aj o tom, ako vysoko je projekt hodnotený uznávanými odborníkmi, rovnako, ako fundovanosť výkonnej riaditeľky.
Košické kultúrne fórum sa formovalo ako občianska iniciatíva, ktorá má snahu prostredníctvom verejnej diskusie v medziach možností modifikovať projekt a jeho propagáciu smerom k verejnosti tak, aby ho Košičania prijali za svoj a čo najviac sa s nim stotožnili. Čo projektu mnohí vyčítali, je pomenované v prehlásení, ktoré je na webovej stránke. 
Zúčastnení občania sa zhodli, že prvým krokom po vzniku Košického kultúrneho fóra, ktoré aklamatívnym spôsobom odsúhlasili a množstvo z nich sa svojim podpisom prihlásilo ku Košickému kultúrnemu fóru, že teda prvým krokom bude oboznámiť o vzniku a zámeroch vedenie mesta, teda pána primátora a poslancov mestského zastupiteľstva. 
Druhým krokom Košického kultúrneho fóra bude zaslanie prehlásenia na ministerstvo kultúry, ďalej p. Vladimírovi Šuchovi, riaditeľovi generálneho riaditeľstva európskej komisie pre vzdelávanie a kultúru p. Róbertovi Scotovi, predsedovi výberovej komisie Európskeho hlavného mesta kultúry, ktorý sa pri návšteve poslancov v Bruseli intenzívne zaujímal o súčasný priebeh prípravy projektu Košíc pre rok 2013. Rovnako všetkým zašlú odozvu na vznik Košického kultúrneho fóra volenými orgánmi mesta.
Následne Košické kultúrne fórum plánuje zvolanie ďalšieho otvoreného stretnutia nielen signatárov, ale aj občanov, ktorých táto téma zaujíma. Toto stretnutie plánujú s primátorom mesta, ktorého týmto srdečne pozvala, s výkonnou riaditeľkou p. Zorou Javrovou, programovým a projektovým tímom, dozornou a správnou radou EHMK, neziskovou organizáciou. 
Toto je informácia a dovolila si prečítať návrh uznesenia:
Mestské zastupiteľstvo v Košiciach berie na vedomie vznik občianskej iniciatívy Košické kultúrne fórum a jeho snahu o verejnú diskusiu v priebehu realizácie projektu Košice EHMK n.o. 2013 s cieľom transparentnosti projektu a zapojením nielen odbornej ale aj širokej kultúrnej verejnosti.

p. Knapík, primátor mesta Košice – Poďakoval za informáciu a otvoril priestor na 
otázky a pripomienky. 

V rozprave vystúpili:

p. Petrvalský, poslanec MZ – V akom vzťahu bude Košické kultúrne fórum k EHMK?

p. Blaškovičová, poslankyňa MZ – Bude v takom vzťahu, aký vzťah pripustí 
nezisková organizácia EHMK, nakoľko bude počúvať občanov a bude ochotná s nimi diskutovať.

p. Knapík, primátor mesta Košice – Vidí, že to stretnutie je potrebné, vzhľadom na 
to, aby aj tie návrhy, ktoré tu sú a otázky, ktoré sú vyslovené, aby sa zodpovedali.  Myslí si, že nikto z prítomných, ani vedenie mesta, ani  primátor, ako aj nezisková organizácia nemá záujem niečo zahmlievať, neposkytovať informácie. Chcú, aby bol celý proces otvorený, transparentný a nemyslia si, že sa dá urobiť všetko a každý návrh zrealizovať, preto treba o tom hovoriť. Dnes už sú viazaní istou formou projektu, ktorá bola predložená v súťaži, bola schválená a toto treba napĺňať. Nezačína sa teraz na zelenej lúke, ale priestor na diskusiu, priestor na to, aby sa  vysvetľovalo a ešte, aby sa kreoval program, tu samozrejme je.  Požiadal riaditeľku p. Javrovú o stanovisko, lebo úloha naplniť program a realizovať projekty investičné aj programové je pred nimi.

p. Javrová, výkonná riaditeľka EHMK, n.o. – V tejto súvislosti chcela povedať, že 
všetci dostali program Dní mesta Košice. V rámci týchto dní organizujú otvorenú diskusiu s občanmi, ktorá bude 6. mája o 18,00 hod. v kasárňach Kultur Park, ktorej cieľom je viac komunikovať s občanmi, možno hovoriť o tom čo ten projekt Košice 2013 je a práve naopak, čo ten projekt nie je. Bude to taká otvorená debata, ktorej sa môže každý zúčastniť. Oni sú naozaj otvorení diskusii s občianskymi skupinami akéhokoľvek typu.

p. Boritáš, poslanec MZ – Faktická poznámka. Ak by toto mestské zastupiteľstvo 
zobralo na vedomie vznik ďalšej kultúrnej organizácie, napriek tomu, že je občianskeho typu, povedalo by vlastne, že sa ide dvojkoľajne, pretože Európske hlavné mesto kultúry ako také by malo spájať Košičanov a nie rozdeľovať. Verí, že sa tieto problémy dajú do kopy, ale upozornil na to, žeby sami sebe povedali, že nechcú spájať, ale chcú sa deliť na ďalšie čiastky a organizácie, čo by bolo chybou. 

p. Blaškovičová, poslankyňa MZ -  Faktická poznámka. Upozornila, že táto občianska
iniciatíva nie je inštitucionalizovaná. Znamená to, že ide o otvorené fórum, platformu občanov, ktorých zaujíma projekt a chcú sa vyslovovať k jeho priebehu a chcú byť braní ako partneri, aby ich poznámky neboli púšťané jedným uchom dnu a druhým von.  Znamená to, že nejdú do žiadneho sporu s organizáciou Košice 2013.

p. Bajus, poslanec MZ – Faktická poznámka. Stručne podotkol, že nech si oni robia čo 
chcú, ale prečo to ťahajú do mestského zastupiteľstva? Nie sú mestskému zastupiteľstvu podriadení, neskladajú mu účty, takže nevidí dôvod, aby poslanci toto schvaľovali, alebo brali na vedomie.

p. Muller, poslanec MZ – Faktická poznámka. Ako občan tohto mesta, berie túto 
informáciu na vedomie, ako poslanec necíti sa byť viazaný hlasovať o tom.

p. Knapík, primátor mesta Košice – Informácia bola riadne zaradená do programu 
rokovania, jej predkladateľka navrhuje aj uznesenie, čiže aby sa dodržal postup, dal slovo návrhovej komisii. 

p. Kijevská, poslankyňa MZ – Prečítala návrh na uznesenie, ktorý predložila 
poslankyňa  p. Blaškovičová. 
Mestské zastupiteľstvo v Košiciach berie na vedomie vznik občianskej iniciatívy Košické kultúrne fórum a jeho snahu o verejnú diskusiu v priebehu realizácie projektu Košice EHMK n.o. 2013 s cieľom transparentnosti projektu a zapojením nielen odbornej ale aj širokej kultúrnej verejnosti.

Hlasovanie č. 46: za 16, proti 4, zdržali sa 16, nehlasovali 7.

p. Knapík, primátor mesta Košice – Konštatoval, že uznesenie nebolo prijaté. 
Nezávisle na tom Košické kultúrne fórum môže existovať, informácia o tom je, aj keď uznesenie nebolo prijaté. Mysli si, že diskusii sa brániť nebudú. Poďakoval za pozvanie na najbližšie stretnutie.
	Vyhlásil obedňajšiu prestávku, za hodinu sa stretnú v rokovacej sále.

––-     ––-     ––-

17. Interpelácie

p. Knapík, primátor mesta Košice –  V súlade s rokovacím poriadkom môžu poslanci 
interpelovať primátora, námestníkov primátora, mestskú radu, alebo jej členov. Ak sa interpelácie podávajú písomne v deň rokovania mestského zastupiteľstva, rovnako aj ústne, na interpelácie bude odpovedané tak, ako rokovací poriadok ukladá, čiže do 30 kalendárnych dní. Tlačivá v prípade písomne podanej interpelácie poskytnú pracovníčky kancelárie samosprávnych orgánov.
Otvoril bod č. 17 – interpelácie poslancov.

p. Rychnavský, poslanec MZ –. Interpeloval primátora mesta 
Požiadal ho, aby sa so svojim štábom zasadil o zlepšenie stavu schátralých objektov na území Terasy. Poukázal na dva objekty a  to objekt na ulici Slobody, o ktorom si myslí, že  patrí Archeologickému ústavu v Nitre a objekt výmenníkovej stanice medzi Poliklinikou Terasa a Magistrátom mesta Košice – PSO 1132. Zisťoval, komu vlastne tento objekt patrí, no nedopátral sa. Oslovil najprv Tepelné hospodárstvo, ktoré mu potvrdilo, že nie je majiteľom, či správcom tohto objektu. Dokonca dostal odpoveď aj Teplárne Košice, že to môže patriť Poliklinike Terasa, resp. mať ju v prevádzke. 
Požiadal, aby sa tieto dva objekty buď zrevitalizovali, alebo úplne asanovali.

p. Matoušek, poslanec MZ –   Predniesol procedurálny návrh, lebo aj počas rokovania 
je možné takéto návrhy predkladať, na predradenie bodu 46 - Odpredaj pozemku pre Krajské riaditeľstvo Hasičského záchranného zboru aj z toho dôvodu, že sú tu prítomní zástupcovia a majú pripravenú prezentáciu. Navrhol ho zaradiť za bod interpelácie.
Požiadal, aby sa o jeho návrhu hlasovalo bez rozpravy.

p. Knapík, primátor mesta Košice – Zaznel procedurálny návrh, dôvod bol vysvetlený,
dal o ňom hlasovať.

Hlasovanie č. 47: za 38, proti 1, zdržal sa 1, nehlasovali 4..

p. Knapík, primátor mesta Košice – Konštatoval, že návrh bol prijatý. Po ukončení
	bodu interpelácie sa prerokuje predradený bod 46.

p. Andrejčák, poslanec MZ -  V prvom rade sa poďakoval za opravené osvetlenie 
v podchodoch. Trvalo to síce nejaký mesiac, ale napriek tomu ďakuje. Je to tak zrekonštruované, že verí, že aj pričinením mestskej časti to bude mať oveľa dlhšiu životnosť, ako predchádzajúce osvetlenie.
Predniesol ďalšie dve interpelácie. Krátko ich zhrnul a predloží ich aj písomne. Bol požiadaný občanmi z Južnej triedy 23, aby sa spýtal, do akej miery a v akom časovom horizonte sa plánuje rekonštrukcia Južnej triedy v rámci ZOS-ky, myslí, že je to tak nejako. 
Ďalšia interpelácia je vo veci obytného domu na Rooseweltovej ulici, kde bol tiež požiadaný občanmi, kde firma Spravbyt, ktorá vykonáva správu tohto obytného domu, zaslala pred mesiacom – dvoma na Magistrát mesta Košice list, kde títo občania plánujú a už majú spracovaný aj projekt, zateplenie a rekonštrukciu fasády a kanalizácie a zatiaľ nedostali žiadnu serióznu odpoveď. Nevedia čo a ako. Podstatné je, že 25 %-tným vlastníkom je mesto Košice.  Poprosil, aby to bolo prešetrené.
Už len jeden dovetok – vo včerajších správach na TA 3, keď sa vysielala reportáž o prístreškoch, tak nebolo tam celkom presne povedané zo stany Magistrátu mesta, že keď robili verejnú súťaž, mestská časť mala delegované právomoci, lebo list na mestskú časť prišiel 27.7., to bola taká nepresnosť a toto si nemohol odpustiť, aby to nevysvetlil. Niektoré veci už konzultoval s p. Zajakom a pevne verí, že sa to podarí doriešiť Niektoré veci sa už pohli, za čo tiež ďakuje. Pevne verí, že sa to ešte viac naštartuje, aby proces opravy zastávok sa urýchli. Aj mestská časť deklarovala, že podložia dajú do takého stavu, aby investor vedel zastávky  do polroka realizovať.

p. Blaškovičová, poslankyňa MZ –  Interpelovala primátora mesta a porosila ho, aby 
sa obrátil o radu a pomoc od primátora mesta Martin a Transparency International Slovensko a v spolupráci s legislatívno-právnou komisiou a právnym oddelením vypracovali pre Košice obdobný projekt, ako vypracovali v Martine s názvom transparentné mesto. Dovolila si citovať primátora Martina.
„Až pričasto sa v médiách stretávame so správami o korupcii a netransparentnom narábaní s verejnými financiami a majetkom. Pre mesto, kde som primátor, som chcel projekt, ktorý bude inšpiráciou pre ďalšie samosprávy, ale aj náš štát. Vďaka skúsenostiam a odbornej pomoci Transparency International Slovensko sme v Martine ako prví na Slovensku spustili komplexný balík protikorupčných opatrení, ktorý v maximálnej miere dianie v samospráve nášho mesta stransparentní a tak minimalizuje priestor pre možnú korupciu na všetkých úrovniach.“ 
Jednoducho projekt, ktorý korupcii nedá šancu. Súčasťou takéhoto projektu je zverejňovanie všetkých uzavretých zmlúv, došlých faktúr a výsledkov výberových konaní na webovej stránke magistrátu. V tomto projekte by sa postupne prikročilo k spätnému zverejňovaniu zmlúv uzavretých za celé funkčné obdobie a postupne aj predošlé obdobie a priebežne by sa zverejňovali všetky v súčasnosti uzatvárané zmluvy a doručené faktúry. V súvislosti s Košicami sa už spomínal projekt Otvorený úrad. Ale možno to znamenalo len otvoriť Kanceláriu prvého kontaktu. Ale takýmto projektom by sa ten zámer naplnil. V Martine celý tento legislatívny proces trval necelý rok. Keďže pilotný projekt je už na svete, predpokladá a verí, že v Košiciach by to mohli stihnúť do komunálnych volieb. Myslí si, že by si ušetrili mnoho nepríjemnosti sami sebe, médiám by ukázali, že na magistráte nie je čo skrývať a myslí si, že by si mnohokrát ušetrili nepríjemnosti aj sami sebe, viď dnešný článok „Blaškovičová dostala peniaze“. Nie je to pravda a keby boli zmluvy zverejnené, tak by bolo úplne jasné, že Blaškovičová nedostala ani cent.
Myslí si, že tento projekt by bol ohromným prínosom nielen preto, že idú nejaké voľby, ale smerom do budúcnosti, že transparentnosť by bola na mieste. Určite by sa nemuseli zaoberať ani takými informáciami, ako je vznik Košického kultúrneho fóra.

p. Knapík, primátor mesta Košice – Je to úplná novinka. Zhruba tri mesiace dozadu
na porade primátora inicioval úlohu, ktorú má zabezpečiť riaditeľ MMK, aby sa preskúmali možnosti zapojenia sa do tohto projektu a aplikáciu prvkov v podmienkach mesta. Je pravdou, že Martin a Košice nie sú parametricky porovnateľné mestá, ale myslí si, že je to správna iniciatíva a pokiaľ bude vôľa, tak Košice sa do toho iste zapoja. Na jeho strane tá vôľa je. Mysli si, že sa nájde spôsob, ako tento projekt realizovať aj v podmienkach mesta. Nevie, či za pol roka, či za trištvrte roka. Bude sa pripravovať aj správa na túto interpeláciu, takže bude vedieť ako v tejto veci mesto stojí.

p. Gamcová, poslankyňa MZ –  Interpelovala ohľadom právneho zastupovania firiem,
a požiadala o mená právnych zástupcov, ako to už spomínala v predchádzajúcich bodoch. Myslí si, že to nepodlieha žiadnemu utajeniu. Požiadala o písomnú informáciu v akom stave je súdny spor so ZŠ Postupimská, kto zastupuje mesto a tak isto informáciu ohľadom tej zmenky.

p. Grega, poslanec MZ -  Nadviazal na to, čo povedala p. Blaškovičová, že 
v podmienkach Starého mesta, inšpirujúc sa práve mestom Martin, ktoré je transparentné, ako aj po osobnom rozhovore a súhlase pána primátora, pripravili takýto materiál Etický kódex voleného predstaviteľa samosprávy, pripravujú to aj pre pracovníkov. On osobne už na rade, ktorá bola pred niekoľkými dňami a kde práve pani poslankyňa mala isté výhrady k tomuto materiálu, povedal, že keď ho príjmu a miestne zastupiteľstvo majú vo štvrtok, že bude tak isto iniciovať, aby sa tento materiál prijal aj na meste. Keďže ho mestská časť ešte neprijala, tak o tom nehovoril, p. Blaškovičová ho predbehla, ale to nevadí. Je to dobrá vec aj preto, lebo je tam viac závažných okolností, ktoré aj jeho utvrdili v tom, že je to potrebné. Poukazovali na to mnohí ľudia, i keď to bude len taký vyšší princíp, je to v takej morálnej rovine, ale v prípade volených funkcionárov, alebo poslancov, sa jedná o to že morálny kódex by mal byť taký, že ten človek by nemal žiadať o nejaké financie a poslanci by mali zvážiť, či to niekomu odklepnú bez ohľadu na to, za akým subjektom ten človek je. Je to v otázke morálnej roviny. Potom je tam tá druhá, pre starostov, alebo pre primátora, aby sa vyvarovali toho, že budú zamestnávať svoju najbližšiu rodinu. Na to tak isto mnohí ľudia poukazujú,  veď sa kedysi aj hovorilo, že Staré mesto s.r.o., tak aby sa takým veciam vyhli. Pevne verí, že to v štvrtok príjmu, že sa tým potom bude inšpirovať aj mesto a nevidí problém v tom, aby všetko čo je, sa zverejňovalo na webe  Mesto už urobilo ten prvý krok, že má elektronické obstarávanie, urobila to MČ Krásna, má to Staré mesto a keď sa toto príjme, bude to len ďalší krok, aby sa vystavili širšej verejnej kontrole.

p. Halenár, poslanec MZ- Faktická poznámka. Aj pred chvíľou bola faktická 
poznámka a v pohode odznela. Prečo nenasledovať príklady, ktoré fungujú. Celkom rád počúva toto, čo tu odznelo od poslankyne p. Blaškovičovej aj p. Gregu a celkom mu vyrazil dych postoj primátora mesta, pretože asi pre jeden a pol rokom poslal 4-stránkový návrh mestského zákona o informovaní, kde všetky tieto veci bolo povinné zverejňovať, ako došlé faktúry, odpovede na info zákon, úradná elektronická tabuľa a podobné veci. Všetci poslanci to dostali. Nikým nevolený orgán, akási porada primátora rozhodla, že nič sa s tým nebude robiť. Keď sa pýtal bývalej právničky Takáčovej, ako ten návrh vidí po právnej stránke, tak asi na 10 riadkoch mu odpísala „nič“. Nenapísala mu nič, či je to vadné, či je to dobré, alebo čo. Chcel tým povedať to, že zrejme záleží na tom, kto ten návrh podáva. Mimochodom Transparency Internetional sa platí. Ten návrh Halenára bol zadarmo.

p. Knapík, primátor mesta Košice – Uzavrel bod interpelácie poslancov.

––-     ––-     ––-

46. Predaj pozemku v k. ú. Grunt pre SR – Krajské riaditeľstvo Hasičského   
      a záchranného zboru

p. Knapík, primátor mesta Košice – Na základe procedurálneho návrhu bol predradený 
za bod Interpelácie materiál č. 46 Predaj pozemku v k.ú. Grunt pre SR – Krajské riaditeľstvo Hasičského a záchranného zboru. Predkladateľom je p. Čečko, námestník primátora mesta Košice.

p. Čečko, námestník primátora mesta Košice – Všetky náležitosti sú obsiahnuté 
v dôvodovej správe. Zároveň požiadal, aby bol zástupcovi Krajského riaditeľstva Hasičského a záchranného zboru daný priestor na prezentáciu. 

p. Bodnár, riaditeľ KR HZZ – Odprezentoval krátku ukážku a prehľad legislatívnych 
predpisov, ktoré hovoria o tom, že obec, resp. mesto má plniť úlohy obecného hasičského zboru.  Mesto Košice má zriadiť obecný hasičský zbor na zdolávanie požiarov, vykonávanie záchranných prác pri živelných pohromách a iných mimoriadnych udalostiach a zároveň mať aj patričné materiálno-technické vybavenie. S tým súvisí aj zabezpečenie odbornej prípravy obecného hasičského zboru a zabezpečenie výstavby a údržby hasičskej stanice. 
Čo sa týka súčasne platnej legislatívy, zákon č. 314/2001 Z.z. o ochrane pred požiarmi v znení neskorších predpisov od 1.7.2009 má nový prvok a je to tzv. mestský hasičský útvar, ktorý je zložený zo zamestnancov mesta. Vzhľadom k tomu, že je to takýmto spôsobom vydefinované, zriaďovateľ hasičskej jednotky je povinný prijať patričné opatrenia. 
Na majetkovej komisii bola požiadavka, aby sa určitým spôsobom kvantifikovali náklady, ktoré súvisia so zriadením tzv. mestského hasičského útvaru, ktorý by zriadilo mesto Košice, bola vydefinovaná určitá početnosť hasičov, to znamená zamestnancov na troch zmenách. Tento hasičský útvar by mal mať celkovo 51 ľudí. Priemerný plat, ktorý vychádza z platných predpisov v hasičskom a záchrannom zbore je 1000,- €,  Za rok to predstavuje sumu  844.560,- €. Hasiči musia mať aj patričné technické vybavenie. Počítalo sa s jednou cisternou, automobilovou striekačkou, jednou výškovou technikou a jednou technikou v súvislosti s technickými zásahmi, záchranným člnom v prípade povodní. Toto vychádza na 1.873 tis. eur. Patričná výstroj, medzi čo patria aj osobné ochranné pracovné prostriedky, sú to predovšetkým zásahové odevy, zásahové rukavice, prilba, zásahové topánky, to podľa ich prepočtov predstavuje celkovo 71.400,- €. Hasiči zasahujú v nedýchateľnom prostredí, to znamená, že je potrebné zabezpečiť aj autonómne dýchacie prístroje. Pokiaľ sa použijú, je treba tlakové fľaše naplniť. Pre komunikáciu sú potrebné rádiostanice  prístroje na diagnostiku ovzdušia, analyzátor plynov, pár a v prípade chemických havárií aj protichemické odevy. 
Predpokladá sa, že zriadenie hasičskej stanice  bude stáť nejakých 2 mil. eur. Títo ľudia musia absolvovať nejakú prípravu, čo predstavuje náklad 51 tis. eur. Celkové prvotné náklady pre zriadenie Mestského hasičského útvaru mesta Košice by predstavovali sumu 4.056 tis. eur.
Čo ich viedlo k tomu, aby začali rokovania s mestom. Predovšetkým si uvedomujú, že dojazdové časy na sídlisko KVP z Požiarnickej ulice sú veľmi dlhé z toho dôvodu, že cestná doprava je prehustená a tvorí prekážky. Znamená to, že dochádza ku väčším škodám, ale čo je horšie aj ku poškodeniu zdravia, v niektorých prípadoch aj života občanov. Tiež vedia, že sa tam ráta s rozšírením výstavby až pod Bankov, čo predstavuje nejaký nárast 15 tisíc obyvateľov. Samozrejme, že Hasičská stanica na Požiarnickej ulici, ktorej dnes slúži dnes 108 hasičov na troch zmenách a už nie je možné, aby sa tam zvyšovali početné stavy. Paradoxne, zo Štatistického úradu SR vyšlo, že na území Košice II je najväčší počet obyvateľov, to znamená viac ako 1/3 košičanov býva v tejto lokalite. 
Čo sa týka samotnej histórie Hasičského záchranného zboru v Košiciach, vznikli zo zákona 1.4.2002 a k 1.4.2002 bol zaradený aj Mestský požiarny zbor pod Hasičský a záchranný zbor. V roku 2004 zrealizovali rekonštrukciu stanice v objeme 1.460.530,- € a tá boa ukončená 6.12.2006. Za posledné necelé 4 roky na Hasičskú stanicu v Košiciach a Šaci bola dodaná technika skoro za 4 mil. eur. V súčasnej dobe realizujú v rámci regionálneho operačného programu Infraštruktúra nekomerčných záchranných služieb rekonštrukciu objektu D na tejto stanici v rozpočtovom náklade 350 tis. eur a je pripravená aj rekonštrukcia hasičskej stanice  v Šaci, tiež v objeme 400 tis. eur. 
Prezentoval aj zábery hasičskej stanice pred rekonštrukciou a po rekonštrukcii. Treba povedať, že toto je najväčšia hasičská stanica na Slovensku. V Bratislave sú 4 hasičské stanice. Košice zaostávajú s počtom hasičskej techniky.
Rekonštruovali sa garáže, dvor, sociálne miestnosti, na telesnú prípravu majú hasiči nové ihrisko s umelým trávnikom. Vzduchotechnika v týchto priestoroch  stála 3.5 mil. korún a v roku 2006 bola dodaná nová hasičská technika. V minulom roku dostali nové Bronto, so 44 metrovou plošinou, ktorá nahradila 50 metrovú výškovú techniku, ťažký vyslobodzovací automobil, sanitné vozidlo. Prezentoval aj ďalšie vozidlá, ktoré majú.
Bol by rád, keby poslanci zahlasovali za predložený návrh a schválili odpredaj v uvedenej cene.
Dodal, že na výstavbu stanice v rámci regionálneho operačného programu je pripravených celkovo 3 mil. eur.

p. Cengel, poslanec MZ – Faktická poznámka. Nerozumel tomu, lebo je predložený
materiál na odpredaj pozemku  zhruba o rozlohe hektára za 1,- €, s čím osobne nemá problém, Vystúpenie bolo k tomu, že majú zriadiť novú hasičskú stanicu a že mesto ju bude prevádzkovať?

p. Kijevská, poslankyňa MZ – Predniesla názor miestnej rady MČ Košice – KVP. 
Mesto Košice ich požiadalo o stanovisko k tejto aktivite. List im došiel vo februári, kedy nebolo možné predostrieť to miestnemu zastupiteľstvu, preto o tom rokovala miestna rada, ktorá zaujala negatívny postoj k tejto aktivite. Miestne zastupiteľstvo mestskej časti  bude zasadať vo štvrtok. Z toho dôvodu zatiaľ stanovisko mestskej časti k tejto aktivite mestu neposlali. 
Na základe verejného prieskumu v tejto lokalite, kde v blízkosti sú obytné bloky, je z väčšej časti negatívne stanovisko obyvateľov jednak kvôli tomu, že sú tam byty a čo je dôležitejšie, v blízkosti sa nachádzajú dve základné školy a súkromná umelecká škola. Tieto názory dala poslancom mestského zastupiteľstva do pozornosti.

p. Bodnár, riaditeľ KR HZZ – Krajské riaditeľstvo má záujem o odkúpenie pozemku, 
aby si vystavilo hasičskú stanicu, ktorá bude platená štátom, nie mestom. V úvode svojho vystúpenia odcitoval povinnosti obce vyplývajúce z legislatívy. Mesto Košice a Krajské riaditeľstvo Hasičského a záchranného zboru majú podpísanú dohodu, kde Hasičský a záchranný zbor plní úlohy hasičskej jednotky mesta. Mesto tiež prispieva istou čiastkou na plnenie úloh, ktoré plnia oni nielen pre mesto, ale aj pre blízke okolie. Je to celkovo 8.000,- € ročne.  Vo vystúpení chcel len povedať, koľko by to mesto stálo, keby od 1.7.2009 tvrdo stáli za tým, že mesto si má zriadiť vlastnú hasičskú jednotku. Z toho dôvodu tie jednania v súvislosti s odpredajom pozemku a v súvislosti s tým, že táto lokalita nie je vybraná náhodne, ale je vybraná z toho dôvodu, aby znížili dojazdové časy a zabezpečili ochranu majetku občanov, životov a zdravia.

p. Knapík, primátor mesta Košice – Nakoľko sa už nikto nehlásil, dal slovo návrhovej 
komisii. 

p. Figeľ, poslanec MZ – Prečítal návrh na uznesenie.
Mestské zastupiteľstvo v Košiciach podľa § 6 ods. 2 písm. b)  a  § 29 ods. 1 písm. b) Štatútu mesta Košice schvaľuje predaj časti pozemku parc. č. 3755/1 (novovytvorenej parc. č. 3755/803) s výmerou 9 346 m² v  k. ú. Grunt pre SR – Krajské riaditeľstvo Hasičského a záchranného zboru v Košiciach za cenu 1,- €  s predkupným právom v prospech mesta Košice za tú istú cenu a za podmienky že všetky povinnosti mesta Košice vyplývajúce z platných právnych predpisov o ochrane pred požiarmi bude zabezpečovať príslušný hasičský zbor. Predaj predmetného pozemku  je prípadom hodným osobitného zreteľa (§9a ods. 8 písm. e) zákona č. 258/2009 Z.z.)

Hlasovanie č. 48: za 37, proti -, zdržali sa 5, nehlasovali  2.

p. Knapík, primátor mesta Košice – Konštatoval, že uznesenie bolo prijaté.
Poďakoval riaditeľovi Krajského riaditeľstva Hasičského a záchranného zboru v Košiciach a verí, že návrh, ktorý odprezentoval sa čoskoro rozbehne.

––-     ––-     ––-

18. Dopyty, informácie a vysvetlenia

p. Knapík, primátor mesta Košice –  Pre informáciu prítomných, poslanci mestského 
zastupiteľstva sú oprávnení požadovať vysvetlenie od primátora, námestníkov primátora, mestskej rady a členov mestskej rady, predsedov komisií MZ, hlavného kontrolóra, riaditeľa Magistrátu mesta Košice a štatutárnych zástupcov právnických osôb, ktoré sú založené, alebo zriadené mestom. 
Otvoril tento bod.

p. Gamcová, poslankyňa MZ – Dopyt na hlavnú kontrolórku  mesta Košice.
Na poslednom zastupiteľstve žiadala, aby ju oboznámila s odpoveďou, ktorú má dostať ohľadom zriadenia a ustanovenia riaditeľky neziskovej organizácie  EHMK. Dodnes túto informáciu nedostala. Poprosila, aby jej ju pani kontrolórka poslala.

p. Cengel, poslanec MZ -  Dal procedurálny návrh na ukončenie rokovania po tomto 
bode.

p. Knapík, primátor mesta Košice –  Zaznel procedurálny návrh, požiadal poslancov,
aby ho zvážili, nechce ovplyvňovať nálady, ale možno by bolo dobré, keby sa to uzavrelo, lebo potom sa treba stretnúť a čas v najbližších dňoch je pomerne zahustený. Je to na zváženie. Dal hlasovať o procedurálnom návrhu

Hlasovanie č. 49: za 12, proti 16, zdržali sa 13, nehlasovali 3.

p. Knapík, primátor mesta Košice –  Konštatoval, že návrh p. Cengela nebol prijatý 
	a v rokovaní sa bude pokračovať.

p. Čižmáriková, poslankyňa MZ –  Otázka smeruje na Správu komunikácií.
Už o tom hovorila asi pred rokom. Mesto je v období, keď sa čistia ulice od posypového materiálu a už vtedy navrhovala zvážiť alternatívu, ktorú bežne využívajú v Prahe, že v čase, keď sa má čistiť ulica, tak dajú dopravnú prenosnú značku „zákaz státia“, aby čistiaci stroj s metličkami mohol prejsť. V nedeľu na Ovručskej ulici, kde býva, s potešením skonštatovala, že niečo hučí a bol to práve tento voz, ktorý čistil ulicu. Že sa prášilo, to je jasné, ale zase tam stála kopa áut a je to taká polovičná robota, lebo vodič musel obchádzať všetky zaparkované vozidlá. Keď tam ten voz ide, tak je mu asi jedno kadiaľ prejde, ale obyvateľom by to nemalo byť jedno a nebolo by možno od veci trochu pouvažovať, ako to zorganizovať rozumne, aby bol ten efekt z čistenia taký, že tá ulica sa naozaj očistí, lebo tie kamienky, ktoré zostanú pod zaparkovanými vozidlami,  sa znovu roznosia. Toto je návrh pre šéfa Správy komunikácií.
V súvislosti s komunikáciami ešte jedna otázka. Všimla si, že sa maľuje vodorovné značenie, striekajú sa šípky a čiary na vozovkách. Keby to ona natierala, tak to určite pred tým pozametá a určite aj všetci ostatní a nielen tam nakydať kopec farby a to nech sa tam pri nich nikto so svojim autom nezastaví na červenú, lebo bude vyzerať, ale ešte nevidela, žeby niekto pred nastriekaním farby očistil vozovku Je zrejme, že za mesiac to tam už nebude.

p. Knapík, primátor mesta Košice –  Poďakoval za postrehy a požiadal Správu 
komunikácií, aby zmluvných partnerov mesta trochu postavili do pozoru a na tieto veci upozornili. Na ten podnet z minulosti si pamätá a myslí si, že je možné ho zrealizovať, aj keď nie úplne na 100 %, lebo je to na rešpekte domácich, ktorí využívajú parkovacie miesta a keď nemajú kde zaparkovať, tak to nebude také jednoduché, ale čosi sa s tým dá urobiť.

p. Kočiš, poslanec MZ -  Tiež mal dopyt na Správu komunikácií Košice a to 
v súvislosti s obnovou vodorovného dopravného značenia najmä prechodov pre chodcov. Aký je harmonogram obnovy tohto vodorovného dopravného značenia? Všimol si, že sa obnovuje vodorovné dopravné značenie na hlavných ťahoch, ale zaujímajú ho aj vedľajšie cesty a vnútro blokové, alebo medzi blokové komunikácie a to hlavne v okolí a blízkosti škôl. V tejto súvislosti poukázal na Michalovskú ulicu, prechod pre chodcov sa nachádza konkrétne na Michalovskej 19. Je dosť využívaný deťmi, ktoré navštevujú blízku základnú školu, nie je ešte obnovený, pričom táto cesta je dosť frekventovaná. Podľa reakcií rodičov týchto detí sa zdá, že tam nie je dodržiavaná povolená rýchlosť. Cesta  súvisiaca s týmto prechodom je dosť neprehľadná. Poprosil preto preveriť stav nielen vodorovného dopravného značenia, ale aj zvislého dopravného značenia, ktoré upozorňuje na daný prechod pre chodcov. Možno by bolo vhodné, kým sa niečo nestane, zvážiť umiestnenie aj nejakej dodatkovej tabule upozorňujúcej na prechod pre chodcov a na používanie tohto prechodu deťmi, poprípade zníženie rýchlosti.

p. Ivanko, poslanec MZ -  Mal prozaickejšiu otázku. Cez prestávku sa dozvedel,
že mesto organizuje mestský bál. Zaujímalo by ho, kto je na ten bál pozvaný a prečo poslanci nedostali aspoň ponuku, či sa nechcú  zúčastniť na danom mestskom bále.

p. Knapík, primátor mesta Košice –  Vysvetlí to.

p. Blaškovičová, poslankyňa MZ – Mala pripravenú rovnakú otázku. Chcela vedieť, 
podľa akého kľúča boli vybraní pozvaní na bál a či tí, čo neboli pozvaní, majú šancu zúčastniť sa  ho. 

p. Boritáš, poslanec MZ – Zdôveril sa s jednou skúsenosťou. Cestoval MHD, 
autobusovou linkou č. 17 z Kuzmányho sídliska kolo hlavnej pošty, ktorý ide ku fakultnej nemocnici. Tam je prvá zastávka, ktorá má názov zastávka Považská. Autobus prešiel ďalej cez križovatku a zastavil na zastávke, ktorá sa volá Fakultná nemocnica. Vtedy vystúpili ľudia, zrejme z okolia a museli peši šľapať naspäť cez križovatku k Fakultnej nemocnici. Všetci Košičania si to vedia predstaviť. Mal preto dopyt na riaditeľa DPMK, či by nebolo vhodné tú prvú zastávku premenovať Fakultná nemocnica – Považská ulica a názov tej druhej zastávky Fakultná nemocnica môže ostať tak, ako je. Má to zmysel, ľudia by nemuseli chodiť cez križovatku a bola by to pomoc pre občanov, ktorí využívajú MHD, chcú ísť do fakultnej nemocnice  a nepoznajú miestne pomery.

p. Jeník, poslanec MZ – S potešením konštatoval, že výkup pozemkov bol na 
Kavečanskej ceste. Jeho otázka znie,  či ešte v tomto volebnom období, teda v tomto roku, bude nejaký výkup pozemkov na Slaneckej ceste.
Ešte jedno odporučenie mestu. V prípade, že je nejaká stavebná aktivita v priemyselnej zóne na Jazere dotýkajúce sa Slaneckej cesty, mali by byť rešpektované projekty pre komunikáciu E4.

p. Knapík, primátor mesta Košice –  Na to sa snažia dohliadnuť. Čo sa týka výkupu 
pozemkov, pripraví sa odpoveď 

p. Buraš, poslanec MZ – Vzniesol dopyt  ohľadom kruhového objazdu, ktorý sa 
nachádza pri Jumbo centre. Je tam odrezaný elektrický stĺp a časť toho stĺpa, ktorá ostala, je vyklonená smerom na vozovku. Môže sa stať, že buď autobus, alebo nejaké nákladné auto, môže pri prechode cez tento kruhový objazd zachytiť trčiaci stĺp. Tento stav trvá už dlhšiu dobu. Požiadal, aby došlo k náprave, aby sa stĺp odstránil, alebo dal do poriadku, lebo môže dôjsť k vážnej dopravnej nehode.
Druhý dopyt sa týka premostenia medzi Jakabovým palácom smerom na železničnú stanicu.  Jedná sa o premostenie pri Východoslovenskej energetike, kde postupne opadáva betón na vozovku. Upozornil na to z dôvodu, že sa môže stať, že spadne väčší kus betónu na motorové vozidlo a môže dôjsť k nejakému nešťastiu. Poprosil, aby sa tam urobili patričné opatrenia.

p. Knapík, primátor mesta Košice –  Pri kontrole čistoty začiatkom marca aj on na to 
upozorňoval. Vedúci oddelenia Správy komunikácií vie o tom. Analyzujú riziká a príjmu sa  príslušné opatrenia. Najideálnejšie by bolo, keby sa toto mostné teleso, resp. preklenovacie teleso, lebo je to skôr lávka pre peších,  zrekonštruovalo. Problémom sú 3-krát zdroje.

p. Jutka, poslanec MZ –  Kvituje aktivitu mesta, že sa opravujú výtlky po zimnej 
údržbe ciest a komunikácií, no požiadal aby riaditeľ Magistrátu mesta Košice pripravil harmonogram, kedy sa plánuje ukončenie opráv výtlkov. Niektorí občania ich oslovujú, konkrétne aj jeho, že kedy dôjde aj na iné komunikácie, nielen na hlavné ťahy. Chápe, že prioritu majú hlavné cesty, len ten harmonogram by mali mať k dispozícii, aby mohli informovať občanov. Určite to bude zaujímať aj iných poslancov.

p. Knapík, primátor mesta Košice –  Vyzval vedúceho SKK, aby sa pripravil na 
odpoveď, ako je to s výtlkmi, ako sa priebežne pohybuje rozsah prác.
Zareagoval na otázku v súvislosti s akciou, ktorá má názov Košický mestský bál. Časovo je situovaná na piatok, 7. mája, keď sa odovzdávajú verejné ocenenia. Je to podujatie, ktoré je plánované a pripravené ako úplne nový prvok, ktorý by mal byť ťažiskovo orientovaný na tých, ktorí preberajú v ten istý deň, poobede okolo druhej, verejné ocenenia. Je to už vlastne zabehnutý ceremoniál. Vzhľadom na to, že to bolo zatiaľ vždy spojené s tým, že v závere bol priestor aj na čašu vína a tí, ktorí sa toho zúčastňujú a majú tam aj svojich hostí, tak charakter osláv sa  nie celkom dal udržať v tej pozícii, aby mohli nejako prežiť aj spoločenskú atmosféru tohto podujatia, navrhol sa takýto model.
Preto aj v kontexte toho, aby Deň mesta a udelenie ocenení, ako jedno z najvýznamnejších podujatí,  ktoré sa v ten deň organizuje, mohol uzavrieť a urobila sa bodka, tak je pripravené podujatie, kde títo ľudia, ktorí dostanú verejné ocenenie, aj s partnermi sú pozvaní. Pozvaní sú tiež všetci tí, ktorí sa ceremoniálu verejného ocenenia zúčastňujú, to znamená členovia mestskej rady, starostovia mestských častí, primátor, námestníci primátora, hlavný kontrolór, čiže tí, ktorí sú v materiáloch vymenovaní, organizátori Dní mesta Košice a tí, ktorí ich pozývajú. Pozvaní sú aj tí čestní hostia, ktorí sú vždy prizývaní. 
V súvislosti s tým, že počet miest, ktoré sú pripravené a zarezervované v priestoroch, kde sa tá spoločenská slávnosť bude konať, je limitovaný, tak to treba vnímať tak, že ak tí, ktorí sú pozvaní, sa ospravedlnia, že majú buď iný program, alebo im to nevyhovuje a neprijmú to pozvanie, tak pre ostatných členov mestského zastupiteľstva sa ten priestor vytvorí. Treba rátať s tým, že v tom poradí, ktoré práve povedal, v navrhnutej skladbe, ktorá je už dlhodobo – 16 rokov zaužívaná, sa vybaví táto klientela a potom sa bude komunikovať s ostatnými. Tí, ktorí majú záujem o toto spoločenské podujatie v závere osláv o 20,00 hod. v hoteli Hilton a chcú sa ho zúčastniť, tak pozvanie samozrejme dostanú. No pri kapacite a dispozičných možnostiach týchto priestorov to nebolo možné urobiť v plnom počte, preto bol zvolený takýto postup.

p. Zajak, vedúci oddelenia Správy komunikácií – K výtlkom – Určite všetci postrehli, 
že v tejto sezóne bola zima silná, s rôznymi výkyvmi počasia, kde aj snehové poveternostné podmienky, aj ľad a neustále sa meniace teploty im jednoducho nedovoľovalo realizovať to, čo v minulom roku, kde už vlastne v marci mali určitú prácu na tých 60 – 70 % hotovú. Do 28.8. sa robilo všetko náhradnou formou a to cez subdodávateľa liatym asfaltom a bagelou. Až od 28.2. spustila Eurovia obaľovačku a dodávala asfalt aj pre ostatných troch ďalších dodávateľov. Od 16.3. idú naplno všetci 4 zmluvní partneri. 
Čo sa týka harmonogramu – začalo sa s trasami MHD. Toto je nosná konštrukcia, čo sa týka záťaže, lebo v meste sú ťažké autobusy, ktoré ničia komunikácie a preto ich bolo potrebné prioritne vyspraviť, aby nedochádzalo k poškodzovaniu týchto drahých autobusov a trolejbusov. Situácia je asi taká, že napríklad na Kostolianskej, ktorá sa teraz opravuje, zhruba  na 1000 m2 je potrebné urobiť opravy a na niektoré komunikácie sa vracajú už tretí krát, na úplne iné miesta, kde dochádza k rozpadu zvršku obrusnej vrstvy asfaltu a je potrebné sa tam nie 2-krát, ale až 3-krát vrátiť, aby sa pohli z tých hlavných ťahov. Postupne už prechádzajú aj na vnútro sídliskové komunikácie a to nosné komunikácie i vedľajšie vetvy a podľa harmonogramu by v apríli, resp. do konca mája mali zrealizovať tie hlavné, najkritickejšie miesta v rámci celého mesta.
Podotkol, že výtlky sa opravujú počas celého roka, počas celého roka majú na túto údržbu financie a pracujú na tom. 

p. Knapík, primátor mesta Košice –  Aj keď ich p. Zajak veľmi nepotešil, verí, že 
motoristi nejaké zlepšenie pocítia. 
Nakoľko sa už nikto do diskusie nehlásil, uzavrel tento bod.

––-     ––-     ––-

19. Návrh na zverenie nehnuteľného majetku vo vlastníctve mesta Košice 
do správy škôl a školských zariadení v zriaďovateľskej pôsobnosti mesta Košice

p. Knapík, primátor mesta Košice – Materiál je v písomnej podobe s dôvodovou 
	správou, Nakoľko sa do rozpravy nikto neprihlásil, dal slovo návrhovej komisii. 

p. Figeľ, poslanec MZ  - Prečítal návrh na uznesenie v skrátenej forme.
Mestské zastupiteľstvo v Košiciach podľa § 29 ods. 1 písm. l) Štatútu mesta Košice  schvaľuje  zverenie nehnuteľného majetku vo vlastníctve mesta Košice do správy škôl a školských zariadení podľa predloženého návrhu.

Hlasovanie č. 50: za 38, proti -, zdržal sa -, nehlasovali 6.

p. Knapík, primátor mesta Košice – Konštatoval, že uznesenie bolo prijaté.
Úplné znenie schváleného uznesenia:
Mestské zastupiteľstvo v Košiciach podľa § 29 ods. 1 písm. l) Štatútu mesta Košice  
schvaľuje
1.	zverenie nehnuteľného majetku vo vlastníctve mesta Košice do správy
a)	Základnej škole Belehradská 21, Košice a to: 
-	budova, súpisné číslo 2574, na parcele č. 3658/1,
nachádzajúca sa v katastrálnom území Nové Ťahanovce, evidovaná Správou katastra Košice, zapísaná na LV číslo 2393.
b)	Základnej škole Ulica Jána Pavla II, 1, Košice a to:
-	budova, súpisné číslo 3100, na parcele č. 3755/534, na parcele č. 3755/535, na parcele č. 3755/536, na parcele č. 3755/537, na parcele č. 3755/538
nachádzajúce sa v katastrálnom území Grunt, evidované Správou katastra Košice, zapísané na LV číslo 965. 
c)	Základnej škole Starozagorská 8, Košice a to:
-	budova, súpisné číslo 3104, na parcele č. 3755/76, na parcele č. 3755/82, na parcele č. 3755/569,
nachádzajúce sa v katastrálnom území Grunt, evidované Správou katastra Košice, zapísané na LV číslo 965.
d)	Základnej škole Bruselskej 18 Košice a to:
-	budova, súpisné číslo 2660, na parcele č. 3346/145,
nachádzajúca sa v katastrálnom území Nové Ťahanovce, evidovaná Správou katastra Košice, zapísaná na LV číslo 978. 
e)	Materskej škole Budapeštianska 1, Košice a to:
-	budova, súpisné číslo 2445, na parcele č. 3639,
nachádzajúca sa v katastrálnom území Nové Ťahanovce, evidovaná Správou katastra Košice, zapísaná na LV číslo 978. 
f)	Materskej škole Havanská 26, Košice a to:
-	budova, súpisné číslo 2575, na parcele č. 3749/2,
nachádzajúca sa v katastrálnom území Nové Ťahanovce, evidovaná Správou katastra Košice, zapísaná na LV číslo 978. 
g)	Materskej škole Juhoslovanská 4, Košice a to:
-	budova, súpisné číslo 2573, na parcele č. 3806,
nachádzajúce sa v katastrálnom území Nové Ťahanovce, evidované Správou katastra Košice, zapísané na LV číslo 978.
h)	Materskej škole Zuzkin park 2, Košice a to:
-	budova, súpisné číslo 456, na parcele č. 1727,
-	budova, súpisné číslo 2392, na parcele č. 1728,
-	pozemok, parcela číslo 1727 o výmere 663 m², zastavané plochy a nádvoria,
-	pozemok, parcela číslo 1728 o výmere 289 m², zastavané plochy a nádvoria,
-	pozemok, parcela číslo 1729 o výmere 3336 m², zastavané plochy a nádvoria,
nachádzajúce sa v katastrálnom území Terasa, evidované Správou katastra Košice, zapísané na LV číslo 14305.
i)	Centru voľného času Technik Orgovánová 5, Košice a to:
-	pozemok, parcela číslo 2360 o výmere 54 m², zastavané plochy a nádvoria,
nachádzajúci sa v katastrálnom území Terasa, evidovaný Správou katastra Košice, zapísaný na LV číslo 14305 a
-	budova bez súpisného čísla, na parcele č. 2360.
j)	Centru voľného času Kórejská 1, Košice a to:
-	budova, súpisné číslo 5158, na parcele č. 1971,
-	pozemok, parcela číslo 1971 o výmere 221 m², zastavané plochy a nádvoria,
-	pozemok, parcela číslo 1972 o výmere 192 m², zastavané plochy a nádvoria,
nachádzajúce sa v katastrálnom území Južné mesto, evidované Správou katastra Košice, zapísané na LV číslo 13756. 
k)	Základnej umeleckej škole Bernolákova 26, Košice a to:
-	budova, súpisné číslo 417, na parcele č. 2878,
-	pozemok, parcela číslo 2878 o výmere 630 m², zastavané plochy a nádvoria,
-	pozemok, parcela číslo 2879 o výmere 3617 m², zastavané plochy a nádvoria,
-	budova, súpisné číslo 266, na parcele č. 823,
-	pozemok, parcela číslo 823 o výmere 1379 m², zastavané plochy a nádvoria,
-	pozemok, parcela číslo 824 o výmere 4504 m², zastavané plochy a nádvoria,
-	pozemok, parcela číslo 1267 o výmere 344 m², zastavané plochy a nádvoria,
nachádzajúce sa v katastrálnom území Terasa, evidované Správou katastra Košice, zapísané na LV číslo 14305. 
-	budova, súpisné číslo 323, na parcele č. 1267,
vo veľkosti podielu ½ nachádzajúca sa v katastrálnom území Terasa, evidovaná Správou katastra Košice, zapísaná na LV číslo 15419. 
l)	Základnej umeleckej škole Kováčska 43, Košice a to:
-	budova, súpisné číslo 266, na parcele č. 912,
-	pozemok, parcela číslo 912 o výmere 237 m², zastavané plochy a nádvoria,
-	pozemok, parcela číslo 913 o výmere 571 m², zastavané plochy a nádvoria,
nachádzajúce sa v katastrálnom území Stredné mesto, evidované Správou katastra Košice, zapísané na LV číslo 10527. 
m)	Jazykovej škole Užhorodská 8, Košice a to:
-	budova, súpisné číslo 1039, na parcele č. 3778/2,
-	pozemok, parcela číslo 3778/2 o výmere 1619 m², zastavané plochy a nádvoria,
-	pozemok, parcela číslo 3778/3 o výmere 5146 m², zastavané plochy a nádvoria,
-	pozemok, parcela číslo 3778/7 o výmere 17 m², zastavané plochy a nádvoria,
nachádzajúce sa v katastrálnom území Južné Mesto, evidované Správou katastra Košice, zapísané na LV číslo 13757. 
n)	Stredisku služieb škole Nižná úvrať 26, Košice a to:
-	budova, súpisné číslo 1297, na parcele č. 896, na parcele č. 897/2, na parcele č. 898,
-	pozemok, parcela číslo 896 o výmere 313 m², zastavané plochy a nádvoria,
-	pozemok, parcela číslo 897/1 o výmere 1292 m², zastavané plochy a nádvoria,
-	pozemok, parcela číslo 897/2 o výmere 195 m², zastavané plochy a nádvoria,
-	pozemok, parcela číslo 898 o výmere 132 m², zastavané plochy a nádvoria,
nachádzajúce sa v katastrálnom území Nižná Úvrať, evidované Správou katastra Košice, zapísané na LV číslo 12176.
-	chata, súpisné číslo 5, na parcele č. 706,
nachádzajúca sa v katastrálnom území Bukovec, evidovaná Správou katastra Košice, zapísané na LV číslo 50.
2.	Predmet správy sa zveruje dňom účinnosti zmluvy o zverení do správy na dobu neurčitú za účelom správy, údržby a na plnenie úloh podľa zriaďovacej listiny.

––-     ––-     ––-

20. Zverenie nehnuteľností v lokalite Šibená hora do správy SMsZ v Košiciach

p. Knapík, primátor mesta Košice – materiál je v písomnej podobe s dôvodovou 
správou. Nakoľko sa do diskusie nikto neprihlásil, dal slovo návrhovej komisii. 

p. Figeľ, poslanec MZ – Prečítal návrh na uznesenie v skrátenej forme.
Mestské zastupiteľstvo v Košiciach podľa § 29 ods. 1 písm. „ l „    Štatútu mesta Košice   schvaľuje zverenie majetku mesta Košice do správy Správe mestskej zelene v Košiciach podľa predloženého návrhu. 

Hlasovanie č. 51: za 40, proti -, zdržal sa -, nehlasovali 4.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 29 ods. 1 písm. „ l „    Štatútu mesta Košice  
schvaľuje 
zverenie majetku mesta Košice do správy  Správe mestskej zelene v Košiciach :
názov nehnuteľností    	 : pozemky v k. ú. Južné mesto :
P.č.	parcela č.	druh pozemku	výmera v m2	LV	
1	2313	zastavaná plocha	2126	11650	
2	2333/1	ostatná plocha	7110	11650	
3	2333/5	ostatná plocha	327	11650	
4	2333/8	ostatná plocha	239	11650	
5	2333/9	ostatná plocha	879	11650	
účel zverenia               	 : správa a údržba 
deň zverenia	                 : dňom účinnosti zmluvy o zverení majetku mesta  do správy

––-     ––-     ––-

21. Zmena uznesenia MZ č. 481 zo dňa 26. – 27. 6. 2008

p. Knapík, primátor mesta Košice –  Dôvodová správa i návrh na uznesenie sú
predložené v písomnej forme. Nakoľko sa do rozpravy nikto neprihlásil, odovzdal slovo návrhovej komisii. 

p. Figeľ, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 29 ods.1 písm. „ l “ Štatútu mesta Košice schvaľuje zmenu termínu plnenia uznesenia č. 481 zo dňa 26.-27.6.2008 „Správa o činnosti hlavného kontrolóra“ v časti „C.ukladá“ na termín 31.12.2011.

Hlasovanie č. 52: za 39, proti -, zdržal sa 1, nehlasovali 4.

p. Knapík, primátor mesta Košice – Konštatoval, že uznesenie bolo prijaté.

–––     ––-     ––-

22. Priamy prenájom pozemkov v k.ú. Stredné mesto v areáli pre bezdomovcov 
„Charitného domu sv. Alžbety na Bosákovej ulici“ pre Arcidiecéznu charitu Košice

p. Knapík, primátor mesta Košice – Materiál je v písomnej podobe s dôvodovou 
správou. Bol prejednaný na majetkovej komisii mestského zastupiteľstva a je pripravený na prerokovanie.
Nakoľko sa do rozpravy nikto neprihlásil, dal slovo návrhovej komisii. 

p. Figeľ, poslanec MZ -  Prečítal návrh na uznesenie v skrátenej forme.
Mestské zastupiteľstvo v Košiciach podľa § 6 ods. (2) písm. b) Štatútu mesta Košice a § 9a ods. (9) písm. c) zákona č. 258/2009 Z.z. schvaľuje  priamy prenájom pozemkov, k.ú. Stredné mesto v areáli pre bezdomovcov na Bosákovej ulici pre Arcidiecéznu charitu Košice podľa predloženého návrhu.

Hlasovanie č. 53: za 38, proti -, zdržali sa 3.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. (2) písm. b) Štatútu mesta Košice a § 9a ods. (9) písm. c) zákona č. 258/2009 Z.z.
s ch v a ľ u j e
Priamy prenájom pozemkov, k.ú. Stredné mesto v areáli pre bezdomovcov na Bosákovej ulici pre Arcidiecéznu charitu Košice.
názov nehnuteľností       : pozemky parc. č. 2406/74 o výmere 4 260 m2, parc. č.     
2406/75 o výmere 561 m2 a parc. č. 2406/76 o výmere                              43 m2 spolu o celkovej výmere 4 864 m2
účel                                 : majetkovo-právne vysporiadanie
doba nájmu                     : neurčitá
cena za prenájom            : 1 €/rok za celý predmet nájmu  
Priamy prenájom predmetných nehnuteľností je prípadom hodným osobitného zreteľa (§ 9a ods. (9) písm. c) zákona č. 258/2009 Z.z.) z dôvodu, že sa jedná o pozemky 
oploteného areálu, na ktorých Arcidiecézna charita Košice prevádzkuje Charitný dom sv. Alžbety (potreby obyvateľstva).

––-      –––     –––
23. Priamy  prenájom pozemkov  v k. ú.  Lorinčík pre Kláštor bosých 
      karmelitánov Lorinčík

p. Knapík, primátor mesta Košice – Materiál je v písomnej podobe, prešiel rokovaním 
majetkovej komisie. Nakoľko sa do rozpravy nikto neprihlásil, dal slovo návrhovej komisii. 

p. Kijevská, poslankyňa MZ – Prečítala návrh na uznesenie v skrátenej podobe.
Mestské zastupiteľstvo v Košiciach  podľa § 6 ods. 2 písm. „b“ Štatútu mesta Košice a § 9a ods. 9 písm. c) zákona č. 258/2009 Z. z.  schvaľuje priamy prenájom pozemkov v k. ú. Lorinčík pre Kláštor bosých karmelitánov Lorinčík   

Hlasovanie č. 54: za 37, proti -, zdržali sa 4, nehlasovali 3.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. „b“ Štatútu mesta Košice a § 9a ods. 9 písm. c) zákona č. 258/2009 Z. z.  
s ch v a ľ u j e 
Priamy prenájom pozemkov v k. ú. Lorinčík pre Kláštor bosých karmelitánov Lorinčík   
názov nehnuteľnosti: 	pozemky, časť parcely KN-E 245/1 o výmere 26 m²  a celej        
parcely    KN-E č. 47/2 o výmere 49 m², spolu celková výmera 75 m²    
účel :                           	realizácia prístupovej komunikácie k budove kláštora
doba nájmu:                	neurčitá  
cena  za prenájom:       	1 €/rok  za celý predmet nájmu  
Priamy prenájom predmetných nehnuteľností je prípadom hodným osobitného zreteľa (§ 9a ods. 9 písm. c) zákona č. 258/2009 Z. z.)  z dôvodu, že predmetná stavba a priľahlé stavebné objekty budú slúžiť na rozvoj duchovno – kultúrnych hodnôt ľudí rôznych vekových kategórií, predovšetkým detí a mládeže z celého mesta.

––-     ––-     ––-

24. Priamy prenájom pozemkov v k.ú. Jazero pre MČ Košice – Nad jazerom

p. Knapík, primátor mesta Košice – Nakoľko sa do rozpravy nikto neprihlásil, dal 
	slovo návrhovej komisii.

p. Figeľ, poslanec MZ – Prečítal návrh na uznesenie v skrátenej podobe.
Mestské zastupiteľstvo v Košiciach podľa § 6 ods. (2) písm.„b„ Štatútu mesta Košice a § 9a ods. (9) písm. c) zákona č. 258/2009 Z.z. schvaľuje priamy prenájom pozemkov v k.ú. Jazero pre MČ Košice – Nad jazerom podľa predloženého návrhu.

Hlasovanie č. 55: za 41, proti -, zdržal sa -, nehlasovali 3.
Úplné znenie schváleného uznesenia:
Mestské zastupiteľstvo v Košiciach podľa § 6 ods. (2) písm.„b„ Štatútu mesta Košice a § 9a ods. (9) písm. c) zákona č. 258/2009 Z.z.
schvaľuje
Priamy prenájom pozemkov v k.ú. Jazero pre MČ Košice – Nad jazerom
názov nehnuteľností	 :   časť parc. č. 2731 		o výmere         32 m2
časť parc. č. 2729		o výmere       130 m2
časť parc. č. 2730		o výmere  	  22 m2
časť parc. č. 3406		o výmere       584 m2
spolu o výmere 			           768 m2
účel	: realizácia statickej dopravy v rámci stavby „Riešenie statickej   dopravy na Gagarinovom námestí v Košiciach“ 
doba nájmu	:  neurčitá
cena za prenájom	:  1  €/rok za celý predmet nájmu
Priamy prenájom predmetných  nehnuteľností je prípadom hodným osobitného zreteľa (§ 9a ods.(9) písm. c) zákona č. 258/2009 Z.z.) z dôvodu, že sa jedná o prenájom za účelom realizácie statickej dopravy v rámci stavby „Riešenie statickej dopravy na Gagarinovom námestí v Košiciach“, ktorá bude mať verejný charakter. 

––-     ––-     ––-

25. Kúpa dokončených investícií (parkoviska a chodníka) od MČ Košice – Juh do   
      vlastníctva mesta Košice

p. Knapík, primátor mesta Košice –  Materiál je v písomnej podobe, prešiel rokovaním 
mestskej rady s odporučením prerokovať ho a schváliť.
Nakoľko sa do rozpravy nikto neprihlásil, dal slovo návrhovej komisii.

p. Buraš, poslanec MZ – Prečítal pôvodný návrh na uznesenie:
Mestské zastupiteľstvo v Košiciach v súlade s § 6 ods. 2 písm. b)  a § 29 ods.  1 písm. a) Štatútu mesta Košice schvaľuje kúpu dokončených investícií (parkoviska a chodníka) od MČ Košice – Juh do vlastníctva mesta Košice za cenu 250 €.

Hlasovanie č. 56: za 40, proti 1, zdržal sa 1, nehlasovali 2.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

26. Zmena uznesenia MZ v Košiciach č. 809 zo dňa 30. 4. 2009 o predaji 
      nehnuteľností v k. ú. Terasa formou dobrovoľnej dražby

p. Knapík, primátor mesta Košice – Materiál je v písomnej podobe, otvoril k nemu
	rozpravu. Nakoľko sa nikto neprihlásil, dal slovo návrhovej komisii.

p. Buraš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice mení uznesenie MZ v Košiciach č. 809  zo dňa 30. 4. 2009  v časti schvaľuje nasledovne: slová „za minimálnu kúpnu cenu 230 000 €“ sa nahrádzajú slovami „s najnižším podaním vo výške 180 000 €“. 

Hlasovanie č. 57: za 41, proti -, zdržal sa 1, nehlasovali 2.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

26/1 Predaj verejného osvetlenia do vlastníctva Mestskej časti Košice – Poľov 
        a Mestskej časti Košice - Džungľa

p. Knapík, primátor mesta Košice – Predkladateľom materiálu je poslanec 
p. Petrvalský, otvoril k nemu rozpravu. Nakoľko sa nikto neprihlásil, dal slovo  návrhovej komisii.

p. Buraš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b/,  § 29 ods. 1 písm. b/ Štatútu mesta Košice  schvaľuje predaj nehnuteľného majetku – verejného osvetlenia vo vlastníctve mesta Košice pre:
1. Mestskú časť Košice – Poľov v zostatkovej hodnote 849,38 €
2. Mestskú časť Košice – Džungľa v zostatkovej hodnote 0 €
za kúpnu cenu 1- € pre každú mestskú časť.

Hlasovanie č. 58: za 42, proti -, zdržal sa 1, nehlasoval 1.

p. Knapík, primátor mesta Košice –  Konštatoval, že uznesenie bolo schválené.

––-     ––-     ––-

27. Predaj voľného bytu č.1 na ul. Jarná 3 v Košiciach formou dobrovoľnej dražby

p. Knapík, primátor mesta Košice – Materiál je tak isto v písomnej podobe s dôvodovou 
správou, aj s foto prílohou. Otvoril rozpravu, no nakoľko sa nikto neprihlásil, dal slovo návrhovej komisii. 

p. Buraš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b/,  § 29 ods. 1 písm. b/, § 39a ods. 3 Štatútu mesta Košice a v súlade so zákonom NR SR č. 182/1993 Z.z. o vlastníctve bytov a nebytových priestorov v znení neskorších zmien schvaľuje predaj bytu č. 1 v bytovom dome Jarná 3, súpisné číslo 1163 na parcele č. 334  v k.ú. Letná vrátane spoluvlastníckeho podielu na spoločných častiach a zariadeniach domu ako aj spoluvlastníckeho podielu na pozemku vo veľkosti 675/10000 formou dobrovoľnej dražby s najnižším podaním vo výške 10 000 €.

Hlasovanie č. 59: za 40, proti -, zdržali sa 2, nehlasovali 2.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

28. Predaj nebytového priestoru pre nájomcu Ing. Ladislava Popoviča DEZIN 
      na ul.  Krakovská 7

p. Knapík, primátor mesta Košice – Materiál je v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Kijevská – Predniesla pôvodný návrh na uznesenie.
Mestské zastupiteľstvo  v Košiciach  podľa §  6 ods. 2 písm. b/ a § 29 ods. 1 písm. b) Štatútu mesta Košice v súlade so zákonom NR SR č. 182/93 Z. z. o vlastníctve bytov a nebytových priestorov v znení neskorších zmien schvaľuje prevod   vlastníctva  nebytového  priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 349/10000 prislúchajúceho k NP č. 1 na ul. Krakovská č. 7 pre nájomcu nebytového priestoru Ing. Ladislava Popoviča  DEZIN za cenu 11 000 €. 

Hlasovanie č. 60: za 41, proti 1, zdržal sa 1, nehlasoval  1.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

29. Bezodplatný prevod dokončených investícií od Východoslovenského ústavu 
      srdcových a cievnych chorôb a.s. do  vlastníctva mesta Košice.

p. Knapík, primátor mesta Košice – Materiál bol v písomnej podobe s dôvodovou
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii.

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b)  a § 29 ods.  1 písm. d) Štatútu mesta Košice schvaľuje bezodplatný prevod dokončených investícií od Východoslovenského ústavu srdcových a cievných chorôb a.s.  vjazdu na areálovú komunikáciu FNLP – Ondavská ul. a prekládky verejného osvetlenia v celkovej hodnote 19 124,62 € do vlastníctva mesta Košice.

Hlasovanie č. 61: za 43, proti 1, zdržal sa -, nehlasoval -.
p. Knapík, primátor mesta Košice – Konštatoval, že uznesenie bolo schválené.

––-     ––-     ––-

30, Predaj pozemkov pod garážami v užívaní fyzických osôb

p. Knapík, primátor mesta Košice – Materiál bol v písomnej podobe s dôvodovou 
správou. Mesto pokračuje vo vysporiadavaní faktickej držby pozemkov, ktokré sú vo vlastníctve mesta. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b/ a § 29 ods. 1 písm. b)  Štatútu mesta Košice schvaľuje  predaj pozemkov  pod garážami v užívaní fyzických osôb 
1. Ing. Ladislav Fiľakovský,   parc. č. 5489/65 s výmerou 18 m2  v  k. ú. Terasa za cenu 1 260,- €,     
2. Ing. Šimon Jasovský,   par. č. 5489/93   s   výmerou   26 m2  v  k. ú. Terasa   za   cenu 1 820,- €, 

Hlasovanie č. 62: za 42, proti 2, zdržal sa -, nehlasoval -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

31. Predaj pozemkov v k.ú. Malá Lodina formou dobrovoľnej dražby

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Kijevská, poslankyňa MZ – Prečítala pôvodný návrh na uznesenie. 
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice schvaľuje predaj nehnuteľností  – pozemkov vo vlastníctve mesta Košice v k.ú. Malá Lodina formou dobrovoľnej dražby a to parc.č. 664/104 s výmerou 1 144 m² s najnižším podaním vo výške  5 800 € a parc.č. 664/105 s výmerou 1 082 m² s najnižším podaním vo výške 5 500 €.  

Hlasovanie č. 63: za 44, proti -, zdržal sa -, nehlasoval -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

32. Zmena uznesenia č. 1051 zo dňa 15.-16.12.2009 o predaji pozemku v k. ú. 
      Furča pre Martinu Nagyovú

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b/  a  § 29 ods. 1 písm. b/ Štatútu mesta Košice mení uznesenie MZ v Košiciach  č. 1051  zo dňa  15. – 16. 12. 2009 nasledovne:
slová „parc. č. 2581/5 s výmerou 55 m² v k. ú. Furča“ nahrádza slovami „parc. č. 1644 s výmerou 55 m² v k. ú. Košická Nová Ves“.	

Hlasovanie č. 64: za 43, proti 1,zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

33. Predaj pozemkov v k.ú. Huštáky  pre DELF a.s.

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Kijevská, poslankyňa MZ – Prečítala návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2 písm. b/  a  § 29 ods. 1 písm. b/ Štatútu mesta Košice schvaľuje predaj  pozemkov podľa predloženého návrhu.

Hlasovanie č. 65: za 41, proti 2, zdržal sa 1.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b/  a  § 29 ods. 1 písm. b/ Štatútu mesta Košice 
schvaľuje 
predaj  pozemkov - časť parc.č. 3271/13 s výmerou 214 m2 , časť parc.č. 3271/15  s výmerou 5 m2, časť parc.č. 3271/17 s výmerou 6 m2, parc.č. 3271/18 s výmerou 210  m2,  parc.č. 3271/19 s výmerou 73 m2,  parc.č. 3399/2 s výmerou 324 m2, parc.č. 3399/26 s výmerou 62 m2 a parc.č. 3271/1 s výmerou 336 m2  (novovytvorená parc.č. 3271/1) s celkovou výmerou 1 230 m2 v k.ú. Huštáky  vo vlastníctve mesta Košice pre DELF a.s.  za kúpnu cenu  258,-€/m2.  Predaj predmetných nehnuteľností je prípadom hodným osobitného zreteľa (§ 9 ods. 8 písm. e ) zákona č. 258/2009 Z.z.. 
––-     ––-     ––-

34. Predaj nehnuteľného majetku mesta Košice – skleníkov LUR X a LUR XI 
      v k. ú. Barca pre Štefana Horvátha

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Kijevská, poslankyňa MZ – Prečítala návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2 písm. b)  a § 29 ods. 1 písm. b) Štatútu mesta Košice schvaľuje predaj  skleníkov podľa predloženého návrhu. 

p. Knapík, primátor mesta Košice – Návrhová komisia zrýchlila čítanie návrhov na 
uznesení, možno by však mal k tomu odznieť aj nejaký procedurálny návrh. Uznesenie v skrátenej forme však bolo prečítané, dal o ňom hlasovať.

Hlasovanie č. 66: za 41, proti 1, zdržali sa 2.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b)  a § 29 ods.  1 písm. b) Štatútu mesta Košice
schvaľuje
predaj  skleníkov  LUR  X  a  LUR  XI v  k.ú.  Barca pre  Štefana Horvátha  za  kúpnu cenu   7 631  €  za účelom ich asanácie.   Predaj  predmetných nehnuteľnosti  je prípadom hodným osobitného zreteľa (§ 9a ods. 8 písm. e) zákona č. 258/2009 Z.z.).

––-     ––-     ––-

35. Predaj pozemkov v k.ú. Furča pre Rímskokatolícku cirkev, 
      farnosť Košice – Furča

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Kijevská, poslankyňa MZ – Prečítala návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice schvaľuje predaj pozemkov podľa predloženého návrhu. 

Hlasovanie č. 67: za 39, proti -, zdržali sa 4.

p. Knapík, primátor mesta Košice – Konštatoval, že uznesenie bolo prijaté.
Úplné znenie schváleného uznesenia:
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice
schvaľuje
predaj pozemkov parc.č. 2827/1 s výmerou 170 m² , parc. č. 2827/4 s výmerou 36 m2, parc. č. 2827/5 s výmerou 39 m2, parc. č. 2954/173 s výmerou 120 m2 a parc. č. 2954/167 s výmerou 170 m2 v k.ú. Furča vo vlastníctve mesta Košice za kúpnu cenu vo výške 1,- €/m2 pre Rímskokatolícku cirkev, farnosť Košice-Furča s predkupným právom mesta Košice za tú istú kúpnu cenu.
Predaj predmetných nehnuteľností je prípadom hodným osobitného zreteľa (§ 9 ods. 8 písm. e) zákona č. 258/2009 Z.z.).

––-     ––-     ––-

36. Predaj pozemku v k.ú. Baška pre Ing. Vieru Bodyovú

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Buraš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice schvaľuje predaj nehnuteľnosti – pozemku časti parcely KN-E č. 822 (novovytvorené parc.č. 752/2 a 752/3) s celkovou výmerou 527 m²  v k.ú. Baška vo vlastníctve mesta Košice pre Ing. Vieru Bodyovú za cenu 35 €/m².  

Hlasovanie č. 68: za 40, proti 1,zdržali sa 2.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

37. Predaj pozemku v k.ú. Skladná pre SERIOUSE s.r.o.

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Buraš, poslanec MZ – Prečítal návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2 písm. b/ a § 29 ods. 1 písm. b)  Štatútu mesta Košice schvaľuje predaj časti pozemku podľa predloženého návrhu na uznesenie.

Hlasovanie č. 69: za 40, proti 1, zdržali sa 2

p. Knapík, primátor mesta Košice – Konštatoval, že uznesenie bolo schválené.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b/ a § 29 ods. 1 písm. b)  Štatútu mesta Košice
schvaľuje
predaj časti pozemku parc.č. 1126/10 (novovytvorené parcely č. 1126/30 až  č.1126/44) s celkovou výmerou 187 m² v k.ú. Skladná vo vlastníctve mesta Košice pre spoločnosť SERIOUSE  s.r.o.  za cenu 180 €/m². 

––-     ––-     ––-

38. Predaj pozemkov v k. ú. Skladná pre spoločnosť Elza holding s.r.o.

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Kijevská, poslankyňa MZ – Prečítala návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2 písm. b/  a  § 29 ods. 1 písm. b/ Štatútu mesta Košice schvaľuje predaj  nehnuteľností pozemkov

Hlasovanie č. 70: za 40, proti 1, zdržali sa 2.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b/  a  § 29 ods. 1 písm. b/ Štatútu mesta Košice
schvaľuje
predaj  nehnuteľností pozemkov parc. č. 2495/3 a časti parc. č. 2503/1, 2628/11 a 2628/15 (novovytvorená parc. č. 2503/5) s celkovou výmerou 214 m2  v k. ú. Skladná vo vlastníctve mesta Košice pre spoločnosť Elza holding s.r.o. za cenu vo výške 250,- €/m2.

––-     ––-     ––-

39. Predaj pozemku v k.ú. Myslava pre Miroslava Silvášiho

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b/ a § 29 ods. 1 písm. b)  Štatútu mesta Košice schvaľuje predaj pozemku parc.č. 1620/8 s výmerou 126 m² k.ú. Myslava vo vlastníctve mesta Košice pre Miroslava Silvášiho za cenu  5 437 €. 

Hlasovanie č. 71: za 42, proti 1, zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

40. Predaj skladu a pozemku v k.ú. Letná formou dobrovoľnej dražby

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Kijevská, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice schvaľuje predaj skladu súp. č. 3150 na pozemku  parc.č. 3629/2 a pozemku parc. č. 3629/2   s výmerou 283 m² v k.ú. Letná vo vlastníctve mesta Košice formou dobrovoľnej dražby s najnižším podaním vo výške 150 000 € s podmienkou zriadenia vecného bremena práva uloženia technologického zariadenia slúžiaceho k dodávke tepla a teplej úžitkovej vody a vstupu osôb z dôvodu jeho údržby, opráv a rekonštrukcie v prospech mesta Košice. 

Hlasovanie č. 72: za 43, proti -, zdržal sa 1. 

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

41. Predaj pozemku v k.ú. Myslava formou dobrovoľnej dražby

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Buraš, poslanec MZ – Prečítal návrh na uznesenie v skrátenej podobe:
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice schvaľuje predaj pozemku podľa predloženého návrhu.

Hlasovanie č. 73: za 43, proti -, zdržal sa 1.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice
schvaľuje
predaj pozemku  parc. č. 1639/1  s výmerou 1141 m² v k.ú. Myslava vo vlastníctve mesta Košice formou dobrovoľnej dražby s najnižším podaním vo výške 45 640,00 € 

––-     ––-     ––-

42. Predaj pozemku v k.ú. Košické Hámre pre Janu Vavrovú

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Buraš, poslanec MZ – Prečítal návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice schvaľuje predaj pozemku podľa predloženého návrhu.

Hlasovanie č. 74: za 43, proti 1. zdržal sa -.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice
schvaľuje
predaj pozemku parc. č.  169/49  s výmerou 55 m² v k.ú. Košické Hámre vo vlastníctve mesta Košice za cenu  10 €/m2 pre Janu Vavrovu 

––-     ––-     ––-

43. Predaj pozemku v k.ú. Terasa pre Ing. Vasila Pačutu a Máriu Pačutovú  
      do bezpodielového spoluvlastníctva

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Buraš, poslanec MZ – Prečítal návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2 písm. b/ a § 29 ods. 1 písm. b)  Štatútu mesta Košice schvaľuje predaj pozemku podľa predloženého návrhu.

Hlasovanie č. 75: za 40, proti 1, zdržal sa 1.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b/ a § 29 ods. 1 písm. b)  Štatútu mesta Košice
schvaľuje
predaj pozemku parc.č. 4699/281 s výmerou 25 m² v k.ú. Terasa vo vlastníctve mesta Košice pre Ing. Vasila Pačutu a Máriu Pačutovú do bezpodielového spoluvlastníctva za cenu 67 €/m². 

––-     ––-     ––-

44. Predaj pozemkov  v k.ú. Jazero formou  dobrovoľnej dražby

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Buraš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b/ a § 29 ods. 1 písm. b)  Štatútu mesta Košice schvaľuje predaj pozemkov parc.č. 3991/26 a parc.č. 3991/27  spolu s výmerou  1415 m² v k.ú. Jazero vo vlastníctve mesta Košice  formou dobrovoľnej dražby  s najnižším podaním vo výške 145 000 €. 
Ruší uznesenie č. 121 zo dňa 26. a 27. apríla 2007.

Hlasovanies č. 76: za 42, proti -, zdržali sa 2.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

45. Predaj budovy v k.ú. Kavečany  pre MČ Košice – Kavečany

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Buraš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b/  a  § 29 ods. 1 písm. b/ Štatútu mesta Košice schvaľuje  predaj  budovy miestneho úradu a kultúrneho  domu  v MČ Košice - Kavečany  na ul. Široká  17/A,  vo  vlastníctve  mesta  Košice pre MČ Košice – Kavečany za kúpnu cenu 10,-€  s predkupným právom mesta Košice za tú istú cenu.  Predaj predmetnej nehnuteľnosti je prípadom hodným osobitného zreteľa (§ 9 ods. 8 písm. e  zákona č. 258/2009 Z.z.). 

Hlasovanie č. 77: za 43, proti -, zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-
Poznámka:
Bod č 46 Odpredaj pozemku v k.ú. Grunt pre SR Krajské riaditeľstvo Hasičského a záchranného zboru bol prejednaný po bode 17 Interpelácie poslancov MZ.

––-     ––-     ––-

47. Predaj pozemkov v k.ú. Barca pre MČ Košice – Barca

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Figeľ, poslanec MZ – Prečítal návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice schvaľuje predaj nehnuteľnosti podľa predloženého návrhu.

Hlasovanie č. 78: za 43, proti -, zdržal sa -.

p. Knapík, primátor mesta Košice – Konštatoval, že uznesenie bolo prijaté.
	Aj poslanec p. Cengel sa hlásil za.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice 
schvaľuje
predaj nehnuteľností – pozemkov parc. č. 63/1, 63/3, 63/5, 63/6, 63/16, 68, 70, 71 a 72/1 s celkovou výmerou 71 581 m²  v k.ú. Barca, vrátane oplotenia, chodníkov a zelene vo vlastníctve mesta Košice pre Mestskú časť Košice - Barca za kúpnu cenu 1 € s predkupným právom mesta Košice za tú istú cenu. Predaj predmetných nehnuteľností je prípadom hodným osobitného zreteľa (§ 9a ods. 8 písm. e) zákona č. 258/2009 Z.z.).

––-     ––-     ––-

48. Predaj pozemku v k.ú. Furča pre Štefana Pavela a Marcelu Pavelovú 
      do bezpodielového spoluvlastníctva

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Figeľ, poslanec MZ – Prečítal návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice schvaľuje  predaj nehnuteľností podľa predloženého návrhu.

Hlasovanie č. 79: za 42, proti 1, zdržal sa -

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice
schvaľuje
predaj nehnuteľností   –  pozemkov parcely č. 2475/2 s výmerou 206 m² v podiele ½ k celku, č. 2476 s výmerou 603 m², č. 2475/3 s výmerou 29 m² v  k. ú. Furča vo vlastníctve mesta Košice pre Štefana Pavela a Marcelu Pavelovú do bezpodielového spoluvlastníctva za cenu 52 035  €.  

––-     ––-     ––-

49. Predaj pozemkov v k. ú. Južné mesto pre Ing. Petra Pihúrika a Tomáša     
      Pihúrika  do podielového spoluvlastníctva každý v podiele ½  k celku

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Figeľ, poslanec MZ – Prečítal návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2 písm. b/  a  § 29 ods. 1 písm. b/ Štatútu mesta Košice schvaľuje predaj nehnuteľností podľa predloženého návrhu.

Hlasovanie č. 80: za 42, proti 1, zdržal sa -.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b/  a  § 29 ods. 1 písm. b/ Štatútu mesta Košice
schvaľuje
predaj  nehnuteľností pozemkov časť parc. č. 1716 s výmerou 91 m2 a časť parc. č. 3389/1 (novovytvorená parc. č. 3389/12) s výmerou 14 m2 v k. ú. Južné mesto vo vlastníctve  mesta  Košice pre Ing. Petra Pihúrika a Tomáša Pihúrika do podielového spoluvlastníctva každý v podiele ½ k celku za kúpnu cenu 6 930,- €  .

––-     ––-     ––-

50. Predaj pozemku v k. ú. Baška pre Ladislava Bodinka a manž. Júliu Bodinkovu 
      do bezpodielového spoluvlastníctva

p. Knapík, primátor mesta Košice – Materiál bol v písomnej podobe s dôvodovou 
správou. Otvoril k nemu rozpravu, no nakoľko sa nikto neprihlásil, dal slovo návrhovej komisii. 

p. Buraš, poslanec MZ – Prečítal návrh na uznesenie v skrátenej podobe.
Mestské zastupiteľstvo v Košiciach podľa § 6 ods. 2 písm. b/  a  § 29 ods. 1 písm. b/ Štatútu mesta Košice schvaľuje predaj nehnuteľnosti podľa predloženého návrhu.

Hlasovanie č. 81: za 40, proti 1, zdržali sa 2.

p. Knapík, primátor mesta Košice – Konštatoval, že uznesenie bolo prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b/  a  § 29 ods. 1 písm. b/ Štatútu mesta Košice
schvaľuje
predaj  nehnuteľnosti pozemku časť parc. KN-E č. 641/6 (novovytvorené parc. č. 795/3 s výmerou 30 m2 a parc. č. 795/4 s výmerou 13 m2) s celkovou výmerou 43 m2  v k. ú. Baška vo vlastníctve  mesta  Košice pre Ladislava Bodinka a  Júliu Bodinkovu do bezpodielového spoluvlastníctva za kúpnu cenu vo výške 35,- €/m2.

––-     ––-     ––-

50/1 Priamy prenájom pozemkov v k.ä. Nižný Klatov pre Martina Vaľa – 
        VAMAR, samostatne hospodáriaceho roľníka

p. Knapík, primátor mesta Košice –  Zámer je popísaný v dôvodovej práve s návrhom 
na uznesenie. Predkladateľom je poslanec p. Boritáš. Požiadal ho, aby uviedol materiál.

p. Boritáš, poslanec MZ – Do písomne predloženého materiálu sa vkradla chybička. 
Je tam celková výmera spolu 7889  m2 a správne má byť 7899 m2 Materiál bol predložený v súlade s rokovacím poriadkom, stanoviská sú tu súhlasné stanoviská majetkovej komisie, mestských lesov aj obce Nižný Klatov. Opravený návrh uznesenia už má návrhová komisia. 

V rozprave vystúpili:

p. Buraš, poslanec MZ – Materiál bol do programu rokovania zaradený až na 
zastupiteľstve, aby sa predišlo nedorozumeniam, požiadal hlavnú kontrolórku, aby sa vyjadrila, či je všetko v poriadku, v súlade so Štatútom mesta a tak isto o vyjadrenie právne oddelenie MMK, či je všetko v poriadku.

p. Jakubíková, hlavná kontrolórka mesta Košice – Rada by do tam doplnila, že cena
za prenájom sa bude navyšovať o ročnú infláciu. Ostatné, ako to prešla, je v poriadku. To navyšovanie ceny o infláciu je aj z dôvodu, že prenájom je na dobu určitú a to na 30 rokov.

p. Boritáš, poslanec MZ – Faktická poznámka. Reagoval na vystúpenie p. Buraša 
a doplnil, že v súlade rokovacím poriadkom, § 33 bod 5, citoval: V mimoriadne odôvodnených prípadoch môže byť so súhlasom mestského zastupiteľstva na začiatku zasadnutia do programu rokovania zaradený materiál, ktorý nebol spracovávaný a prerokovaný v súlade s §§ 17 až 20, len ak sa netýka Všeobecne záväzného nariadenia, základného predpisu mesta, ktorý nemá dopad na majetok mesta. V tomto zmysle bol daný materiál predložený. 

p. Knapík, primátor mesta Košice – Možno by bolo dobré doplniť aj návrh hlavnej
kontrolórky mesta. Požiadal ešte JUDr. Pagáčovú, či predložený materiál spĺňa všetky náležitosti. 

p. Pagáčová, vedúca referátu správy majetku MMK – Poznajú túto žiadosť 
a pripravovali ju na rokovanie majetkovej komisie, no z dôvodu, aby sa celý proces urýchlil, dnes ráno bol tento návrh zaradený na rokovanie, lebo v tomto prípade ide aj o čerpanie fondov. Takto pripravený materiál je v poriadku.

p. Knapík, primátor mesta Košice – Treba dodať, že žiadateľ, kvôli tomu, že chce 
využiť prostriedky z fondov, ktoré na agroturistiku a podporu takýchto poľnohospodárskych aktivít, je vlastne možne poskytnúť a aj lesy sa k tomu vyjadrovali, ich stanovisko je podporné a oni sú správcami a podmienky, ktoré požadovali, je prenajímateľ ochotný splniť. Je tam upravený návrh na uznesenie, dal preto slovo návrhovej komisii.

p. Buraš, poslanec MZ –  Osvojil si pripomienku hlavnej kontrolórky a zapracoval 
je do pôvodného uznesenia. Prečítal takto upravený návrh na uznesenie.
Mestské zastupiteľstvo v Košiciach podľa § 29 ods. 1 písm. m/  Štatútu mesta Košice a § 9a ods.9 písm. c) zákona č. 248/2009 Z.z. schvaľuje priamy prenájom pozemkov v k.ú. Nižný Klatov pre Martina Vaľa – VAMAR, samostatne hospodáriaceho roľníka 
názov nehnuteľnosti – 	pozemky, parcela č. 3137/1 o výmere 5915 m2 a parcely č.  3137/2o výmere 1984 m2, spolu 7899 m2
účel				využívanie na agroturistické účely
doba nájmu	určitá na 30 rokov za podmienky, že sa do dvoch rokov od podpísania nájomnej zmluvy projekt zrealizuje, inak sa doba nájmu zmení na neurčitú
cena za prenájom	118,95 € za rok za celý predmet nájmu. Nájomné sa bude zvyšovať o ročnú mieru inflácie
Priamy prenájom predmetnej nehnuteľnosti je prípadom hodným osobitného zreteľa (§ 9a ods. 9 písm c) zákona č. 258/2009 Z.z.) z dôvodu, že predmetné pozemky sa budú využívať na agroturistické účely (peší turizmus, cykloturistické trate, výjazdy na koňoch a pod.) a jedná sa o územný rozvoj obce.

Hlasovanie č. 82: za 32 + pp. Ivanko, Boritáš, proti 1, zdržali sa 6.

p. Knapík, primátor mesta Košice – Konštatoval, že podmienky na to, aby uznesenie 
bolo prijaté aj vzhľadom na ten osobitný zreteľ boli splnené.

––-     ––-     ––-

51. Rôzne

p. Jakubčiak, poslanec MZ – Keďže v rámci interpelácie a dopytov s týmto bodom 
nevystúpil, nechal si to do bodu rôzne. Najprv mal procedurálny návrh pre ďalšie pléna. Magistrát mesta nemá jedáleň. Mávali teplé jedlá, no teraz už dve zastupiteľstva nie sú. Požiadal, či by sa to nedalo vybaviť tak a myslí, že hovorí za viacerých, aby im túto finančnú čiastku za stravu dali do ich odmien a jedlo si každý donesie z domu, lebo každé plénum sendvič – manželka mu možno urobí rezeň a bude to lepšie. Takto je to nedôstojné. 
Mestská časť Nad jazerom nemá rozhlas, tak ako mnohé iné veľké mestské časti. Občas chodí auto s hlásnou trúbou, že vykupujú nehnuteľnosti, občas chodí maďarský podnikateľ, že predáva zemiaky, jablká. Minule bol nemilo prekvapený, keď po mestskej časti chodilo auto s hlásnou trúbou o oznamovalo: Vážení občania, generálny riaditeľ Teplárne spolu so starostkou mestskej časti vás pozývajú na pohovor z hľadiska možnosti  napojenia mestskej časti na odber tepla za lacnejšie koruny. 
Osobne si myslí, že pokiaľ pán generálny riaditeľ  a možný budúci primátor nemá vedomosti, že mestská časť nemôže podpisovať zmluvný vzťah k odberu tepla s Teplárňou, lebo rozvody sú majetkom mesta a jednotlivá mestská časť sa nemôže samostatne napájať tak mu to treba povedať Poprosil primátora mesta, resp. niektorého námestníka primátora, aby  oznámili starostom, ktorí nepozuajú smernice ohľadom majetku mesta, že takéto aktivity sú vecou mesta a nie mestskej časti, lebo mestská časť nemá majetok vo vlastníctve, nemá ho ani v správe a samozrejme, pán generálny riaditeľ toto dobre vie. Spýtal by sa ho, či by to robil, keby bol primátorom. Vie totiž, že takéto zmluvné vzťahy sa  môžu robiť len na základe zákona, ktorý je v Košiciach. Toto všetko mu pripadá ako predvolebná kampaň – Vážení občania, my by sme vám to dali, ale nemôžeme. Zatiaľ je to predvolebná kampaň, ktorá ešte nie je povolená a osobne si myslí, že to nie je fér. 
Ešte raz poprosil primátora mesta, aby listom oznámil  starostom, že to nie je ich majetok. 

p. Kolarčík, riaditeľ MMI – Nemal zapnutý mikrofón, ale povedal že jedáleň do 
budúceho mestského zastupiteľstva už bude v prevádzke a pre poslancov bude zabezpečená teplá strava. 

p. Knapík, primátor mesta Košice -  Čo sa týka tých priamych riešení, túto aktivitu
registrujú. Nie je celkom v súlade so zámermi mesta a s energetickou koncepciou. Samozrejme, aj spoločnosť mesta sa k tomu vyjadrovala, aj kompetentné orgány, takže to naozaj možno považovať za istú snahu zviditeľniť sa a ponúknuť riešenie, ktoré síce môže byť zaujímavé a lákavé, ale nie celkom realizovateľné. Naburáva to doterajší systém a znevyhodňuje tých obyvateľov, ktorým sa to priame napojenie nedá urobiť, lebo to je realizovateľné len v blízkom napojení na primár,
Nakoľko sa už nikto nehlásil, bod rôzne uzavrel.

––-     ––-     ––-

	Program rokovania XXXIII. mestského zastupiteľstva sa vyčerpal. Primátor mesta Košice Ing. František Knapík poďakoval prítomným  za aktívne vstupy, pripomienky a vyhlásil XXXIII. rokovanie Mestského zastupiteľstva v Košiciach za ukončené.
	Poprial všetkým pekný deň a pozval ich na podujatia, ktoré v rámci Dní mesta aj zajtra počas verejných osláv majstrovského titulu hokejistov budú zorganizované.

         Ing. Marek Kolárčik						Ing. František  Knapík
riaditeľ Magistrátu mesta Košice					primátor mesta Košice

Zápisnica vyhotovená dňa 15. 5. 2010
Zapisovateľka: Mária Lapšanská

Overovatelia zápisnice

Ing. Peter Cengel		..................................	Podpísal dňa:	 01.06.2010

JUDr. Jaroslav Hlinka	..................................	Podpísal dňa: 08.06.2010

Obsah:

1	Úvod, k programu rokovania
5	Správa mandátovej komisie
6	Zloženie sľubu poslanca mestského zastupiteľstva
7	Informácia o plnení úloh vyplývajúcich z uznesení MZ od XXXI. rokovania MZ a prehľad o odpredaji nehnuteľného a hnuteľného majetku mesta
7	 Informácia primátora mesta Košice o svojej činnosti od XXXI. rokovania MZ
8	Správa o činnosti Útvaru hlavného kontrolóra
10	Petícia za záchranu lesa v Košiciach pri sídlisku Ťahanovce
16	Správa o odpovediach na interpelácie a dopyty poslancov mestského zastupiteľstva, ktoré boli prednesené na XXXI. rokovaní MZ
17	Informácia o čiastkových dosiahnutých výsledkoch v zabezpečovaných oblastiach za obdobie od 1. augusta 2009 do 31. marca 2010
18	Hodnotiaca správa programového rozpočtu a Záverečný účet mesta Košice za rok 2009
20	Zabezpečenie úverových prostriedkov určených na financovanie projektov podporovaných z fondov Európskej únie a štátneho rozpočtu SR
21	Doplnenie uznesenia MZ č. 914 zo dňa 25. augusta 2009 – poskytnutie návratnej finančnej výpomoci pre BPMK, s. r. o.
21	1. zmena programového rozpočtu mesta Košice na rok 2010
24	2. zmena programového rozpočtu mesta Košice na rok 2010
44	Založenie a členstvo mesta Košice v organizácií Košice - Turizmus
51	Príprava projektu: ROMA – NET
51	Zrušenie uznesenia MZ v Košiciach č. 779/2009
58	Zastúpenie mesta Košice v dozornej rade Tepelné hospodárstvo, s. r. o. Košice
58	Informácia o činnosti komisie MZ na ochranu verejného záujmu pri výkone funkcií verejných funkcionárov
59	Stratégia rozvoja, budovania a využívania siete partnerských miest mesta Košice
63	Zmeny v Rade školy a školského zariadenia, ktorého zriaďovateľom je Mesto Košice
64	Zmeny štatútu Fondu zdravia mesta Košice, n. f.
65	Informácia o vzniku a zámeroch občianskej iniciatívy Košické kultúrne fórum
68	Interpelácie
71	Odpredaj pozemku v k. ú. Grunt pre SR – Krajské riaditeľstvo Hasičského a záchranného zboru
74	Dopyty, informácie a vysvetlenia
78	Zverenie nehnuteľného majetku vo vlastníctve mesta Košice do správy škôl a školských zariadení v zriaďovateľskej pôsobnosti mesta Košice
81	Zverenie nehnuteľností v lokalite Šibená hora do správy SMsZ v Košiciach
81	Zmena uznesenia MZ č. 481 zo dňa 26. – 27. 6. 2008
82	Priamy prenájom pozemkov v k. ú. Stredné mesto v areáli pre bezdomovcov Charitného domu sv. Alžbety na Bosákovej ulici pre Arcidiecéznu charitu Košice
83	Priamy prenájom pozemkov v k. ú. Lorinčík pre Kláštor bosých karmelitánov Lorinčík
83	Priamy prenájom pozemkov v k. ú. Jazero pre MČ Košice – Nad jazerom
84	Kúpa dokončených investícií od MČ Košice – Juh do vlastníctva mesta Košice
85	Zmena uznesenia MZ v Košiciach č. 809 zo dňa 30. 4. 2009 o predaji nehnuteľností v k. ú. Terasa formou dobrovoľnej dražby
85	Odpredaj verejného osvetlenia do vlastníctva Mestskej časti Košice – Poľov a Mestskej časti Košice – Džungľa
85	Odpredaj voľného bytu č. 1 na ul. Jarná 3 v Košiciach formou dobrovoľnej dražby
86	Odpredaj nebytového priestoru pre nájomcu Ing. Ladislava Popoviča DEZIN na ul. Krakovská 7
86	Bezodplatný prevod dokončených investícií od Východoslovenského ústavu srdcových a cievnych chorôb a. s. do vlastníctva mesta Košice
87	Odpredaj pozemkov pod garážami v užívaní fyzických osôb
87	Odpredaj pozemkov v k. ú. Malá Lodina formou dobrovoľnej dražby
88	Zmena uznesenia č. 1051 zo dňa 15. – 16. 12. 2009 o predaji pozemku v k.ú. Furča pre Martinu Nagyovú
88	Odpredaj pozemkov v k. ú. Huštáky pre DELF a. s.
89	Odpredaj nehnuteľného majetku mesta Košice – skleníkov LUR X a LUR XI v k. ú. Barca pre Štefana Horvátha
89	Odpredaj pozemkov v k. ú. Furča pre Rímskokatolíckou cirkev, farnosť Košice – Furča
90	Odpredaj pozemku v k. ú. Baška pre Ing. Vieru Bodyovú
90	Odpredaj pozemku v k. ú. Skladná pre SERIOUSE s. r. o.
91	Odpredaj pozemkov v k. ú. Skladná pre spoločnosť Elza holding s. r. o.
91	Odpredaj pozemku v k. ú. Myslava pre Miroslava Silvášiho
92	Odpredaj skladu a pozemku v k. ú. Letná formou dobrovoľnej dražby
92	Odpredaj pozemku v k. ú. Myslava formou dobrovoľnej dražby
93	Odpredaj pozemku v k. ú. Košické Hámre pre Jana Vavrovú
93	Odpredaj pozemku v k. ú. Terasa pre Ing. Vasila Pačuta a Máriu Pačutovú do bezpodielového spoluvlastníctva
94	Odpredaj pozemkov v k. ú. Jazero formou dobrovoľnej dražby
94	Odpredaj budovy v k. ú. Kavečany pre MČ Košice – Kavečany
95	Odpredaj pozemkov v k. ú. Barca pre MČ Košice – Barca
96	Odpredaj pozemku v k. ú. Furča pre Štefana Pavela a Marcelu Pavelovú do bezpodielového spoluvlastníctva
96	Odpredaj pozemkov v k. ú. Južné mesto pre Ing. Petra Pihúrika a Tomáša Pihúrika do podielového spoluvlastníctva každý v podiele 1/2 k celku
97	Odpredaj pozemku v k. ú. Baška pre Ladislava Bodinka a manželku Júliu Bodinkovú do bezpodielového spoluvlastníctva
97	Priamy prenájom pozemkov v k. ú. Nižný Klatov pre Martina Vaľa – VAMAR, samostatne hospodáriaceho roľníka
99	Rôzne
101	Záver